
1. BOŽJA PARTIJA ŠAHA 

Bila je Velika Subota. Svećenik je žurno kora¬ 
čao svojom sobom. Oko njega — po stolu, na kre¬ 
vetu, po stolicama — sva sila otvorenih knjiga: sv. 
Pismo, povijest Crkve, životopisi svetaca, misal itd. 
Spremao se na propovijed za Uskrs. Govorit će o 
triumfu Kraljevstva Božjega na zemlji. 

Kadgod je morao govoriti o sv. Crkvi, o njezi¬ 
nim porazima i pobjedama, uvijek se je sjetio jedne 
zanimljive partije šaha, koju je pratio prije mnogo 
godina. Pa tako i sada. — Kao da gleda, gdje igrači 
sjede i igraju. 

Igrao je mjesni apotekar, stari, rutinirani majstor, 
i jedan mladi medicinar Apotekar je vukao crne, 
medicinar bijele. Kibica je bilo dosta. Kraj mladog 
je studenta sjedio kotarski sudac, najbolji šahist u 
gradu, i pomno pratio igru. 

Medicinar, inače dobar šahist, pravio je mnogo 
loših poteza. Gubio je figuru za figurom. Sudac nije 
mogao da šuti. Svaki je čas davao upute: »Konja 
natrag! — S malim naprijed! — Ovamo kulu!« A kad 
ga student nije poslušao, razgalamio bi se: »Igraj ti, 
moj dragane, kozaljke, a ne šaha! Nije za kozu sije¬ 
no!« i slično. 

Na koncu se sudac nije mogao uzdržati. Gumu 
mladića na stranu i sam nastavi igru. Kibici su 
zijevali od dosade, jer igra nije obećavala više ni¬ 
kakve zanimljivosti. Dok su crni stajali skoro ne¬ 
taknuti, kod bijelih je stršio sam kralj s nekoliko 
piona. Tu se ne da više ništa pomoći. 

Međutim sudac povuče naprijed jednog piona. 
Nitko se nije interesirao, šta je povukao: »Vuci, 
brate, što hoćeš, izgubit ćeš!« — Ali je nešto drugo 
privuklo pozornost kibica. Apotekar je naime veoma 
dugo razmišljao, šta bi povukao. »Pa šta toliko raz¬ 
mišlja! Neka vuče, šta bilo, mora dobiti.« Ali apo¬ 
tekar ne vuče. 

Svi sa zanimanjem počeše pratiti igru. Opaziše 
odmah, da je sudac s ovim na oko sitnim potezom 
doveo apotekara u škripac. Kakogod povukao, 
rđavo po njega. Napokon povuče. — Sudac odmah 
istupi s pionom na drugoj strani. Apotekar ]e 
opet dugo mislio. Sad je bilo svima jasno: Sa ova 
dva na oko beznačajna poteza situacija je bila pod- 
puno promijenjena. Bijeli su uzeli inicijativu i bez 
predaha gonili crne. Sudac je svaki čas govorio: 
Šah — š a h — šah! Na koncu viknu: Šah mat! 

Ova je igra ostala svećeniku dugo u glavi. Evo 
zašto: Kadgod lista povijest sv. Crkve i njezinih 
institucija, ili životopise svetaca, uvijek mu izgleda, 
kao da sam Gospodin sjedi i igra. Njegovi su bijeli. A 
s druge strane daske sjedi sotona sa svojim pomoćni¬ 
cima i vuče crne. 

I čudnovato! Na početku Gospodin redovito 
uzmiče i gubi, dok mu sotona pobjedonosno ruši 

kulu za kulom. Na strani Božjoj obično nastaje sa¬ 
blasna pustoš. Ta je pustoš često puta tako strašna, 
da se i mnogi vjernici pokolebaju. 

Ali najednom! Gospodin pomakne naprijed ka¬ 
kvu sitnicu: možda kakva neuka ribara ili priprosta 
siromaška; koji put tanku nit paukovu, i stubokom 
mijenja situaciju. Tim sitnicama goni sotonu bez 
predaha, dok mu na koncu triumfalno ne dovikne: 
Šah mat! A svijet se mora zadiviti i pokloniti bo¬ 
žanskoj »majstoriji«. 

Svećenik je dalje žurno koračao i zadovoljno 
klimao glavom: »Jest, jest, tako je! Na taj način upra¬ 
vlja On svojom Crkvom, a i udesom pojedinih ljudi.« 

Prođoše mu glavom mnoge zgode iz sjajne po¬ 
vijesti Crkve i njezinih ustanova. Redaju se pred 
njim svemoćni rimski carevi. Onda Arije, Julijan 
Apostata, Henrik IV., Napoleon Veliki i stotine, hi¬ 
ljade drugih. Svi su oni igrali sa Gospodinom. Ili bo¬ 
lje, sotona je igrao, a oni su samo vukli, i s početka 
sjajno dobivali, a na koncu sramotno gubili. 

Osobito se živo sjeti jedne partije, koja je odi¬ 
grana sedamdesetih godina prošloga stoljeća u Nje¬ 
mačkoj. Ovaj put je ispred sotone igrao Bismarck. 
željezni kancelar (f 1898.). Pravio je izvrsne poteze i 
rušio bijele nemilice. A Gospodin s druge strane da¬ 
ske spava — šta li? Kao da nije dorastao mudrom 
i svemoćnom Bismarcku. Svijet je začuđeno gledao. 
Vjernici pritrčali Isusu: »Šta radiš, Gospodine? Pro¬ 
budi se, propadosmo!« — Ali Gospodin kao da ne 
čuje. Bismarck je i dalje haračio po njegovu stadu. 

Jednim potezom pera protjera sve katoličke re¬ 
dove iz Njemačke. Mislio je: To su najjače kule. Kad 

njih oborim, lako ćemo onda obračunati. A Gospo¬ 
din je bio nemoćan, da to spriječi. Barem tako je 
mislio sotona i njegov štab. 



Slika nad ulazom u školu »crnih sestara« u Banjoj Luci. 


Među protjeranim redovnicima bile su i Klanja- 
teljice Predragocjene Krvi. Bježale su pred silom. 
Bura ih je vitlala kao suho lišće po Evropi. Nekoliko 
ih pade i u Bosnu. Danas imaju u Nazaretu kraj Banje 

Luke jaku kuću maticu i kojih dvadesetak uzornih 
samostana po hrvatskim zemljama, sa školama, za 
bavištima itd. 

Kako li se je Gospodin morao sladko smijati, 
dok je Bismarck rušio njegove kule. Ovaj siromah 
nije ni slutio, da istom rukom, kojom ruši kule Božje, 
sije sjeme njegovo, koje će pasti na stotine mjesta 
i u svoje vrijeme donijeti preobilne plodove Božje. 

Dakle i ovdje, kao i uvijek do sada, iza privid¬ 
nog poraza Gospodin pobjeđuje. 

Pa ipak je 
jednom i đavao 
odnio sjajnu po¬ 
bjedu nad Go¬ 
spodinom. Bilo 
je to na prvi Ve¬ 
liki Petak. Soto¬ 
na je porušio sve 
kule Gospodino¬ 
ve. Juda ga je 
izdao, Petar za¬ 
tajio, ostali se 
apostoli razbje- 
žali. Još je sam 
Kralj na bojištu 
sablasno stršio 
između neba i 
zemlje. Na kon¬ 
cu pade i Kralj ... Cijeli pakao triumfalno zaurla 
Gospodnu: Šah mat! 

Božja je stvar konačno i definitivno propala! I 
sami su vjernici sa žalošću konstatirali, da je sve 

svršeno. »Razapeše ga, a mi se nadasmo, da će on 
odkupiti Izraela«. 1 

Prošlo je otada 19 stotina godina. 


* 


Iza nekoliko je sati stupala triumfalna proce¬ 
sija gradom. Glazbe su pobjedonosno svirale, za¬ 
stave lepršale, odjekivalo Aleluja, a djevojčice se 
u bjelini klanjale Isusu. Svećenik je pod svilenim 
baldahinom, u zlatnoj, raskošnoj pokaznici pobožno 
nosio Gospodina i sabrano dovršavao svoje razma¬ 
tranje. 

— Pa šta bi od matiranog Gospodina? 

— Šta bi!... Ispuni se doslovno njegova riječ: 
»A ja, kad budem podignut od zemlje (to jest: raza¬ 
pet), sve ću k sebi pritegnuti«. 2 On slavno ustade iz 
groba. I od toga časa prolazi svijetom slaveći pobjedu 
iza pobjede. Pod svoje blago žezlo podjarmi narode, 
države, rase, kontinente .. Hiljadu devetsto godina 
svjedoči, da je njegov mat bio najveća njegova po¬ 
bjeda. Svjedok je tome i ova velebna, triumfalna pro¬ 
cesija. 

Kao plod svoga razmatranja stvori svećenik 
čvrstu odluku, da će uvijek sve svoje pouzdanje sta¬ 
vljati jedino u toga Pobjednika, »I kad budem pro¬ 
lazio posred sjene smrtne, ne ću se bojati, jer si Ti 
uza me«. 8 A Gospodin iz sniježne Hostije šapnu 
njemu i sakupljenom vjernom hrvatskom narodu; 
»Uzdajte se! Ja sam pobijedio svijet«. 4 

2. NEMA VIŠE UPALE 

Juri vlak nepreglednom bačkom ravnicom. U 
odjelu II. razreda sjedi malo društvo: mlad liječnik 
s gospođom i njegov prijatelj, svećenik iz Bosne. 
Svećenik zuri kroz prozor i ne može da se nagleda. 
Pred očima mu pukla bezkrajna panonska nizina, 
sva u bujnom zelenilu. Izgleda mu, kao da se ta 
ogromna ploha polako vrti oko jednog središta. Sre¬ 
dište je on, ili bolje vlak. A nad svim tim razapet 
gigantski svod nebeski, ili šator Svevišnjega, kako 
veli sv. Pismo. Veličanstven je to pogled, osobito za 
Bošnjaka, koji je jučer sišao s brda. Ali napokon i 
to dosadi... 



Svećenik se odvrne od prozora. Za čas-dva za¬ 
poče živahan razgovor. Liječnik je bio specijalista 
za oči, pa se razpričao o svojim operacijama. A 
svećenika je to zanimalo, jer je bio dosta slabih 
očiju, pa ne dao Bog, moglo bi zatrebati. Tumači 
liječnik, kako se vadi leća iz oka, kako se izrezuje 


9 








šarenica itd. Čudo jedno, šta ti liječnici mogu da 
urade od oka! 

Usred tumačenja upade svećenik s pitanjem: 

— A dogodi li se kod tih operacija, da se oko 
inficira i propane? 

— Dogodi, odgovori liječnik. Uz najveću pom- 
nju nastupi kadkad teška upala. Bilo je takovih slu¬ 
čajeva kod mene, a i kod drugih liječnika. — Liječ¬ 
nik se malo zamisli, a onda će odrješito: Ali odkad 
su kod mene časne sestre, od onda nema više upale. 
Barem ja se ne sjećam ni jednog slučaja. 

— Pa zar nijesu svjetovne bolničarke dosta sa¬ 
vjesne? upita znatiželjno svećenik. 

— Ma jesu! Moraju biti. Ali ti znaš, da kod bak¬ 
terija nije dosta biti samo savjestan. Tu se mora biti 
mikroskopski savjestan. A to su časne sestre. One 
svaki put najvećom pomnjom očiste instrumente. 
Onda naravski ne može biti upale. 

Liječnik je dalje tumačio, ali svećenik ga je vrlo 
raztreseno slušao. Njega je zaokupila ta izvanredna 
savjesnost naših časnih sestara. Sjetio se je mnogih 
zgoda iz svoga života. Evo na primjer: 

Pričao mu je jedan kolega iz gimnazije. Umro 
je davno, i svećenik mu predade pokoj duši. Kao 
student u Beču bolovao je od tuberkuloze. Liječio 
se je u Aflenzu. Jednog mu dana navali krv na usta. 
Krv se je brzo zgrušala na licu i po bradi, koje nije 
brijao. 

Doletjela odmah časna sestra, donijela tople 
vode i počela ga prati. Trebalo je malo jače priti¬ 
snuti, da se krv odstrani. To ga je zabolilo. »Ja sam, 
priča mu kolega, onako nervozan i očajan, upravo 

zaurlao na časnu sestru. Sasuo sam na nju sve 
psovke poganog bosanskog i srbijanskog riječnika. 
A ona stala kao anđeo više moje postelje i šuti. Ni 
bijele, ni crne! Kad sam izbljuvao sve prostote, ona 
se mimo izpriča, uze opet vodu i poče prati«. 

Svećenik se i nehotice zapita: »A odakle časnim 
sestrama — i baš njima! — ta anđeoska strpljivost? 
Čemu se nadaju? Novcima? . . . Slavi? . . . Udobnom ži¬ 
votu? . ..« 

Sjeti se i druge zgode. Pred desetak godina ode 
u samostan jedna mlada, lijepa, izobražena djevojka. 
1 to Uršulinkama. To je jedan od najstrožih ženskih 
redova sv. Crkve. Svećenik je tom zgodom pohodio 
njezina oca, da mu čestita, što je Bog iz njegove 
obitelji izabrao za sebe jedan mirisni cvijet. 

Stari se veselo zahvali na čestitci; ali onda se 
malo snuždi: »Ipak velečasni, žao mi je djeteta. Pa 
to znači: živ saći u grob.« Svećenik nije ništa rea¬ 
girao na ove riječi, jer faktično tako to nekako iz¬ 
gleda u očima svijeta, koji ni ne sluti, kakav nebeski 
mir vlada u tom »grobu«. 

Svećenik se morade opet upitati: »Odakle he¬ 
rojska snaga toj djevojci, da do konca izdrži? Pa i 
ona je od tijela i krvi kao i druge djevojke. Odrasla 
u razmaženom gradu. I u njoj sve vrije ... Pa ipak 
je ona već preko 10 godina uzorna redovnica, a bit 
će, ako Bog da, do konca. Odakle joj snaga?« — 
Tako je meditirao svećenik i raztreseno zurio kroz 
prozor. 

' — Šta si se ti toliko zamislio? prekide ga liječ¬ 
nik u razmišljanju. 

— Mislim o mikroskopskoj savjesnosti naših ča- 

snih sestara, kako se ti malo prije onako lijepo 
izrazi. Svijet gleda naše redovnice i divi se. A kad 
ih upitaš: »Šta mislite, odakle našim redovnicama ta 
savjesnost, ta strpljivost, ta snaga?« odgovaraju: 
organizacija! — Pa dobro! Ako je to sve samo od 
organizacije, zašto onda izvan krila sv. Crkve ne 
organiziraju tako nešto? Eno ima pravila. — Ne! 
Tajna njihove snage mora ležati daleko dublje, završi 
svećenik svoje razlaganje. 

27. IV. 1935. donijele su poznate beogradske no¬ 
vine jedan zanimljiv dopis iz Zagreba. U Zagrebu 
postoji ženska kazniona, kojom upravljaju časne se¬ 
stre sv. Vinka. Dopisnik je posjetio tu kaznionu i 
šalje o tom izvještaj. Na koncu opisuje svoj oproštaj 
od časne sestre upravnice ovako: 

— Sad ste sve vidjeli i čuli, napomenula je 
upravnica. 

— Nijesam sve. — Ona zadrža ruku, koju je 
pružila na rastanak. — Htio bih da znam tajnu, kako 
vas četrnaest kaluđerica može da vlada nad sto 
četrdeset žena, među kojima je pola ubojica? 

Sestra V. mašila se rukom za krunicu i podigla 
križ u vis: 

— S ovim! 

Vrata su se zatvorila . . . 

Eto dakle, u čem leži tajna jakosti naših re¬ 
dovnica. Zapamti dobro, u križu je i tvoja jakost. 
Sam Bog nas poziva, da u poteškoćama života 
upremo pogled na Isusa raspetoga. Evo njegovih ri¬ 
ječi: »Da ne oslabite i ne klonu duše vaše, promo¬ 
trite Onoga, koji podnese od grješnika takovo pro¬ 
tivljenje protiv sebe.« 1 

3. SUDBONOSNA KRUNICA 

Mala Šipadova lokomotiva žestoko je soptila i 
penjala se uz ogranke Crvljivice prema Oštrelju. 
Već se podrug sata mota oko jedne seoske crkvice, 
koju vidiš sad lijevo, sad desno, sad ravno, sad iz 
kosa. Putnicima postalo već dosadno. 

U vagonu II. razreda sjedila su dva gospodina. 
Međusobno nepoznati. Jedan je bio viši upravni či¬ 
novnik, travnički đak; a drugi nadglednik željez¬ 
ničke pruge. Svaki sjedi u svom kutu i zavezao se 
u svoje misli. 

Željezničara taru velike brige. Puna kuća djece! 
Valja to na noge podignuti i iškolati, a plaća malena. 
Doduše bio je on dobar katolik i uzdao se je u Boga, 
ali opet ne može se glavom kroza zid. Za sada mu 
je bio najteži problem: dva dječaka gimnazijalca. 

Mlađi još pohađa nižu gimnaziju kod kuće. Ali 
stariji! Taj mu zadaje glavobolju. On je već sa izvr¬ 
snim uspjehom svršio četiri razreda gimnazije, a po¬ 
što u njihovu gradu nije bilo viših razreda, otac ga 
je poslao u banovinsko mjesto, da kod njegovih ro¬ 
đaka nastavi školu. 

Dječak je i ovdje bio poslušan, pobožan i u sva¬ 
kom pogledu dobar. Ali prilike, i materijalne i mo¬ 
ralne, bile su takove, da dječak nije mogao dugo 
izdržati. Izdržao je do konca godine i svršio V. raz¬ 
red, opet s odličnim uspjehom. Kad se je vratio kući, 
odlučno reče ocu: »Tata, šalji me, kuda hoćeš: u 
službu, na zanat i kud bilo, ali ja tamo u gimnaziju 
više ne mogu«. Eto, te su brige morile dobrog že¬ 
ljezničara: šta će s njim? 

Tako je razmišljao i zurio kroz prozor u malu 

crkvicu, oko koje je željeznica kao začarana još 
uvijek vijugala. A onda i nehotice pogleda na svoga 
suputnika. Malo se lecnu. Gospodin miče usnicama, 
kao da se moli Bogu! Pogleda malo bolje i vidje, 
kako mu iz otvorene ruke viri nekoliko zrnaca kru¬ 
nice. 

»Pa to je naš čovjek! Mora biti dobar i pobožan 
katolik« zaključi željezničar i odmah osjeti živu sim¬ 
patiju za toga nepoznatog gospodina. Kad je ovaj 
svršio molitvu i stavio krunicu u džep, odmah mu 
pristupi. Iza kratkog su vremena već govorili o nje¬ 
govim dječacima. Željezničar mu izjada sve svoje 
brige. 

I gospodin se zamislio, pa zajedno s ocem tražio 
riješenje. Najednom se nečemu dosjeti: »Čujete, mi 
imamo izvrsnu katoličku gimnaziju u Travniku. Bi 
li vaš mali učio za svećenika? Tamo bi i materijalno 
puno lakše prošli«. I nasmiješi se blaženo gospodin, 
jer mu pred očima iskrsnu nježna vizija daleke mla¬ 
dosti, koju je proveo kod oo. Isusovaca u travničkom 
sjemeništu. Željezničar slegnu ramenima: 

— Ne znam. Moj je dječak doduše dobar. Ali 
za svećenika , . .? Nikad o tom nije govorio. U mojoj 
se obitelji živi katolički; ali da odgojimo sina sve¬ 
ćenika, na to nijesmo nikada ni pomišljali. 

— Pa dobro, uplete se gospodin. Upitajte ga. 
Naš hrvatski narod ne treba ništa toliko kao dobrih 
svećenika. A i vi, kao otac, šta možete bolje učiniti 
za Boga i sv. Crkvu, nego da im odgojite jednog do¬ 
brog svećenika. 

Tako su dva nepoznata gospodina, što ih je 

krunica približila, kovali planove za budućnost. Na 

jednoj se maloj stanici srdačno rastadoše.- 

Prošle su od tada godine. Od malog se dječaka 
razvio visok mladić. Svršio je već davno gimnaziju 
u Travniku, zatim bogosloviju u Sarajevu. Prigodom 
prve sv. mise napisa dirljiv list onom gospodinu: 
»Hvala Božjoj Providnosti, koja je vas s krunicom 
u ruci postavila na raskršće moga života ... Da nije 
bilo vaše krunice, danas ja po svoj prilici ne bih 
bio svećenik.« 


Ali nije to sve. Mlađi dječak, gledajući pred 
sobom dobar primjer starijega brata, zaželi također 
postati svećenik. — Eno ga danas uzoran redovnik. 



JNe znam, u 
koju je svrhu 
onaj gospodin 
namijenio svoju 
krunicu. Možda 
je baš molio, da 
nam Bog dadne 
dobrih svećeni¬ 
ka, kad već on 
nije imao te mi¬ 
losti, premda je 
bio na tom putu. 

Ali svakako nje¬ 
gova je krunica 
bila sudbonosna. 

Koliko će grješ¬ 
aka ova dva 
svećenika prive¬ 
sti Bogu, i već ih privode! Koliko će srdaca u ovoj 

suznoj dolini utješiti, koliko besmrtnih duša spasiti! 

U cijelom tome božanskom radu ima i on svoj dio radi 
one krunice. A primit će sigurno i dio vječne nagrade, 
kad se bude dijelila na nebesima. 

Možda i ti želiš imati dio u uzvišenoj svećenič¬ 
koj službi. Onda čuj, što ti poručuje Gospodin: »Mo¬ 
lite se Gospodaru žetve, da pošalje radnike u svoju 
žetvu«. 1 

4. ZAGONETKA MALOGA SVIRAČA 

U jednom sam našem velikom gradu upoznao 
siromašnu obitelj. Otac, četiri nedorasle djevojčice i 
dječak od desetak godina. Majka je umrla. Stanovali 
su u nekoj podrtini, koja je bila gotovo bez krova. 

Otac je bio kavanski svirač. Po cijele dane, a 
pogotovu noći, nije ga bilo kod kuće. Djevojčice su 
dakle bile prepuštene same sebi. A dječak je već 
od svoje desete godine morao svirati i pjevati. Otac 
ga je sa sobom vodio po raznim lokalima, često 
puta veoma sumnjivim. Moralo se živjeti. . . Tu je 
dječak svojom svirkom i zvonkim djetinjim glasom 
razveseljavao goste. 

Moja je prognoza za tu djecu bila ova: sigurna 
propast materijalna, a pogotovu moralna. 

Međutim su godine prolazile. Obitelj se je pre¬ 
selila u drugi stan i ja sam je davno izgubio iz vida. 
Jednog se dana oglasi mrtvačko zvono. Saznadoh, 
da je umro mali svirač. Dotjerao do 19 godina. Mje¬ 
sni mi župnik izpriča, da se je upravo ganutljivo 
ispovjedio i pričestio. Predao se podpuno u volju 
Božju i sveto umro. Hvala Bogu! 

Poslije nekoliko dana razgovaram s jednim pri¬ 
jateljem, inače dobrim i revnim katolikom. U raz¬ 
govoru spomenem i malog svirača. 

— Eh, to je bio pobožan mladić! uskliknu moj 
prijatelj. 

— Pobožan? začudim se. Odakle njemu pobo- 

žnost! 

— Da, pobožan, potvrdi mi prijatelj. Bio je svake 
nedjelje kod sv. mise. Dolazio je na sve blagoslove. 
I da si ga vidio, kako pobožno i sabrano moli! 

Sve mi je to bilo vrlo zagonetno. I ta pobožnost, 
i ta sveta smrt, i te djevojke ... Jer od djevojčica 
su postale već odrasle djevojke. Ni za jednom se 
nije čuo kakav rđav glas. Dvije su se već udale, si¬ 
romašno, ali čestito. Druge dvije samo što nijesu. — 
Sve se je to odigravalo proti svim zakonima psiho¬ 
logije i odgoja. 

Ipak sam jednog dana riješio zagonetku malog 
svirača. Riješenje je bilo posve jednako kao kod 
zagonetke jednog drugog, velikog i svjetskog svi¬ 
rača, koji je svima nama dobro poznat. Bio je to 
Chopin. Evo njegove zagonetke: 

Mnoge naše dame i gospoda izvrsno prebiru bri¬ 
ljantne valse, poloneze i mazurke Chopin-ove. Svi 
se mi divimo čarolijama njegovih tonova; ali malo 
ih je, koji bi što znali o najvažnijem času njegova 
života. 

Chopin je imao bogobojaznu katoličku majku. 
Ona ga je brižno i u strahu Božjem odgojila. Ali već 
kao mladić zapade u rđavo velegradsko društvo. Zao 
primjer drugova, požuda tijela i slava ovoga svijeta 
ugušiše sveto majčino sjeme. Ispuni se riječ Gospo- 

dinova: »Uzraste trnje i uguši sjeme, te ne donese j 
roda«. 1 Chopin brzo izgubi vjeru i s vjerom sve. 

Iza burnog i griješnog života dođe zadnja bolest. 
Chopin se, proti svakom očekivanju, iskreno obrati 
Bogu. Skrušeno se ispovijedi i suznih očiju poljubi ; 
križ govoreći: »Sad sam na vrelu sreće«. Tko ga j 
je u zadnji čas spasio? Evo tko. 

U zadnjoj bolesti posjeti slavnog umjetnika sve¬ 
ćenik Aleksander Jelowicki, njegov zemljak i prija¬ 
telj iz mladih dana. Nastojao je na svaki način, da : 
ga pomiri s Bogom i tako spasi. Ali badava sav trud. j 
Bolesnik je ostao tvrdokoran u bezvjerstvu. Na kon¬ 
cu ga upita svećenik: 



— Fridrich, vjeruješ li ti ono, što je tvoja po¬ 
kojna mama vjerovala? 

— Moja mama? prene se umjetnik na ove riječi, 
kao da su dolazile s drugog svijeta. Pred njegovim 

očima iskrsnu svijetli lik dobre majke — djetinjstvo 
— prva sv. pričest... 

Bitka je brzo svršila. Mama iz groba i milost 
Božja pobijediše okorjelo srce. Veliki se duh razkaja 
nad svojim griješnim životom i smiri se u Bogu g. 
1849. 

Na sličan je način riješena i zagonetka malog 
svirača. Slučajno saznadoh, da mu je pokojna majka 
bila veoma dobra i pobožna žena. U isti čas mi posta¬ 
de sve razumljivo. Sveta je majčina ruka sijala u 
nježna srca dobro sjeme. Ne samo riječima, nego i 
svojim dobrim primjerom. I klonula je ta ruka prije 
vremena. Ali dok je draga majka snivala u grobu, 
gle, nicalo je sjeme Božje. Raslo je i donosilo plod 
uzprkos strahovitog trnja, što je prijetilo, da ga u 
korjenu uguši. Blaga je majčina ruka i iz groba spa¬ 
šavala djecu. 

Čuj majko, što ti veli sv. Petar Kanizije: Što se 
najprije ulije u novo bure, po tom će ono uvijek 
mirisati. Taj se miris ne da više iz njega istjerati. 
Tako je, veli sv. Petar, i s djetinjim srcem. Što majka 
u njega ulije, po tome miriše do smrti. 

Zato i veli Duh sveti, da će se žena »spasiti ra¬ 
đanjem djece«, 2 naime ako izvrši svoju veliku du¬ 
žnost i ulije u nježna srca strah Božji. 

5. KAMEN POD STREHOM 

Bit ću iskren. Naslov ovoga članka jest samo 
maska. Pravi bi naslov morao glasiti »Krunica«, jer 
će o njoj biti govor. Ali da sam stavio takav naslov, 
uvjeren sam, da bi mnogi »suvremeni« čitatelj već 
kod samog naslova zijevnuo od dosade: 

— Nemoj, po Bogu brate, danas — u XX. vijeku 
— još o krunici! Mi živimo u vrijeme aviona, radija 
i kina. Modemi život nije ništa drugo nego jedna 
pomamna jurnjava. Današnji čovjek traži nagle pro¬ 
mjene, A krunica? To ti je opetovanje Zdravomarija 
do dosade. Nikad vi modernog čovjeka ne ćete odu¬ 
ševiti za tu molitvu. S toga pišite o čemu suvre¬ 
menijem! 

I gospodin bi, ili milostiva gospođa, pročitali od 
ovoga članka samo naslov. A da se to ne dogodi, 
smislio sam majstoriju. Stavio sam naslov, koji »do¬ 
sadnoj« krunici nije ni rod ni pomozibog. Mislio sam, 
ovaj će naslov namamiti i kojega »suvremenijeg« či¬ 
tatelja, pa će se prevariti i pročitati ove redke. 

Dakle krunica je »opetovanje Zdravomarija do 
dosade«. Tako je! Mi se ništa ne bunimo proti toj 
definiciji. Samo ovo tvrdimo: Baš u tom neprekidnom 
opetovanju i leži sva jačina krunice. Poznati katolički 
pisac Alban Stolz dokazuje to na slijedeći način. 

Da je krimića zaista silna molitva, kojoj nebesa 
ne mogu odoljeti, dokazuje kamen pod mojom stre¬ 
hom. Naime pred mojom kućom, baš pod strehom, 
stoji jedan ogromni, tvrdi kamen. Bog zna, tko ga 
je tu postavio i kada. Kadgod kiša pada, cure kapi 
sa strehe i udaraju o kamen. Tako već godinama. 
Pa? ... Eno je tvrdi kamen od tih kapi sav izlokan. 

Pređimo sada s kamena na krunicu. U jednoj se 
krunici opetuje Zdravomarija ravnih pedeset puta. 
Svaka ta Zdravomarija jest kao jedna kap, koja 
kane na srce naše predrage nebeske Majke. Dakle 
samo u jednoj krunici udariš ti nježno pedeset puta 
u njezino srce. 

Uzmimo sada ovaj slučaj: Ti iz dana u dan revno 
i pobožno moliš krimiću, a srce nebeske Majke ne 
popušta; ona neće da te čuje. Šta bismo u tom slučaju 
morali reći? Evo šta: da je to srce tvrđe od samoga 
krmena! I tvrdi kamen popušta pod navalom kapi, 
a na njezino majčino srce padaju i padaju cijele kiše 
Zdravomarija, a ono ostaje tvrdo. 

Može li to biti? Kršćansko se srce buni i na 
samu takovu pomisao, pa viče: Ne može, ne može! 

Glasoviti francuski biskup Dupanloup (t 1878.) 
pripovijeda ovu zgodu iz svoga života. Kad je bio 
kapelan u Saint-Roch-u, oboli na smrt jedna veoma 
mlada, bogata grofica, kći jednog maršala. On ju je 
po svojoj dužnosti posjetio i tješio u nevolji. Najed¬ 
nom usred razgovora upita ga bolesnica: 

— Velečasni, šta vi mislite, je li sada BI. Gospa 
ovdje kod moga bolesničkog kreveta? 

— Nadam se, sinko, da jest, odgovori svećenik. 

— Nadam se... nadam!... A ja se ne nadam, 
nego sam podpuno uvjerena, da je ona ovdje, makar 
je mi ne vidimo. 

— A zašto si o tom tako čvrsto uvjerena? upita 
je kapelan znatiželjno. 

— Evo zašto. Vi ste meni prije 10 godina podi¬ 
jelili prvu sv. pričest. Iza pričesti posvetili ste nas 
Majci Božjoj i preporučili, da revno molimo krunicu. 
Ja sam vaš savjet poslušala. Često sam i pobožno 
molila krunicu. A ove zadnje četiri godine molila 
sam je svaki dan. Dakle ja sam svaki dan pedeset 
puta svojoj Majci nebeskoj doviknula, da mi bude 
u P°moći na čas smrti moje. I sad je došao taj čas. 
Ja vas pitam, velečasni: Može li se i zamisliti, da 

me je ona napustila u ovaj teški čas? Kad bi tako 
bilo, onda bi ona imala u prsima kamen mjesto srca. 
Dapače bila bi tvrđa od kamena! A to ne može biti, 
ne može!.. . Ona je Majka, a ne kamen! 

Svećenik zaplaka nad tolikom vjerom i ufanjem. 

Naš Gospodin poziva nas: »Kucajte i otvorit ce 
vam se!« 1 A zar krunica nije neprekidno kucanje 
na »Vrata nebeska«? Svaka Zdravomarija jest jedan 
kucaj. S toga ne prestaj kucati sa svojim krunicama. 
Možda će to biti ljudima dosadno, ali ne će onima 
unutra: Isusu i Majci njegovoj. 

(Štampano 1935. u sarajevskom »Katoličkom Tjedniku«). 

6. PRIČA BABE RUŽE 

Pre turila je baba Ruža već davno osamdesetu. Ali 
je još čila, kako na slici vidite, i eto je svake ne¬ 
djelje u crkvu, premda je kuća podaleko. 

Jedne nedjelje izbi veoma žalosna i zabrinuta. 
Jedini hranitelj njezine kuće i nejake unučadi teško 
obolio. Zamoli me, da se sjetim njezine obitelji u sv. 
molitvama, i plati u tu svrhu jednu sv. misu. 

Kao prijatelj i svećenik bio sam dužan, da je 
utješim. Stoga joj dozovem u pamet divnu nauku 
Isusovu o Providnosti Božjoj: »Ne prodaju li se dva 
vrabca za novčić? Pa ni jedan od njih ne će pasti 
na zemlju bez Oca vašega. A vama je i sva kosa na 
glavi izbrojena. Ne bojte se dakle, vi ste daleko vri- 
jedniji od vrabaca«. 1 — Čuješ li, Ružo, šta veli Sin 
Božji? Otac nebeski vodi brigu o svakoj dlaci na 
tvojoj glavi i na glavama tvoje djece i unučadi. I ni 
jedna ne će izpasti bez njegove volje. 

Tako sam tješio babu Ružu. Ali brzo opazih, da 
je vjera uhvatila dubok korijen u njezinu srcu. I nije 
bilo potrebno, da joj o tom propovijedam, nego bi 
možda prije trebalo, da ona meni propovijeda. I zaista 
baba poče propovijedati. Veli, da je davno — 
daaavno! — čula ovu pridiku od jednog starog fratra. 

Živjela jedna dobra, ali veoma siromašna udovica. 
Nije imala nikog osim dvoje nejake djece. Prala je 
svjetsko rublje i nekako hranila sebe i djecu. Najed¬ 
nom teško oboli. Iza kratkog bolovanja posla Bog 
anđela smrti na zemlju: »Idi brzo dolje! Donesi mi 
dušu one dobre udovice!« 

Anđeo poslušno sleti. Uniđe u siromašnu sobicu 
i nadnese se nad krevet bolesnice. Mlada se žena 
borila sa smrću. Kraj nje nikog doli dvoje sitne djece; 
jedno s jedne, a drugo s druge strane. — Kad to 
anđeo vidje, klonu mu ruka: »Šta će biti od ove 
nejači, kad im uzmem majku?« I premda je bio 


23 



vičan, da »vadi duše«, nije imao snage, da ovu dušu 
izvadi. Iza kratkog oklijevanja zaleprša i vrati se 
u nebo. 

— Kamo duša? upita Gospodin. 

— Smiluj se, Oče nebeski! Poštedi jadnu ženu! 
Tko će hraniti ona dva crva? 

— Idi odmah dolje, rasrdi se Gospodin, i točno 
izvrši moj nalog! 

Anđeo sleti, ali se vrati neobavljena posla. Nije 
mogao! — Posla ga Bog i po treći put, a on se opet 
vrati ne noseći duše. Uvijek je pitao: »Tko će hra¬ 
niti ona dva crva?« 

Kad se je treći put vratio, dade mu Gospodin 
drugi nalog: »Pogledaj dolje! Eno u dubini mora, 
na dnu, jedan kamen. Idi brzo i donesi ga!« 

Anđeo sleti i za tren oka izvrši nalog. S kamena 
se još cijedila voda. Onda mu zapovjedi Gospodin: 
»Raščeni taj kamen!« — Anđeo prelomi kamen, a 
usred kamena migolje dva crva. 

— Zna li itko na svijetu za ova dva crva? upita 
Bog. 

— Nitko, osim Tebe, Oče nebeski! 

— A tko se brine za njih, tko ih hrani? 

— Ti, Gospodine. 

— Pa kad ja znam za ove crve u kamenu na dnu 
mora i brinem se za njih, kako ti možeš pitati: Tko 
će hraniti ono dvoje djece? Valjda su oni meni vrijed- 
niji od crva! Zato poslušaj, idi brzo dolje i donesi 
mi onu dušu, a prepusti meni brigu za djecu! 

Anđeo veselo zalepeta krilima i sleti. Brzo se 
vrati, noseći na rukama svetu dušu udovičinu, i pre- 
dade je u krilo Boga Stvoritelja. 


24 


Babu uhvati kašalj, 

.— A šta bi s djecom, Ružo? upitam znatiželjan. 

— Bog provi dio. Da ne duljim: Djecu dobri ljudi 
uzeli k sebi, iškolali ih. Jedan postao misnik, a drugi 
profesor. 

Zadivio sam se priči, iz koje je izbijalo silno po¬ 
uzdanje u Oca nebeskog. A divio sam se i babi 
Ruži, koja je još kao dijete pohranila tu krasnu 
priču u svom srcu i prema tome udesila svoj život. 
A Gospodin je i nagradio njezino pouzdanje, jer je 
hranitelj Bogu hvala, ozdravio. 


7. NJEZINA SMRT 

Šipka, planina u Bugarskoj, bila je svjedok mnogih 
bitaka. Vele, da na jednom proplanku te planine stoji 
danas veoma zanimljiva slika. Ta se slika zapravo 
sastoji od tri slike, koje prikazuju vojnika na straži 
usred strahovite sniježne vijavice. 

Na prvoj slici stoji vojnik, s puškom na ramenu, 
do pasa u snijegu. Mećava oko njega bijesno kovitla. 
Na drugoj slici isti vojnik, ali je već do vrata zatrpan 
snijegom. Oko njegove glave igra bura pomamno kolo, 
ali on i dalje čuva stražu i netremice gleda u daljinu. 
Na trećoj se slici ne vidi više ništa, nego samo snijeg. 
Iz snijega viri vršak bajunete. Vojnik još čuva stražu. 
Ispod slike piše: »Na Sipki ništa novo!« A nitko živ 
ni ne sluti, da je tu jedan junak izdržao do zadnjeg 
daha na svojem mjestu. — 

Godine 1919. služio je mlad liječnik u jednom ko¬ 
taru naše Posavine. Toga je ljeta u onim krajevima 
harao pjegavi tifus. Ovu bolest, kako je poznato* 

prenosi uš. Požrtvovni je liječnik spremno išao od 
kuće do kuće, od bolesnika do bolesnika. Jednog 
dana sjedi on u povećem društvu. Najednom se obćin- 1 
ski blagajnik zagleda u liječnika i s dva prsta uhvati 
nešto na vratu njegovu: 

— Doktore, evo uši! 

— Nije to uš, problijedi liječnik, nego je to moja 
smrt. 

Liječnik je i dalje išao po selima i vršio svoju 
dužnost. Za tri nedjelje nije ga više bilo među ži- 1 
vima. — I ovaj je čovjek izgubio život, ali nije uz- 
makao sa opasnog mjesta, na koje ga je Bog postavio. 

Mogli bismo ovakovih primjera iz života naših 
junačkih svećenika, mornara, radiofonista itd. redati j 
na stotine i hiljade. Ali dosta je i ovo, jer ovi redci 
i onako nijesu namijenjeni ni vojnicima, ni liječni-j 
cima, ni svećenicima, nego — ženama. 

Pogledajte na slici 
ovu staricu. I nju je Go¬ 
spodin Bog prije mnogo 
godina postavio na veo¬ 
ma opasno mjesto, ii« 
ako hoćete, na pogibelj¬ 
nu stražu. I ona je na 
toj straži mnogo puta 
gledala smrti u oči, ali 
nije ostavila svoga mje¬ 
sta, nego je izdržala* 
Evo, kako je to bilo. 

U mlađim je godina¬ 
ma bila veoma slaba 1 
zdravlja. Upala pluća,! 
tifus, slabost srca, baca¬ 


nje krvi bili su njezini stalni gosti. Kad je u svojoj 
tridesetoj godini rodila šesto dijete, tako je otančala, 
da su joj liječnici u jedan glas rekli: »Dosta! Rodiš 
U još jedno, znaj dobro, to je tvoja smrt«. 

Žena je bila od svoga djetinjstva dobro poučena 
u kršćanskom nauku. Zato nastade u mladoj duši, 
željnoj života, strahovita borba. Ta se je borba po 
prilici ovako odigravala. 

Jedan je glas u njoj nagonski vikao: »Zar se može 
od tebe tako slabe tražiti, da i dalje nosiš preteški 
teret materinstva? Stručnjaci, liječnici, apodiktički 
vele, da bi to značilo: tražiti tvoju glavu. A grjehota 
bi bila, grjehota do neba, ostaviti šestero nejačadi 
bez majke! A i ti si još mlada. Mogla bi još dugo i 
sretno poživjeti sa svojom djecom«. 

S druge strane znala je ona veoma dobro za za¬ 
kon Božji, koji brani ženi: živjeti bračnim životom, 
a ne htjeti biti majkom, pa makar se radilo i o glavi! 

Tako je mlada žena stajala između dvije kobne 
alternative. S jedne strane zakon Božji, a s druge 
sigurna smrt, ili barem velika pogibelj.- 

Koliko se žena nalazi u isto takovom škripcu, 
Osobito danas, kad se većina liječnika ne osvrće na 
zakon Božji, nego onako s visoka sipaju svoje dia- 
gnoze i prognoze. Kao da su oni gospodari života i 
smrti. Ali uzmimo ovdje, da je život žene zaista u 
velikoj opasnosti. Šta ćemo joj reći? 

Najsigurniji spas iz ove teške životne dileme jest: 
sporazumno živjeti kao brat i sestra. Može se i to 
uz molitvu i pomoć Božju. Bilo je dosta svetih su- 
Pniga, koji su tako živjeli, a sigurno ih ima i danas. 
Ali ipak malo je brakova, u kojima bi se to moglo 
provesti. 

Nego ženo, sjeti se onog herojskog vojnika na 
straži i onog junačkog liječnika. Koliki bi to zločin 
bio, kad bi se vojnik prepao smrti i utekao sa straže! 
U njegovoj ruci leži stotine i hiljade života ostalih 
vojnika. Isto tako u ruci liječnikovoj. Zato njima 
sam Bog zapovijeda, da ostanu na svom mjestu, ma¬ 
kar i poginuli. 

Ženo, i ti si takav vojnik, dok provodiš bračni 
život. I u tvoju je ruku stavio Bog živote drugih. I 
tebe je Stvoritelj odmah na početku svijeta postavio 
na veoma časno, ali i veoma pogibeljno mjesto, kad 
ti je rekao: »U bolovima rađat ćeš djecu«. 1 

Promotri malo svoju uzvišenu zadaću: Stvoritelj 
je pružio božansku desnicu, da stvara. Ali On 
neće nipošto sam, nego u zajednici s tobom. S toga 
te je blago pozvao, da mu pomogneš u tom božan¬ 
skom poslu stvaranja. Ti si se odazvala njegovu po¬ 
zivu. Stupila si u brak. Tamo, pred oltarom, primila 
si na se prevažnu i svetu zadaću: da ćeš u zajednici 
s Njim privoditi u život buduće generacije. 

Materinstvo! Na to si se, ženo, zaklela. I tu za¬ 
daću, dok živiš bračnim životom, moraš vršiti, ma¬ 
kar gledala i samoj smrti u oči. Zakon je to Božji i 
prirodni. Evo, šta nas uči Bog po svojoj sv. Crkvi: 
»Svaka upotreba ženidbe, ako se vrši tako, da joj 
se ljudskom nakanom oduzima njezina prirodna sila 
rađanja, krši zakon Božji i naravni. A oni, koji takova 
šta počine, kaljaju se ljagom teškoga grijeha« (Enci¬ 
klika »Časti connubii«). — Hoćeš li dakle ženo, po¬ 
bjeći sa uzvišene straže, na koju te je sam Bog po¬ 
stavio? — 

Ovo bismo mi rekli ženi, koja se nalazi u onom 
kobnom škripcu. A ovako je po prilici govorio i onaj 

drugi glas u mladoj ženi. I taj je glas pobijedio. Evo 
njezinih doslovnih riječi: »Kad su mi liječnici rekli, 
da ću umrijeti, vrlo sam se pobojala. Nije baš nikome 
drago čuti, da će umrijeti. Ali ja sam ovako mislila: 
Ti si udata žena. Bog te je postavio na to mjesto, i ti 
ne smiješ uzmaknuti, makar i umrla«. 

Njezina se je borba svršila s riječima najveće 
žene: »Evo službenice Gospodnje! Neka mi bude po 
riječi tvojoj!« 2 I dalje je uz pomoć Božju rađala djecu, 
premda je uvijek bila veoma tanka zdravlja. Rodila 
ih je još sedmero. Poznam ih vrlo dobro. Bila bi 
vječna šteta, da nijesu došli na svijet. 

Sada su starici 84 godine, a njezina smrt i danas 
čeka. Sudeći prema sadašnjem zdravlju, izgleda, da 
će još koju godinicu čekati! 


8. HADŽINA FILOZOFU A 

Sveti je Benedikt Labre pro¬ 
veo svoj vijek putujući od crkve 
do crkve (f 1783), Najviše se je 
zadržavao u Rimu, gdje je radi 
svoga svetog života bio veoma 
popularan. Živio je isključivo od 
onoga, što su mu dobri ljudi 
dali. 

U njegovu životopisu čitamo i ove zanimljive red- 
ke: Gdjekoji je dan dobio toliko milostinje, da je s 
tim mogao pristojno živjeti nekoliko mjeseci. Ali sveti 
piuž nije štedio, nego je isti dan »spiskao« sve, što 
je dobio. On se je doduše veoma skromno hranio, kako 
1 dolikuje prosjaku, ali u večer je sve potrošio. Naime 

svake je večeri obilazio siromahe i bolesnike, pa bi 
sve, što mu je toga dana preostalo, njima razdijelio. 
Sutradan bi ustao bez i jedne pare u džepu i bez 
komadića kruha u torbi. Počeo bi iz nova. 

Mudrost se je ovoga svijeta rugala svetome mužu, 
da bezglavo radi. Ali on se nije dao smesti, nego je 
ovako odgovarao: »Isus nas je učio u Očenašu, da 
molimo: Daj nam danas. 1 Neće On, da molimo za 
sutra i prekosutra, nego samo za danas. Pa valjda 
će se Bog, koji je htio da tako molim, pobrinuti, da 
ja i sutra nađem sve, što mi je potrebito.« I nastavio 
je svetac dalje sa svojom »ludom« praksom, a Bog 
je mnogim čudesima pokazao, kako mu je milo to 
neograničeno pouzdanje u njegovu svetu Providnost. < 

Ne iznosim ja ovoga primjera, da možda koga 
navedem, da i on tako radi. Labre je bio heroj I 
kršćanske krjeposti, pa je doslovno izvršio riječ Isu¬ 
sovu. To mi ne možemo, a to Gospodin i ne traži od 
nas; nego htio je Isus, da nam s onom riječi »danas« 
usadi u srce jednu veliku životnu mudrost. Evo te 
mudrosti: 

Prije desetak godina služio je mlad svećenik u 
jednom gradiću na Savi. Često je dogonio žito u mlin j 
jednog starog hadže, da se samelje. Hadže je bio vrlo 
pošten, kako su već znali stari muslimani biti pošteni. 
Župnik je dovozio žito mjesečno jednoč ili dvaput. 
Napokon mu to dodijalo. Morali su svaki put tovariti, j 
onda iztovariti, pa mjeriti itd. 

Jednom hadže baš mjeri žito, a župnik će mu: »Ču¬ 
ješ, stari! Meni je već dodijalo svaki čas dolaziti u 
mlin; nego ja ću slijedeći put dovesti puna kola, pa 
ćemo samljeti, da mi bude dosta za cijelu godinu.« 


Starac se zabavio mjerenjem, pa ništa ne odgo¬ 
vara. Župnik pomisli, da stari ne čuje, pa će opet 
isto. Hadže jednako mjeri i šuti. Ni ne gleda na žup¬ 
nika. Napokon i svećenik zašuti. 

Kad je hadže izmjerio žito, dohvati raboš, zareza 
i objesi ga opet na klin. Onda pogleda župnika svojim 
jednim okom — na drugo je bio ćorav — pa ga sta¬ 
račkim glasom, ali dosta strogo, upita: »A gospodine, 
hoćeš li ti živiti godinu dana? Možda ćeš već su¬ 
tra ...« i odmahnu nesigurno drhtavom rukom. Mladi 
se svećenik malo zastidi i izpade iz mlina. 

Cijelo vrijeme idući kući razmišljao je o hadžinim 
riječima. .. 

U ovim se riječima krije cijela jedna filozofija! 
Htio je hadže da rekne svećeniku: Nije pametno, go¬ 
spodine, voditi preveliku brigu o budućnosti. Ona je 
i onako posve nesigurna. 

I čudnovato! Ta se hadžina filozofija doslovno po¬ 
klapa s filozofijom Sina Božjega. Jednom bogatašu, 
koji je svoje hambare napunio do vrha žitom, i pravio 
obijesne planove za budućnost, ovako dovikuje Isus: 
»Luđače, ove noći tražit će dušu tvoju od tebe! A 
čije će biti, što si pripravio?« 2 

Svu mudrost ovih ozbiljnih riječi Isusovih razumiju 
na prvi pogled svi ljudi, jer su izvađene sa dna duše 
njihove. Razumije to i hadže, premda ništa nije čuo 
za božanski nauk Isusov. Zato i on dovikuje župniku 
skoro iste riječi: Možda ćeš već sutra... A tko će 
Pojesti ono, što si ti samljeo? — Samo što mu još ne 
reče:luđače! 

Ovu je dragocjenu životnu filozofiju sažeo Isus u 
jednu riječ: danas. Hoće On s ovom riječi da nas 

opomene, da molimo Boga za današnje potrebe, a 
sutrašnji dan da ostavimo na miru. Možda nam sutra 
ništa više ne će trebati. Evo njegovih doslovnih ri¬ 
ječi: »Ne brinite se dakle tjeskobno za sutra, jer će 
se sutrašnji dan brinuti sam za sebe. Dosta je sva¬ 
komu danu njegova zla«. 3 Iz ovih se riječi vidi, 
kako Isus ne traži od nas, da se ništa ne bri¬ 
nemo, nego nam brani, da se »tjeskobno« brinemo. 
Suvišna je to i nepotrebna briga, jer ne znamo, šta 
će sutra biti. 

Kad bismo poslušali ove riječi Isusove, pa sutra¬ 
šnji dan stavili u ruke Providnosti Božje, koliko bi 
se duša smirilo i spokojno spavalo! Manje bi radili 
revolveri, konopci, octena i solna kiselina. Bilo bi 
više djece i prirasta u hrvatskom narodu. 

9. POSU DAR BOŽ!JI 

Svi se stariji Bošnjaci sjećaju jednog lijepog obi¬ 
čaja, koji je vladao u našim katoličkim obiteljima. 
Kuća je bila obično puna djece. U sobi je pod gre¬ 
dom bio uvijek zataknut brezov prut. Ako je koje 
dijete štogod skrivilo, moralo je samo skinuti prut 
i donijeti ga majci. Kad ga je majka išibala, primakla 
mu je šibu ustima, a dijete je moralo šibu poljubiti, 
premda je još plakalo baš radi te šibe. 

Kad smo bili djeca, nijesmo shvaćali, zašto mora 
tako biti. Danas to razumijemo. Dijete je moralo maj¬ 
činu šibu smatrati kao milost i dar, koji se mora 
ljubiti. 

Ovoga sam se sjetio, kad sam jednog prekrasnog 
ljetnog dana susreo na šetnji svoga dobrog župljanina 


Jakova. Uputili se 
m i zajedno i pove¬ 
li razgovor. Toga je 
istog Jakova neke 
godine pobio grad ta¬ 
ko nemilo, da nije 
unio ni zrna hrane u 
kuću. I mi počeli raz¬ 
govor baš o tome. Po¬ 
vod je za to dao je¬ 
dan mali, crni oblačić 
na obzorju. Priča mi 
Jakov, kako je bio 
isto ovakav krasan 
ljetni dan. Najednom 
se iza brda pomoli 
cm oblak. »I ne pro¬ 
đe, kolik da plesneš dlanom o dlan, kad li posu dar 
Božji! Bože mi prosti, ko šaka velik. Trevio se ja na 
putu, i jedva živu glavu iznesoh. Kad dođoh kući, 
sve spleskano u crnu zemlju«, završi Jakov priču. 

Dakle led, koji je uništio svu muku njegove obi¬ 
telji, naziva taj starac nježnim imenom: dar Božji! On 
poput onog djeteta, ali svijesno i s razumijevanjem, 
ljubi šibu, kojom ga je Otac nebeski grdno udario. Ta 
je šiba za njega milost i dar. 

Tko ga je tome naučio? Znamo tko. Naš Gospodin 
v eli: »J a kaznim i karam one, koje ljubim«. 1 Na dru¬ 
gom mjestu govori On po svom anđelu starom Tobiji: 

Jer si bio drag Bogu, moralo te je stignuti kušanje«. 2 

Sigurno si često puta gledao, kako žena ili muž 
ibaju dijete. Čim to vidiš, odmah znaš, da je to dijete 

njihovo. Oni su naime opazili kakvu manu na svom 
djetetu. I pošto ga ljube, hoće pošto poto da ga po¬ 
prave, makar i šibom. A ako istu manu, ili možda još 
puno goru, vide na tuđem djetetu, ne vode o tom 
brige, jer to nije njihovo dijete. 

Tako radi i Gospodin Bog. Ako te kara i kazni, 
baš tim pokazuje, da si njegovo dijete, koje On ljubi. 
A ako netko ništa ne trpi, očit je znak, da ga je Bog 
radi njegovih grijeha i tvrdokornosti odbacio. On nije 
Božji. 

Sveci su Božji prema ovom znaku razaznavali, 
tko je Isusov, a tko nije. Sveti je Ambrozije, biskup 
milanski, obilazio jednom svoju biskupiju. Na tom se 
apostolskom putovanju jedne večeri svrati na konak 
jednom kršćaninu. Za večerom se povede razgovor 
i o ljudskim stradanjima. Domaćin se pohvali, da on 
nema upravo nikakve nevolje ni križa: »Bogu hvala, 
zdrav sam, mlad sam. Svi su mi u obitelji zdravi. 
Svega imamo, što nam srce zaželi«, završi domaćin. 

Kad se je on udaljio iz sobe, zapovjedi sveti bi¬ 
skup svome sluzi: 

— Spremaj, brate, brzo naše stvari! Mi moramo 
s mjesta odputovati iz ove kuće. Odmah, odmah! 

— A zašto, sveti oče? Šta se je dogodilo? upita 
sluga iznenađen. 

— Zar ti nijesi čuo, kako onaj reče, da nema abso- 
lutno nikakva križa? To je znak, da ga je Isus od¬ 
bacio. A ja neću ni jednog časa da budem pod kro¬ 
vom takova čovjeka. 

Istu večer odputova biskup iz te kuće. 

Stradanja su dar Božji. To je najdublja mudrost 
Isusa i svih svetaca. Ovu je veliku mudrost naučio i 

naš Jakov, makar nije znao čitati ni pisati. Današnja 
modema nadrikultura iztiskuje po malo ovu božansku 
mudrost iz ljudskih srdaca. Pa šta se događa? Na 
mom stolu slučajno leže jedne novine od 27. II. ove 
godine. Evo šta u njima piše: 

U Borovu kraj Vukovara ubio se iz revolvera M. 
M. radi nezaposlenosti. — M. M., učitelj, ustrijelio 
se u Bijelim Poljima kod Plitvica. Ostavlja mladu 
ženu i posve neobskrbljenu djecu. — S. R., bankar i 
milionar iz Beograda, ubio se iz revolvera. Njegova 
afera pred sudom. — E. B„ 26 godina stara, skočila 
u Splitu sa djetetom u more. 

To je kronika samo jednoga dana! Zašto se ti 
ljudi ubijaju? Hoće da pobjegnu od stradanja. Naš 
Jakov nije bježao. Nije tražio revolvera, niti je ska¬ 
kao u more. Jednostavno je rekao: »Posu dar Božji«. 
I Gospodin ga nije ostavio. 


10. TO JE TAKO LEPO! 

Prečista Djevica, bez grijeha začeta, privlači kao 
kakav čarobni magnet ljudska srca. To gledamo svaki 
dan po našim crkvama, osobito prigodom svibanjskih 
pobožnosti i ostalih svetkovina Marijinih. A tako i 
mora biti. Evo zašto: 

Jedan od najljepših kipova svjetske umjetnosti jest 
»Mojsije« od Michelangela. Ljepota je toga kipa to¬ 
lika, da je i sam umjetnik, kad ga je dovršio, ostao 
začaran. Vele, da ga je sav ushićen lupnuo čekićem 
Po koljenu i uzviknuo: »Mojsije progovori!« 

izgleda, da se je nešto slično dogodilo i dragom 

Bogu, kad je stvorio BI. Gospu. Ona je izašla ispod 
njegovih stvoriteljskih ruku tako blistava i sjajna, da 
je i sam Gospodin ostao zadivljen nad djelom ruku 
svojih. Jer kako ćemo raztumačiti one nježne riječi, 
što ih Gospodin tepa Majci Sina svoga: »Sva si lije¬ 
pa, prijateljice moja, i ljage nema na tebi! — Jedna 
je Golubica moja, savršena moja! — Ranila si srce 
moje, sestro moja, zaručnice, ranila si srce moje jed¬ 
nim okom svojim«. 1 

Kad se dakle 
sam Bog divi lje¬ 
poti Djevice bez 
grijeha začete, nije 
onda nikakvo ču¬ 
do, da Ona mag¬ 
netskom silom pri¬ 
vlači jadne sinove 
i kćeri Evine. — 
Evo jedne duše, 
koju je začarala 
blistava 1 jepotaMa- 
rijina: 

Bilo je to u je¬ 
dnom našem većem 
gradu, mjeseca svi¬ 
bnja. Svećenik je 
kod svibanjskih 
pobožnosti tuma¬ 
čio litanije laure- 
tanske. Svaki dan po jedan naziv. Među masom po¬ 
božnih vjernika mogla se je svaki dan vidjeti i jedna 
mlada, slabunjava djevojka. Imala je velike, začu¬ 
đene oči. Napeto je slušala tumačenje litanija i pje¬ 

vanje nježnih Marijinih pjesama. Po njezinom je kri¬ 
žanju odmah bilo jasno, da je inovjerka. 

Krajem svibnja saznadoh, da je to neka glumica, 
i to baletkinja, u jednom našem kazalištu. Postadoh 
veoma znatiželjan, šta privlači to srce na svibanjske 
pobožnosti. Doskora se slučajno sastadosmo u jed¬ 
nom društvu. Iza malo razgovora postavim joj pitanje: 

— Zašto vi, gospođice, svaki dan dolazite k nama 
u crkvu? 

— Ah gospodine! sklopi ona ruke i pogleda u visj 
»Zvijezdo jutarnja! — Kućo zlatna! — Ružo tajin- 
stvena! — Škrinjo zavjetna! ...« i pokuša, da se ne¬ 
kako izrazi, ali ne znade, nego poče nešto mucati i 
završi: »Ah, to je tako lepo, tako lepo. . . !« 

Bilo mi je posve razumljivo njezino mucanje. I 
nju je privukao čarobni magnet bezgrješne ljepote 
Marijine. 

Njemački svećenik Dr. Halm pripovijeda nešto 
slično o jednom inovjercu, kojega je očarala čistoća 
i ljepota Gospina. Ali ovaj nije mucao, nego je du¬ 
hovito obrazložio, šta ga na Bezgrješnoj Djevici pri¬ 
vlači. Evo, šta pripovijeda taj svećenik: 

U Rimu se je upoznao s jednim veoma izobra- 
ženim protestantom; ali taj je već davno odbacio svoj 
protestantizam i bio podpuni bezvjerac. Proputovao 
je cijeli svijet. Upravo se je vratio iz Male Azije. Već 
kod prvog susreta bilo je govora i o vjeri. 

— Kad bih ja mogao vjerovati, poče gospodin, 
postao bih jedino katolik. A znate li, radi čega? Radi 
dogme o Bezgrješnom Začeću ... 

— Radi dogme o Bezgrješnom Začeću? prekide 
ža svećenik sav začuđen. Sve je prije očekivao, nego 

to. Prostetanti i drugi inovjerci baš tu istinu sv. vjere 
najviše ismjehivaju, a eto njega, podpuna bezvjerca, 
baš to privlači. Kako to? upita svećenik. 

— Evo kako, odgovori gospodin. Ja sam propu¬ 
tovao dobar komad zemlje. Upoznao sam puno ljudi 
svakoga naroda i plemena. Pa šta sam vidio? Vidio 
sam, da se po cijeloj kugli zemaljskoj, od sjevernog 
pola do južnoga, valja bezkrajna, prljava rijeka gri¬ 
jeha. Svi se mi, bez iznimke, koprcamo u njezinim 
gadnim valovima. Grijeh je okaljao svu našu prošlost 
i sadašnjost, a kaljat će još više budućnost. 

— Kad čovjek gleda tu bijedu, i nehotice mora 
zavapiti: Bože moj, ima li igdje i jedna ljudska duša, 
podpuno čista od svake mrlje grijeha? Mi bismo tre¬ 
bali bar jednu takvu dušu, da se svi oko nje okupimo 
i okrijepimo blistavim sjajem njezine čistoće. Vele¬ 
časni, ljudskom je rodu potrebna jedna Immaculata 
— Prečista — Bezgrješna. A katolička Crkva, i to 
jedino ona, uči, da takova duša postoji. Vi u Nju vje¬ 
rujete. Blago vama! Ah, kad bih ja mogao vjero¬ 
vati ... !- 

Ovako inovjerci i bezvjerci o Blaženoj Gospi. A 
šta ti veliš o Njoj? Je li sjaj njezine čistoće privukao 
i tvoje srce? Ako jest, blago tebi, jer evo što nam 
Ona poručuje po sv. Crkvi: »Tko mene nađe, naći će 
život«. 2 Svi, koji nađu Mariju, našli su kod Nje i 
Isusa, svoj put, istinu i život. 3 S toga ne smiješ mi¬ 
rovati, dok je ne nađeš. 


11. LIJEVA RUKA U DŽEPU 

Prošlog sam ljeta bio kod jednih primicija. Iza 
dirljive svečanosti »Mlade Mise« bio je zajednički 
objed. Do mladomisnika sjedio je otac mu Ivo, a 
majka mu je davno umrla; jedva ju je i upamtio. 

Za vrijeme objeda diže se prvi kum — manu- 
duktor i oduševljenim riječima nazdravi mladomi- 
sniku. Za njim mladomisnikov propovjednik; onda 
redom stari i mladi svećenici i gdjekoji svjetovnjak. 
Govori su bili kratki, ali sve jedan ljepši od drugog. 
Često puta čujemo, da su katolički svećenici elita 
čovječanstva. Kad sam slušao ove oduševljene go¬ 
vore, i nehotice sam pomislio: Zaista elita! 

Među ostalim digao se je i jedan stariji svećenik, 
koji je dobro poznavao mladomisnika i njegova oca, 
jer im je nekad bio župnik. On poče svoju nazdravicu 
s jednom pripoviješću, koju sam upamtio, i evo je 
iznosim: 

»Bilo je to u Njemačkoj. Jedan, inače veoma do¬ 
bar i pobožan katolik, držao gostionu. U njegovoj se 
gostioni nije smjelo psovati ni voditi bezobraznih raz¬ 
govora. Nije »krstio« vina kao mnogi gostioničari. 
Zato su ljudi i zalazili rado k njemu. 

Taj je gostioničar imao jednu čudnu osebinu. U 
radnji je uvijek, ako je ikako bilo zgodno, držao lijevu 
ruku u džepu. To je opazila njegova mala kćerka, pa 
ga jednom znatiželjno upita: 

— Tata, zašto ti držiš uvijek ruku u džepu? 

— Mi se, sinko, bavimo škakljivim poslom, od¬ 
govori joj otac. Držimo gostionu. Bojim se dakle, da 
se ljudi ne opiju, pa da ne bude kletve, psovke i dru¬ 
gih grijeha. A najviše me je strah, da moja djeca ne 

vide i ne čuju kakva zla. Zato se uvijek molim bi 
Gospi, da vas ona očuva. I stari izvadi iz džepa 
krunicu, koja mu je bila omotana oko prsta. 

Bog je uslišao molitve pobožnoga gostioničara. 
Jedan mu je sin postao svećenik, a jedna kći re¬ 
dovnica. — 



Danas je cijeli svijet nalik na birtiju, nastavi sve¬ 
ćenik. Ne zna se, ni tko pije ni tko plaća. Kudgod 
čovjek pogleda, vidi samo grijeh, sablazan i pokva- 
renost. A naša djeca moraju živjeti u toj »birtiji«* 
Zaista je teško u današnjim vrtoglavim prilikama od¬ 
gojiti dijete, a kudikamo teže odgojiti dobra sveće¬ 
nika. 

Ti si, dragi Ivo — okrenu se svećenik ocu — evo 
dočekao, da ti sin postane izabranik Isusov. Znamo, 

da to nije bilo bez velikih žrtava. Ali još je nešto 
trebalo: pobožnih i ustrajnih molitava. Sv. Pavao veli: 
»Niti je onaj što, koji sadi, ni onaj, koji zalijeva, nego 
Bog, koji daje da raste«. 1 Uzalud je sav naš trud i 
sve naše žrtve, ako Bog ne da svoje pomoći. 

Zato, dok je naš Zvonko lomio svoju mladost po 
školama i borio se, da sačuva sv. vjeru i milost svoga 
zvanja, morao je netko »držati lijevu ruku u džepu« 
i svlačiti nad njega Božji blagoslov. Znamo dobro, 
tko je to bio. Ti, Ivo, na zemlji, a pokojnica na nebu. 
I Gospodin je preobilno uslišao Vaše molitve.« 

Svećenik je na koncu blago opomenuo oca, da još 
nije sve gotovo. Neka ne izvlači ruke iz džepa! Njegov 
Zvonko treba sada više pomoći Božje nego do sada. 
S tom je opomenom završio nazdravicu i kucnuo se 
s razdraganim ocem. 

Uzgred pripominjem, da se je pri koncu ručka, 
prema bosanskom običaju, kupilo za mladomisnika, 
da ga »okućimo«. Taj je delikatni posao vrlo vješto 
obavio jedan mladi kateheta. Kad je došao do starog 
svećenika, veselo uzviknu: »Sada, prečasni, desnu 
ruku u džep!« ... 

Ovu sam pripovijest »o ruci u džepu« dobro upam¬ 
tio i evo je iznosim pred katoličke roditelje. 

Pitam te, katolički oče i majko: Ima li uzvišeni- 
jega zvanja na zemlji od katoličkog svećenika? Može 
li itko bolje od njega poslužiti i koristiti našem 
hrvatskom narodu? Jedva. — Pa želite li, da vaš 
dragi mališan dostigne tu čast i dostojanstvo? Ako 
želite, onda nema druge, nego »lijevu ruku u džep«! 

Moliti! 

Ta je »lijeva ruka« učinila čudesa. Evo samo jed- 

nog primjera. Mala varoš u Italiji, imenom Lu, broji 
2.500 stanovnika. U zadnjih 50 godina dala je ta va¬ 
rošica sv. Crkvi i svome narodu 500 svećenika. Zar 
ne, čudo Božje! Tko je izveo to čudo? Evo tko. 

U tom se mjestancu od god. 1881. svake prve 
nedjelje u mjesecu pričeste sve majke. Iza sv. Pri¬ 
česti izmole zajednički ovu molitvu: »Daj, Gospo¬ 
dine, da jedno od moje djece postane svećenik. Obe- 
ćajem ti, da ću živjeti kao prava kršćanka i da ću 
svoje ukućane na dobro putiti, da jednom zadobijem 
milost i poklonim ti jednoga svetog svećenika. Amen.« 


12. ZNAK NA NJEGOVU ČELU 

Kada čovjek prima sakramenat sv. potvrde, onda 
mu biskup čini sa sv. uljem na čelu znak sv. križa. 



Odmah za biskupom ide jedan svećenik i briše to 
ulje, a kum veže krizmaniku oko čela široku vrpcu, 


koju on nosi, dok se ulje posve ne osuši. Dakle križa 
i sv. ulja nestaje još isti dan sa čela. 

Pa ipak se taj križ i poslije deset, dvadeset i više 
godina može vidjeti i opipati na čelu mnogoga ka¬ 
tolika. Ovdje ćemo izpričati takav jedan slučaj. Ali 
najprije da odgovorimo na jedno pitanje: Zašto biskup 
pravi taj križ baš na čelu? Zašto ne na prsima, ru¬ 
kama ili nogama? Evo zašto. 

Čuveni holandijski državnik Moddermann (f 1904) 
primi jednog dana u audienciju nekog mladića. Mladić 
je bio katolik, a Moddermann nepopustljivi prote¬ 
stant. 

— No, šta želite, mladi gospodine? upita ga mi¬ 
nistar. i 

— Ja sam, gospodine predsjedniče, nedavno svr¬ 
šio pravo, pa vas lijepo molim, da me namjestite u 
državnu službu. 

— Dobro, dobro! omjeri ga Moddermann od glave 
do pete, i stavi mu nekoliko pitanja. Među ostalim 
upita ga, koje je vjere. Mladić se na ovo pitanje lecnu 
i porumeni. Znao je, da je Moddermann protestant, 
i to sa dna kace. Da se izvuče iz neprilike, poče nešto 
pentati: 

— Ja sam — ja sam — gospodine predsjedniče — 
doduše katolik, ali ja ne držim baš puno do vjere. To 
je meni svejedno. Vjera — vjera! odmahnu mladić 
nehajno rukom. Računao je, da će ga ovako lakše 
namjestiti. Ali se je prevario. Moddermann je sasvim 
drugčije mislio o toj stvari. 

— Čujete Vi, mladi gospodine, upade mu u riječ. 
Ako se Vi stidite katoličke vjere i Crkve, onda ste 
kukavica, a ja ne trebam kukavica. Zbogom!- 

Koliko je danas katolika nalik na ovog mladićaf 
Sretamo ih na svakom koraku. Evo na pr. jednoga: 
Ne stidi se taj sv. križa. Bože sačuvaj! Prekrsti se 
on uvijek prije i poslije ručka, i izmoli Očenaš. Ali 
kad mora ručati izvan kuće u kakovu šarenu dru¬ 
štvu, odmah se zastidi Isusa. Nema kuraže, da se pre¬ 
krsti. Ismijat će ga ljudi! 

Drugi opet štuje Majku Božju, i moli kod kuće 
krunicu. Ali izvan kuće, Bože sačuvaj, da tko vidi 
samo jedno zrno njegove krunice! Drugovi bi sa pre¬ 
zirnim smiješkom rekli, da je on bogomoljac, popovac, 
klerikalac ... A on bi volio u zemlju propasti, nego li 
tu »sramotu« pretrpjeti! 

Takovi smo mi ljudi. Plašljivci i kukavice! Nalik 
na »trsku, koju vjetar ljulja« 1 , kako veli Isus. 

Eto to je razlog, zašto nam Isus stavlja križ baš 
na čelo. Hoće tim da rekne: Ne trebam ja kukavica! 
Kaošto se križ na čelu ne da sakriti, tako i ja tražim 
od vas, da ne sakrivate svoje vjere, nego da me uvijek 
otvoreno pred ljudima priznajete. I prijeti nam se 
Sin Božji: »Tko se zastidi mene i mojih riječi, zastidit 
će se i njega Sin čovječji, kad dođe u svojoj slavi«. 2 

Ali zna Isus, da smo mi veoma slabi. Zato nam i 
daje s onim križem na čelu svoju jaku milost, da ga 
možemo neustrašivo pred ljudima priznavati i za 
njega svjedočiti. To je On davno obećao govoreći: 
»Primit ćete silu Duha svetoga — i bit ćete mi 
svjedoci«. 3 

Kod mnogih katolika propane ta milost sv. po¬ 
tvrde, kaošto propane sjeme, koje padne na put, ili 
na kamen, ili u trnje. Tako je propala i kod onog 
holandijskog mladića. I on je u svoje vrijeme dobio 

na čelo znak sv. križa i s njim »silu Duha svetoga«. 
Ali kad je došlo vrijeme napasti, pokušao je, da ga 
skine sa čela i sakrije od ljudi. On bi najvolio taj 
Z irak nositi negdje pod pazuhom, ili u njedrima, ili u 
džepu, gdje se ne vidi. 

Ali kod svih katolika dobre volje raste milost sv. 
potvrde do herojskih žrtava. Sjetimo se samo nepre¬ 
glednih legija svetih mučenika i priznavaoca. Svi su 
oni radije dali život, nego li da skinu križ Isusov sa 

čela. 

I među nama ima sličnih junaka. Evo jednoga: On 
je mlad advokat u jednom našem velikom gradu. Iz¬ 
vanredno inteligentan i načitan. Društven, veseo, lije¬ 
pih plemićkih manira. Ali bezkompromisan, otvoren 
učenik Isusov. 

Jedne nedjelje u korizmi iza sv. mise eto ga u sa¬ 
kristiju. Poče nešto šaptati malim ministrantima. Na¬ 
perim uho, da čujem. Veli im: »Po podne ću ja kod 
Križnog Puta nositi križ«. Učinio sam se, kao da 
ništa ne čujem. 

Poslije podne eto našeg advokata. Obuče se u 
odijelo velikih ministranata. Uze križ u ruke, pa iz¬ 
među dva mala dječaka, koji su nosili svijeće, pođe 
pobožno od postaje do postaje. Crkva je bila puna 
svijeta . .. 

I kod ovog se je gospodina davno osušilo ulje sv. 
potvrde na čelu. Ali toga je dana mogla cijela crkva 
opipati i vidjeti, kako se u punom sjaju bliješti kriz- 
meni znak na njegovu čelu. 

13. GLAMOZZIO 

Gornja je riječ bila meni kao cijela jedna propo¬ 
vijed. Stoga je iznosim ovdje, ne bi li se i drugi njom 
okoristili. 

Slavio se Papin dan u jednom našem katedral¬ 
nom mjestu. Prije podne bila svečana sv. Misa i pro¬ 
povijed, u kojoj je svećenik razvio temu: Dužni smo 
moliti za Sv. Oca Papu. 

Iza sv. Mise skupili se svećenici oko svoga bi¬ 
skupa. Govorilo se o svemu i svačemu, a najviše o 
Sv. Ocu. Dođe govor i na današnju propovijed. I tu 
pade riječ »Glamozzio«. — Da navedem samo prvu 
točku iz te propovijedi: 

Svećenici cijelog 
svijeta mole svaki dan 
u sv. Misi »prije sve¬ 
ga za svetu tvoju Cr¬ 
kvu Katoličku«. A iza 
toga odmah na prvom 
mjestu mole za Sv. 
Oca. To se isto ope¬ 
tuje i u onim divnim 
molitvama na Veliki 
Petak i kod svih bla¬ 
goslova nedjeljama i 
svetkovinama. Uvijek na prvom mjestu moli Crkva 
za Sv. Oca. 

Duh Sveti, koji rukovodi Crkvu u njezinim mo¬ 
litvama, hoće tim da nas pouči: da i mi u svojim 
privatnim molitvama stavimo na prvo mjesto potrebe 
Crkve, a u prvom redu Namjesnika Isusova. 

Ali, ako mi ispitamo svoju savjest, možda ćemo 
naći, da je Sv. Otac u zadnjoj rubrici naših molitava, 
a možda ga tu nikako ni nema. Bi li to bilo pošteno od 
jednoga katolika? Svakako ne bi! Zato, da načinimo 
pravi red u našim molitvama, dotaknut ćemo ukratko 
nekoliko razloga, zašto smo dužni moliti za Sv. Oca 
Papu. 

Sv. Pavao apostol, da ušutka rovare, koji su se 
pojavili među Korinćanima, nabraja sve muke, što 
ih je podnio za Crkvu Isusovu. Među ostalim spo¬ 
minje i ovaj svoj križ: »Navaljivanje ljudi k meni 
svaki dan, i briga za sve crkve«. 1 Ovim je riječima 
opisao Duh Sveti ne samo križ Pavlov, nego i križ 
Namjesnika Isusova. 

Koliko posala i briga ima jedan obični župnik, 
kojemu su povjerene 3—4 hiljade vjernika: mise, 
propovijedi, bolesnici, škole, organizacije, primanje 
stranaka, popravljanje zgrada itd. A sad zamislimo, 
koliko poslova i briga mora imati onaj, kojemu je 
povjereno blizu 400 milijuna duša! 

Sad je propovjednik spomenuo silnu korespon¬ 
denciju Papinu. Od svih poglavara na zemlji dobiva 
on daleko najveću poštu. Naveo je i ogromnu brojku 
pisama, što ih Sv. Otac prima svaki dan. Sve to mora 
da prođe kroz ruke Papine. 

Onda je spomenuo javne i privatne audijencije, 
što ih Papa dnevno daje. Evo na pr. pokojni je Papa 
Pijo XI. u zadnjoj jubilejskoj godini izrekao preko 700 
govora u raznim audijencijama. Šta to znači, znamo 
najbolje mi svećenici i svi oni, koji moraju javno go¬ 
voriti. Koliko priprave treba, da se održi mali govor 
od četvrt sata! A eto, Papa je morao —- uz ostale 

ogromne brige i poslove — svaki dan izreći dva } 
više govora. 

A sve to mora tako i biti. Sjeveroamerička država 
piše se: USA. A formula Katoličke Crkve mora se 
ovako pisati: AAEAA, t. j. Azija, Amerika, Evropa, 
Afrika i Australija. Ona obuhvata sve kontinente i 
sva mora. I sve oči toga gigantskoga Kraljevstva 
Božjeg na zemlji uprte su u jednog čovjeka — Papu. 

S toga može modemi Papa, s većim pravom nego 
sv. Pavao, uprijeti prstom u svoj veliki križ: navalji¬ 
vanje ljudi k meni svaki dan. Osobito danas, kad su 
željeznice, auta, aeroplani, telegrafi i radija skoro do 
ništice skratili vrijeme i daljinu. 

Dovle prva točka 
propovijedi. Iza sv. 
Mise pripovijeda nam 
jedan stari, ugledni 
svećenik ovo: 

Za pokojnog ba¬ 
njalučkog biskupa 
Markovića izbile su 
neke neprilike u župi 
glamočkoj. Kad je 
biskup iza toga otišao 
u Rim, upita ga od¬ 
mah s vrata Leon 
XIII. s velikim inte¬ 
resom: »Šta radi Gla- 
mozzio?« 

Meni je to Papino pitanje kao kakav reflektor 
osvijetlilo ogromni teret briga, koji pritište Namje¬ 
snika Isusova. Eto, on mora voditi brigu o jednoj 

maloj bosanskoj kasabi, o kojoj i mnogi Hrvaćanin s 
onu stranu Save jedva što zna. On je doduše ime 
toga gradića navio malo po talijanski, ali to na stvari 
ne mijenja ništa. Da je Papa i najodličniji poliglot, 
kao recimo današnji Pijo XII., opet ne može znati 
svih jezika svijeta. 

Možda je iza banjalučkog biskupa primljen u au¬ 
dijenciju koji od australskih biskupa. Sveti je Otac 
morao i s njim razgovarati o kakvom australskom 
»Glamoču«, o kojemu nitko na kugli zemaljskoj ne 
vodi računa. Ali Papa mora! A koliko takovih »Gla¬ 
moča« imade u Crkvi Katoličkoj! Zaista »briga za 
sve crkve«. 

Dakle, ako je itko na svijetu zatrpan poslovima i 
brigama, to je Namjesnik Isusov. Pa tko će mu po¬ 
moći, da ne klone pod tim ogromnim teretom? A tko 
bi drugi, nego mi, radi kojih ga i nosi. Ako ničim 
drugim, a to barem pobožnim molitvama. A traži od 
nas i Gospodin, »da se čine prošnje, molitve, mo- 
lenja... za sve, koji su u vlasti. Ovo je dobro i 
ugodno pred Spasiteljem našim Bogom«. 2 Dakle, 
ugodno je Bogu, ako se molimo za sve poglavare; a 
kako mu istom mora biti ugodna molitva za njegova 
Namjesnika na zemlji! 

14. PASCALOVA JEDNADŽBA 

Slavni je Blaž Pascal (f 1662) bio matematički fe¬ 
nomen. Kao dječak od 16 godina napisao je računsku 
radnju o stožcu, koja je bila najučenija studija te vrsti 
sve tamo od vremena starih Grka do danas. Tom je 

raspravom i kasnijim svojim genijalnim radovima za¬ 
divio sav učeni svijet. 

Ali Pascal nije bio samo matematski genij, nego 
je u isto vrijeme bio iskreni vjernik, djetinjski odan 
Bogu i sv. Crkvi. Umro je u Parizu u dobi od 39 go¬ 
dina. 

U njegovu životopisu čitamo jednu veoma zani¬ 
mljivu crticu. Kad je ležao na smrtnoj postelji, nije 
se mogao pričestiti radi povraćanja. To mu je bilo 
teže od svih muka njegove bolesti. Bilo mu je žao, 
što u najteži čas svoga života nema Isusa kraj sebe. 

Ali njegov matematski genij nije ni tada mirovao. 
On je bio vičan, da od šale rješava najteže računske 
probleme. Zato si je u tim teškim časovima postavio 
sljedeći zadatak: S jedne strane jednadžbe stoji zlatni 
ciborij i Isus u njemu. A s druge strane živi ciborij 
— žalosno srce Pascalovo — ali bez Isusa. Mjesto 
Njega postavio je Pascal nepoznanicu »X«. Traži se 
dakle olina, koja bi se mogla zamijeniti s Isusom. 

Kad bi riješio taj problem, bilo bi mu lako. On 
bi mjesto Isusa jednostavno pozvao ili donio tu ne¬ 
poznanicu k sebi. Matematski bilo bi to posve isto, 
kao da je Isus s njim. 

Ali tko će riješiti taj problem! Ima li išta na nebu 
i na zemlji, što bi bilo ravno Sinu Božjemu? Da se 
u onome »X« kriju sva bogatstva i sve ljepote cijelog 
svemira, opet bi Isus bio bezkrajno bogatiji i ljepši, 
dostojniji i veći. Nikakvo »X« ne može zamijeniti 
Isusa! 

Pa ipak je Pascal sjajno riješio svoj zadatak. Evo 
kako: 

Pozvao je svoje prijatelje i zamolio ih: »Otiđite u 


grad. Tu potražite jednoga siromašnog bolesnika; do¬ 
nesite ga u moju sobu i smjestite ovdje kraj moga 
kreveta. Tome bolesniku izkažite svu moguću čast 
i štovanje, i njegujte ga kao samoga Isusa«. 

Prijatelji mu ispuniše zadnju želju. Kad su donijeli 
bolesnika, umirući Pascal upre prstom u njega: »Evo 
sada Isusa, moga Boga i Spasitelja, uza me!« To je 
bila zadnja pričest Pascalova. Malo zatim je umro. 

Zamislimo sada, da ustanu iz groba slavni mate¬ 
matičari staroga vijeka, koji su živjeli prije Isusa: 
Pitagora, Arhimed, Euklid ... Šta bi oni rekli na ovu 
jednadžbu i njezino riješenje? Sigurno bi sumnjivo 



zaklimali glavom i ukorili svoga genijalnog kolegu: 
»Kakav je to naopak račun! Ti zamjenjuješ neizmjer¬ 
nog Boga sa bijednim crvom zemaljskim. To je proti 
zakonima svake matematike. To nije riješenje za¬ 
datka, nego najgora psovka i pogrda proti Veličan¬ 
stvu Božjem.« 


51 









Ovako bi nekako rezonirali stari pogani, i to 
prema ljudskom računu — posve pravilno. 

Ali poslije njih došao je Bog na ovaj svijet i donio 
sa sobom novu algebru, s kojom je isprevrtao sve 
račune čovječje. Jedna od osnovnih zasada Isusove 
algebre glasi ovako: »Što ste god učinili jednomu od 
ove moje najmanje braće, meni ste učinili«. 1 

Dakle kao temelj Isusove matematike postavljena 
je slijedeća jednadžba: Bližnji = Isus. Zato se je 
Pascal u svom životu bez kolebanja poslužio ovom 
formulom, pa je mjesto Isusa donio siromašnog bo¬ 
lesnika u svoju sobu. 

Kad jednom nepogrješivi Sudac počne sređivati 
i izpitivati sve račune ljudske, čut ćemo, kako govori 
Pascalu: Hodi ovamo! Primi kraljevstvo, koje ti je 
pripravljeno od postanka svijeta, jer sam bio gladan 
i nahranio si me, bio sam žedan i napojio si me, bio 
bolestan i pohodio si me. 2 Dakle sam će Bog pred 
cijelim svijetom proglasiti, da je Pascalova jednadžba, 
koju je naučio u Isusovoj algebri, nepogrješivo iz- 
pravna. 

Blago onome, koji se u svom životu drži te jed¬ 
nadžbe Isusove! Kad bi se po našim školama i obi¬ 
teljima malo više listalo po Isusovoj algebri, bilo bi 
manje topova i bombardera na svijetu. 


15. 000000000000 

Ovo su gore same nule. Ima ih ravnih dvanaest. 
I možeš ti, ako si bezposlen, dalje u bezkraj redati 
nulu do nule, nikad ne ćeš dobiti kakvog pozitivnog 


52 


broja. Nule ostaju nule, makar ih bezbroj poredao 
jednu do druge. 

Pa ipak ove nule mogu u tren oka dobiti veoma 
veliku vrijednost. Evo kako; Godine 1921. obilazio 
sam župom sakupljajući novac za nova zvona. Stara 
nam je za vrijeme rata oduzela vojska. Uniđem i 
mjesnom apotekaru. Stari me apotekar ljubezno 
primi. Kada sam mu stvar razložio, uze sabirnu 
knjigu. Polako zapisa u nju jednu nulu, onda drugu 
i treću. Smijući se vrati mi knjigu. 

— No jeste li zadovoljni? upita me. 

— Dakako, odgovorim ja, 

— Pa kako možete biti zadovoljni sa tri nule? 
Tri su nule ništa kao i jedna. 

Međutim napišem ja pred one nule broj 1, i na¬ 
jednom se one pretvoriše u hiljadarku. Starac, očito 
razdragan mojom »majstorijom«, izvadi novac i 
dade mi. 

Dakle ako gore pred one nule stavimo brojku 1, 
prometnu se one odmah u tako velik broj, da ga 
mnogi ne bi znao ni pročitati. 

Međutim nema nula samo u brojevima. Ima ih 
puno i u djelima ljudskim. Dapače smijemo reći, da 
se život svakoga čovjeka, i onog najslavnijeg, sastoji 
od samih nula. Ali ima nešto, čim ti možeš sve te 
nule svojega života pretvoriti u neizmjernu vrijed¬ 
nost. Da to malo razjasnimo, bacit ćemo pogled na 
bilo kojeg velikana Božjeg, recimo na sv. Bonaven- 
turu. Zašto uzimamo baš njega, vidjet ćemo na koncu. 

On je svakako bio velik, izvanredan čovjek. Nije 
imao još ni 30 godina, i već postade profesor na naj¬ 
slavnijoj univerzi svijeta, u Parizu. Tu je tako divno 

predavao, da mu još za života dadoše naslov »Doctor 
seraphicus — Učitelj serafski«. Kad mu je bilo 35 
godina, postade vrhovni starješina franjevačkog 
reda. Tu je čast obnašao ravnih 18 godina, sve dok 
ne postade kardinalom sv. Crkve. 

Bio je slavan govornik i propovjednik. Na gla¬ 
sovitom je lionskom saboru (godine 1274.) prvi on 
govorio. Dokazivao je tako oštroumno, da se je brzo 
iza toga postiglo jedinstvo istočne i zapadne Crkve. 

Uza sav silni rad oko uprave Reda mnogo je 
pisao. Njegovi spisi imaju toliku vrijednost, da ga je 
sv. Crkva uvrstila među svoje Naučitelje. Tu čast 
daje ona samo rijedkim svojim sinovima. 

To je dakle bio sv. Bonaventura, kojega mi u 
Banjoj Luci puno štujemo, jer je patron naše bisku¬ 
pije. 

Sv. Augustin ispravno veli: »Jednog ćeš sveca 
najbolje štovati, ako nasljeduješ njegov primjer«. 
Tako je! odgovaramo mi. Ali kad čovjek pročita 
slavna djela sv. Bonaventure, s pravom pita: »Pa 
u čem ću ja toga čovjeka nasljedovati? Ne mogu ja 
biti profesor na univerzi! Ne znam pisati knjiga. 
Nijesam govornik, niti znam propovijedati«. 

Nego šta ti znaš? Na ovo pitanje padaju razni 
odgovori. Jedan veli: »Ja znam lupati čekićem po 
nakovnju, jer to mi je zanat«. Drugi odgovara: »A 
ja se moram gnjaviti s djecom u školi«. Treća veli: 
»Moj je posao kuhati iz dana u dan«. Četvrta: »A 
moje je šivati od jutra do mraka. — Ali sve su to 
sitnice ili kako vi rekoste: nule! — prema velikim 
djelima jednoga Bonaventure«. 

Tako je! A sada dolazi ono glavno. I djela sv. 

Bonaventure, sama po sebi, nijesu pred Gospodinom 
ništa drugo nego nule. Nije on pred Bogom zato 
velik, što onako mlad postade profesor na prvoj 
univerzi svijeta. Ne imponira to ni najmanje Gospo¬ 
dinu. Niti zato postade velik, što ga radi čudnovate 
oštroumnosti prozvaše serafskim učiteljem. »Jedan je 
vaš Učitelj« 1 naime Krist, veli Gospodin. Pred ovim 
Učiteljem svi ostali učitelji nijesu ništa. 

Sva oštroumna predavanja i zanosne propovijedi 
sv. Bonaventure pred Bogom su kao mucanje i te¬ 
panje nerazumnog djeteta. A sve njegove knjige i 
spisi vrijede manje nego jedan zarez zakona Božjeg. 

Da je tome tako, uči nas sam Bog. Ujedno nam 
odkriva, po čem postadoše veliki: sv. Bonaventura i 
ostali izabranici njegovi. Evo šta veli sv. Pavao: 
»Kad bih jezike ljudske i anđeoske govorio, a ljubavi 
ne bih imao, bio bih — kao praporac, koji zveči. 
Kad bih — znao sve tajne i sve znanje, i kad bih 
imao vjeru, da bih i gore premještao, a ljubavi ne 
bih imao, bio bih ništa« 2 — to jest nula! 

Dakle uči nas Bog, da su pred njim sva djela 
ljudska, sama po sebi, ništice. Istom onda, kad ih 
činiš iz ljubavi prema Bogu, dobivaju veliku vrijed¬ 
nost, makar inače bila ne znam kako sitna. Ljubav 
je dakle ona tajinstvena jedinica, koja nule našega 
života pretvara u veliku brojku pred dragim Bogom. 

Sve je to dobro znao sv. Bonaventura. Zato je sva 
svoja djela činio iz čiste ljubavi prema Bogu. To je 
ono, što ga učini velikim. A u tom ga možemo svi 
nasljedovati. U njegovu životopisu čitamo jednu dra¬ 
žesnu crticu. 

U istom je samostanu sa sv. Bonaventurom živio 

glasoviti brat Egidije. Dok je Bonaventura pisao kra¬ 
sne knjige i divno propovijedao, Egidije je obavljao 
obične samostanske poslove. Jednog dana pristupi 
on sv. Bonaventuri i potuži mu se: 

Blago vama! Vas je dragi Bog obasuo mnogim 
i velikim milostima. Vi pišete knjige, propovijedate 
slavu Božju i tumačite njegov nauk. Ali mi siromasi, 
neuki ljudi, kako ćemo se mi spasiti? 

Kako ćemo se mi spasiti! začudi se sv. Bona¬ 
ventura. Čuješ brate! Kad Gospodin Bog ne bi ništa 
dao čovjeku do svoje ljubavi, sve bi mu dao. I kad 
jedan čovjek ne bi znao ništa drugo, nego ljubiti 
Boga, i svoje dnevne poslove obavljati iz ljubavi 
prema Njemu, sve bi postigao. 

Ali može li neuk čovjek ljubiti Boga kao onaj 
učeni? nastavi Egidije s pitanjima. 

E, moj brate! Ona najsiromašnija, najneukija 
ženica može isto tako ljubiti Boga kao i najveći 
učenjak, dapače i mnogo više. 

Kad je ovo čuo Egidije, poče skakati od veselja. 
Brzo odleti u samostanski vrt. Pope se na jednu 
uzvisinu i poče, što ga grlo nosi, vikati prema gradu: 
»Čuj, siromašna i neuka ženice! Ljubi Gospodina 
Boga i našeg Spasitelja, pa ćeš biti veća od našeg 
brata Bonaventure!«- 

To je ta priča o nulama života. A sada na koncu 
samo jednu riječ. Ja ne znam, tko si i šta si ti, koji 
čitaš ove redke. Možda si krojač, možda učitelj, 
možda seljak ili liječnik... Ali tkogod ti bio, za¬ 
pamti dobro: Ako hoćeš, da ti život ne bude nalik 
naslovu ovoga članka, to jest nula do nule, onda 
»ljubi Gospodina Boga svoga svim srcem svojim «. 8 

Iz ljubavi prema Njemu obavljaj savjesno, marljivo 
i strpljivo svoje sitne dnevne poslove i dužnosti. 
Onda će tvoj rad dobiti neizmjernu vrijednost u 
očima Božjim, makar bio ne znam kako sitan u očima 
ljudi. Zapamti dobro: Tvoja su djela pred Bogom 
toliko teška, koliko ljubavi ima u njima, 

16. PRVA KNJIGA 

Ovim člancima nije zadaća, da pišu šale i zago¬ 
netke. Ipak evo iznimno jedne zagonetke: Koja je lo 
knjiga, koju svaki čovjek mora najprije pročitati? — 
Abecedarka nije! 

Dok budete odgonetali, ispričat ću vam jednu 
crticu. Jedne nedjelje po podne dođem u crkvu na 
blagoslov. Kleknem u klupu kraj glavnog oltara. 
S druge strane kleči na podu jedna mlada majka. 
Do nje curica od jedno dvije i po godine. Zlatna 
djevojčica, ali nemirna kao jasikov list. Ne može ni 
trenutka da stoji na jednom mjestu, nego trči oko 
djece, koja su se tamo nalazila. Ja joj strogo zapri¬ 
jetim prstom. 

Ona se brzo povrati k majci i poče je mjeriti od 
glave do pete. Očito se vidjelo, da študira, kako je 
to mama savila noge. Onda polako, sve gledajući u 
majku, klekne do nje. Zatim poče fiksirati majčine 
ruke, pa i ona sklopi ručice. Ali joj to nije bilo dosta, 
nego poče dotjerivati svoje prstiće prema majčinim 
prstima. Sve prst po prst. 

Kad je s tim bila gotova, zagleda se u mamina 
usta. Majka nešto šapće — moli. I mala poče odmah 
šaporiti usnama. Tako šaporeći zagleda se u mamine 

oči: kuda to mama gleda? Napokon nađe predmet, 
u koji se je majka zagledala: Presv. Oltarski Sakra- 
menat. I ona se tamo zagleda. Naravno, u tom stavu 
ostade samo nekoliko sekundi i već je opet počela 
trčati okolo. 

Živo mi padoše na 
pamet riječi sv. Iva¬ 
na Zlatoustog, koje 
ujedno odgonetaju 
našu zagonetku: »Ro¬ 
ditelji su knjiga, iz 
koje dijete uči«. Na¬ 
ravno, prva knjiga. 
Po ovoj knjizi lista 
dijete daleko prije, 
nego pođe u školu. 

Kolika se istina 
krije u ovim riječima 
sv. Ivana! Jeste li vi, 
katolički roditelji, svi- 
jesni te velike istine? 
Vi ste ona sudbonosna 
prva knjiga vašeg malog anđelka. Što ono pročita u 
toj knjizi, to će mu se najdublje urezati u pamet i 
toga ono ne će kroz cijeli život zaboraviti. 

Vaše dijete budno pazi, što vi radite, pa i ono 
počne to isto raditi. Pažljivo sluša, što vi govorite, 
pa i ono za vama to isto govori. Ako vi idete u 
crkvu, i ono ide. Ako se vi molite Bogu, i ono se 
moli. Ako vi psujete i kunete, i ono će kleti i psovati. 

Ali ne ostaje dijete samo pri tome. Rontgenove 
zrake prodiru kroz ljudsko tijelo. Nevine djetinje 

oči prodiru još dublje. Dopiru do samog srca i duše. 
Dijete pomno ispituje, što i kako vi mislite, pa i ono 
počne tako misliti. Ono budno motri, što vi ljubite 
ili mrzite, pa i ono to isto ljubi ili mrzi. 

Šta slijedi iz svega ovoga? Slijedi jedna velika 
životna norma: Roditelji se moraju brižno čuvati 
grijeha, ako već ne radi svojega vlastitog spasenja, 
a ono barem radi spasa svojega djeteta. Iz svake 
kolijevke kao da se čuje glas: »Tatice, mamice, vi 
morate biti dobri radi mene!« 

Evo klasičnog primjera, kako je jedna majka čula 
taj glas svoga anđelka: 



Živjela jedna lijepa, mlada djevojka. Grkinja. Ali 
jadno je živjela. Svoju je sreću tražila jedino u ljepoti 
ovoga svijeta i nasladama svoga tijela. Naravno, 
sreće nigdje nije našla. Njezine su je strasti i pohote 
vitlale od nemila do nedraga. Ne veli badava Gospo¬ 
din: »Nema mira grješnicima «. 1 

Napokon steče jedno muško dijete. Jednog se 
dana nadnese nad kolijevku, u kojoj je mali spavao 
i duboko se zamisli: »Ej, moj mali! Hoćeš li i ti poći 
putem grijeha kao i tvoja nesretna majka? Hoće li 
i tebe strast povući u propast kao i tvoju majku?« 

Tako razmišljajući brižne u plač: »Ne ćeš ti tako, 
drago moje! Ne da tebe mama tvoja!« Ono malo, 
drago dijete bilo je prekretnica njezina života. Usta¬ 
ne. Od toga trenutka počne živjeti čistim, bogoljub- 
nim, pokorničkim životom. 

Mali je uz nju rastao. Dan i noć je budno gledao 
krjepostan život svoje majke, pa je i on iz dana u 
dan napredovao u krjeposti i dotjerao do savršenstva. 
Danas ga slavimo na oltarima: Sv. Abraham, pusti¬ 
njak. 

Dijete je dakle spasilo majku, a majka dijete. To 
je i smisao riječi Božje: »Žena će se spasiti rađanjem 
djece «. 2 Ali neka otac i majka zapamte i onu drugu, 
strašnu riječ Sina Božjega: »Koji sablazni jednoga 
od ovih malenih, koji vjeruju u mene, bolje bi mu 
bilo, da se objesi mlinski kamen o vratu njegovu, i da 
potone u dubinu morsku «. 3 


17. PRIDIKA O AŠIKOVANDU 

Kad sam bio djačić u gimnaziji, čuo sam prigodom 
misija zanimljivu propovijed glasovitoga pučkog go¬ 
vornika pok. o. Pančića. Ta mi je propovijed do 
danas ostala u pameti, osobito njezin čudnovati uvod. 
Propovijed je bila namijenjena isključivo odrasloj 
mladeži. Ja sam se slučajno našao u crkvi, valjda 
kao ministrant ili tako nešto. 


60 


O. Pančić poče ovako: Mnogi se mladić i mnoga 
djevojka tuže prigodom ispovijedi: »Ašikovao sam 
-— ašikovala sam«. Šta ćemo na to reći? — »Ašikuj 
slobodno, sinko!« eto šta ćemo reći. 

Iza ovih riječi nastade u crkvi takav mir, da se 
je čulo, kako ti srce kuca. — »Šta je sad ovo?« pitali 
se u čudu mladići i djevojke. Onda poče o. Pančić u 
svečanoj tišini razvijati božansku nauku sv. Crkve 
o sakramentu ženidbe. 

Brak nije otrovna biljka iz Sodome, nego krasni 
cvijet iz vrta Božjega. Sam je Stvoritelj svojom 
rukom posadio taj cvijet. Evo, šta veli Duh sv. na 
prvoj stranici sv. Pisma: »I od rebra, koje uze Ada¬ 
mu, stvori Gospodin Bog ženu i dovede je k Adamu . 1 
— I blagoslovi ih Bog i reče: Rastite i množite se i 
napunite zemlju «. 2 

Dakle sam je Bog stvorio muško i žensko i do¬ 
veo prvu ženu k prvom čovjeku. On ih je sam glavom 
sastavio i blagoslovio. Taj stvoriteljski blagoslov dje¬ 
luje i danas, i djelovat će, dok bude zadnjeg čovjeka 
na zemlji. U riječima se toga blagoslova krije te¬ 
meljni zakon i plodnost svih brakova ljudskih. Dakle 
pravo — i sto puta pravo! — imao je onaj, koji reče, 
da je brak cvijet iz vrta Božjega. 

Ali Gospodin je Bog obilno i zalio taj cvijet. Čim 
:— šta mislite? Možda kišom i rosom nebeskom? Ili 
možda vodom iz kakve posvećene rijeke? Ne, ne! 
Nego čujte, kršćani: Zalio ga je božanskom Krvlju 
Sina svoga! Naime Bog je podigao katolički brak 
na visinu sakramenta. A svi su sakramenti, kako 
nas uči sam Bog, potekli iz presv. Srca Isusova u 
Krvi njegovoj. — 

Ovako je, po prilici, razvijao o. Pančić uzvišenu 

temu o katoličkom braku. Onda se je vratio na po- 
četak i upitao: Šta je ašikovanje? To je razgovaranje 
zaljubljenog mladića i djevojke. Je li to dozvoljeno? 

Ako je brak nešto sveto i uzvišeno, onda je i pri¬ 
prava za brak dobra i dozvoljena. A jedna od važnih 
priprava jest, da si mladić odabere čestitu i poštenu 
družicu života, a djevojka dobrog i vrijednog muža. 
A to se ne da zamisliti bez razgovaranja, ili, kako se 
u Bosni veli, bez ašikovanja. — Dakle! 

Zatim je o. Pančić ozbiljnim riječima opomenuo 
mladiće i djevojke, da oprezno »razgovaraju«. Nikad 
na samo! To bi bila prigoda za grijeh. A vi ne smijete 
s grijehom stupiti u brak baš zato, jer je brak tako 
uzvišen i svet u očima Božjim. — Nikad razgovarati 
po zakutcima i mračnim mjestima! Zašto kriti, što je 
pred Bogom i ljudima dozvoljeno? — Nikad s ino- 
vjercima! itd. S ovim je opomenama o. Pančić završio 
svoju zanimljivu propovijed, 

A sada na koncu jednu korekturu. O. je Pančić 
mogao mirne duše, uz male ograde, dozvoliti mladeži, 
da slobodno ašikuje. Bilo je to ravno godine Gospod¬ 
nje 1900. A znamo, kako se je onda ašikovalo. Cijelo 
se je to upoznavanje i razgovaranje odigravalo na 
vratima od dvorišta, obično u večer. Tuda je u to 
vrijeme svaki čas prolazila kućna čeljad. Dakle nije 
bilo ni daljnje, a kamo li bližnje prigode za kakav 
grijeh. A čim bi zveknuo Pozdrav Anđelov, s mjesta 
se je prekidalo ašikovanje, i svak sebi! 

Danas se ne bi ni jedan propovjednik usudio, da 
to onako otvoreno rekne kao o. Pančić. Modemi je 
čovjek oblatio brak sa sviju strana. Uprljao je i 
pripravu za brak — ašikovanje. Zato dovikuje da¬ 
našnjem naraštaju kardinal Faulhaber: »Ljubav u 

sv. sakramentu ženidbe moramo opet podignuti iz 
blata i postaviti je kao svijeću na oltar svetišta«. 

18. LAV JEDE SLAMU 

Zomice su počele, približuje se sveto božično 
vrijeme. Stari svećenik sjedi u svojoj sobici i — 
duboko zamišljen — naslonio se na svoj pisaći stol. 
Pred njim otvoren brevijar. 

Odavno muči njega jedno pitanje. Proroci su Božji 
opisali vrijeme Isusovo riječima, koje se dotad nijesu 
čule na zemlji. Među ostalim su navijestili, da će u 
to vrijeme zavladati neviđeni, nebeski mir. 

Svećenik dohvati brevijar i pročita na glas riječi 
Izaije proroka, što ih je malo prije molio: »Vuk će 
stanovati s janjetom i ris će ležati s jaretom. Tele i 
lav i ovca zajedno će boraviti, i mali će ih dječak 
voditi. Krava će i medvjedica pasti zajedno . . ., a lav 
će jesti slamu kao vo«. 1 

Ove se riječi provlače krov sve crkvene molitve 
u božično vrijeme. 

Dakle proroci vele, da će se u vrijeme Spasite- 
Ijevo pomiriti vuk i janje, lav i ovca; da će ih malo 
dijete zajedno napasati, a lav će — vele — postati 
tako miran i blag, da će jesti slamu kao vo! 

Bože moj, gdje je na zemlji taj i takav mir? Isus 
je davno došao. Anđeli su nad njegovom kolijevkom 
davno ispjevali poruku s neba: Mir na zemlji lju¬ 
dima! Sv. Crkva već dvije hiljade godina formira 
ljude prema Isusovoj božanskoj nauci, a mira ipak 
nema i nema! Gdje su ti lavovi, koje je Isus ukrotio, 
da pasu travu zajedno s ovcama? Gdje su ti vukovi 

i medvjedi, koji su postali tako blagi, da ih malo 
dijete s janjcima napasa? 

Ovako je svećenik razmišljao i razmišljajući mo¬ 
lio, — 

Najednom se nađe u blagovaonici redovnika, pod 
čijim je krovom svršio gimnaziju i bogosloviju. Učini 
mu se, da ga je anđeo Božji, kao ono nekoć proroka 
Habakuka, u tren oka ovamo prenio. 

Redovnici su ručali, dok je jedan u podpunoj 
tišini čitao na glas Sv. Pismo. I upita anđeo sve¬ 
ćenika: 

— Poznaš li ti ove ljude? 

— Kako da ne poznam! Ima ih doduše ovdje, koji 
su već pomrli, ali ja ih ipak sve u dušu poznam. Dva¬ 
naest godina, može se reći, danju i noću, bili smo 
zajedno. Znam ja, šta oni misle i kako misle; poznam 
sve njihove dobre i slabe strane. 

— Pa šta misliš o onome ondje? pokaza anđeo 
na jednog malog, vrlo mršavog redovnika. 

— Pokoj mu duši! Umro je, ima jače od 20 go¬ 
dina. Bio je veoma dobar redovnik, milostiv kao 
majka. Kad sam završio gimnaziju, dođoh k njemu, 
da se oprostim. Zagrlio me je i poljubio kao majka 
sina. Još i danas osjećam taj blagi poljubac na svom 
licu. I obazro se je blago po svojoj redovničkoj sobi, 
šta bi mi dao za uspomenu. Ništa nije imao, nego 
uze sa svoga stola staru, u kožu uvezanu knjigu 
»Imitatio Christi« i dade mi. Eno knjižice i sada na 
mom stolu. 

— A kako ste vi ono njega zvali? prekide anđeo 
bujicu riječi svećenikovih. 

— Zvali smo ga Zmaj. 

_ Zmaj? začudi se tobože anđeo. Pa zašto Zmaj, 

kad je bio tako dobar i blag? 

— On je doduše bio blag, ali..., nađe se sveće¬ 
nik u neprilici. Ne znam, kako da reknem. On je bio 
dobar kao majka, ali.. . eto... po svojoj naravi, 
rekao bih, da je bio čovjek naprašite i ljute ćudi. 
Čini mi se, veoma naprašite ćudi, prošapta svećenik. 
Evo na priliku sjećam se dobro: U višim razredima 
bili smo kao obijesna i neobuzdana ždrebad. Nitko nas 
nije mogao ukrotiti. Ali ovaj sitni čovuljak — bio je 
težak samo 46 kg! — imao je snage, da nas obuzda. 
Pod njegovim je satom morao biti takav mir, da se je 
muha čula. S njim nije bilo šale! Ako je izbio kakav 
nered ili neposluh, lupnuo je šakom po katedri, da 
je sve odletjelo u zrak: i knjige i biret i mape. Ako 
je nered bio veći, planuo je tolikim gnjevom, da je 
sav pozelenio, a usne mu zadrhtale. Jednom riječi: 
po svojoj prirodi bio je on vuk, ris, tako nešto. I na 
momente, kad je to tražila disciplina, pokazala se je 
jasno lavlja šapa i pandže. Ali čim se je red uspo¬ 
stavio, opet je bio ne otac, nego majka. Postao je 
mekan kao kruh, koji se jede. 

Dok je svećenik tako razlagao, upre anđeo prstom 
u redovnika, što je sjedio do toga »Zmaja«. 

— A poznaš li ovoga? 

— Macu? Poznam, poznam. Dobri redovnik! 
Mnogo me je zadužio, kad sam bio bolestan. Čuvam 
i danas jedno njegovo pismo, u kojem me zove natrag 
na studij, premda su liječnici rekli, da ću podleći, 
ako nastavim. Da ne bi njegove dobrote, nikad ja 
ne bih postao misnik. — Svećeniku se orosiše oči su¬ 
zama. 

— A kako ste vi ono njega zvali? upita anđeo. 

— Zvali smo ga Maca. Bio je zaista umiljat kao 
kakva maca, blag poput janjeta. Nitko ne pamti, 
da se je ikad razljutio. Pa on se uopće nije znao 
rasrditi. Ako je morao nastupiti i koriti, vidjelo se 
na njemu, da se mora silno svladavati. U tim mo¬ 
mentima ja sam ga sažaljevao. Jednom riječi, on je 
po svojoj naravi bio janje. 

— A sad mi reci: Tko je onog vašeg »Zmaja« 
ukrotio? Tko ga je posadio do te vaše »Mace«, da 
zajedno kusaju špartansku samostansku čorbu? upita 
anđeo. 

— Tko? ... Pa valjda Isus, koji reče: »Ako hoćeš 
da budeš savršen, idi prodaj sve, što imaš, i podaj 
siromasima, pa dođi i slijedi mene«. 2 

— Tako je! Eto ti dakle lava, kojega je Isus 
sapeo i natjerao, da pase slamu kao vo. — Pa okreni 
se malo po ovoj blagovaonici! Poznaš ti dobro ove 
ljude. Zar ne, mnogi je od njih po svojoj naravi, kako 
prorok reče: vuk, ris, lav. A imade među njima 
dosta janjadi i maca. I sve to sjedi mimo jedno uz 
drugo. — Koliko imade ovakvih redovničkih kuća po 
cijelom katoličkom svijetu. Svuda se opetuje isti pri¬ 
zor. Sjede lavovi do janjaca i zajedno »pasu travu«. 
Izbroji sve te redovnike i redovnice, ako možeš. 
Penje se to do milijuna. — Pa kad bi mogao zaviriti 
u sve katoličke obitelji... Ali to je sakriveno od 
očiju tvojih. Vidjet ćeš jednom u nebeskom Jeru¬ 
zalemu . .. 

Sjedi tako svećenik, naslonjen na sto i razmišlja. 
Prođu mu kroz glavu životi mnogih svetaca i svetica 
Božjih. Eto na pr. sv. Andrija Korzini (f 1373.). Kad 

ga je mati nosila pod 
srcem, usni jedne noći, 
da je rodila vuka. I vi¬ 
dje, kako se taj vuk, 
idući kraj samostana 
karmelićana, najednom 
pretvori u janje. I za¬ 
ista tako je i bilo. Mla¬ 
di je Andrija dugo go¬ 
dina živio kao zvjerka, 
ne mareći ni za kakav 
zakon, ni Božji ni ljud¬ 
ski. Napokon po moli- Samostan oo. Trapista u 
tvarna dobre majke pro- Banjoj Luci. 

metnu se grabežljivi vuk 

u pitomo janje. On postade karmelićanin, svećenik, 
biskup — svetac! 

Sv. Pavao, Magdalena, Jeronim, Augustin, Ka¬ 
milo, Matt Talbot... i stotine, hiljade, milijuni drugih 
bili su po svojoj naravi razne zvjerke: tko vuk, tko 
lav, tko medvjed, tko svinja. Sve je to blaga sila 
Isusova ukrotila i pripitomila. Naravski nije to išlo 
bez krvave borbe pojedinaca. 

Dakle ispunjaju se proroštva. A ako danas grme 
topovi i toči se krv ljudska, nije Krist kriv, nego 
ljudi. Međutim povijest — ili točnije: Kristovo vri¬ 
jeme, jer On je središte povijesti ljudske — nepre¬ 
kidno se razvija. I doći će čas, kad će se u nebe¬ 
skom Jeruzalemu izpuniti proročanstva u cijelom 
svom opsegu. Tamo će kroz cijelu vječnost boraviti 
zvijeri s janjcima u nepomućenoj, božanskoj harmo- 
n iji. »I otrt će svaku suzu s očiju njihovih, i smrti 

više ne će biti, ni tuge, ni vike, ni boli ne će više 
biti, jer prvo prođe«. 8 

Svećenik obasjan nekom nebeskom radošću za¬ 
vrši svoje razmatranje. Ustade od stola, kleknu i 
razkriljenim rukama glasno povika, skoro zapjeva: 
Slava Bogu na visini, a mir na zemlji ljudima dobre 
volje! 


19. ZLATNA KOŠARA 

Bila je to košara od običnog vrbova šiblja. Ali 
kad se danas nje sjetim, izgleda mi sva od suhoga 
zlata. Bilo je zlatno mjesto, na kojem je stajala —* 
podno kipa Gospina. Bila je zlatna ljubav, koja ju 
je tu postavila. Bio je zlatan sav sadržaj te priproste 
košare. 

Prije kojih tridesetak godina vladao je ovaj običaj 
u travničkom sjemeništu: Đaci bi svake godine na 
početku svibnja podigli u »muzeju« t. j. učionici, uz 
pomoć svoga prefekta, ukusan oltarić s kipom Bla¬ 
žene Gospe. Već prvo jutro osvanula bi odnekle na 
oltariću vrbova košara. Bila je puna zafrkanih ispi¬ 
sanih papirića. 

Ustajalo se u pet izjutra. Iza pola sata morali su 
svi seminarci biti gotovi i naći se u muzeju. Kako 
je koji dječak stizao u muzej, pristupao bi najprije 
k oltariću Gospinu. S nekom bi svečanim ozbiljnošću 
spuštao ruku u košaru i izvukao jednu cedulju. Onda 
bi je razvio i pročitao — već šta je na njoj bilo 
ispisano. Na jednoj je pisalo ovo: Danas ću na čast 
Majci Božjoj biti osobito marljiv u svojim studijama. 
Na drugoj: Danas ću se vježbati u poslušnosti. Na 

trećoj: Danas ću paziti, da nikoga ne uvrijedim itd. 
Koliko papirića, toliko dobrih odluka. 

I onda bi dječak nekako dostojanstveno opet 
smotao cedulju i ubacio natrag u košaru. Onog se 
je dana vježbao u dotičnoj krjeposti. Nitko ga nije 
nadzirao, niti mogao nadzirati, da li je i kako 
izvršio ono, što je pročitao. To je bila stvar njegova 
i BI. Gospe. — Sutra je izvukao drugi papirić. 

Ljubav, koja je izmislila tu košaru, bila je zaista 
domišljata. Htjela je, da i po igri oplemeni dječačke 
duše i približi ih Bogu. Jer dječaci su, na koncu 
konca, sve to smatrali nekakvom igrom, premda su 
miješali s velikom ozbiljnošću rukom po košari i izvla¬ 
čili »lutriju«. Ali Bog zna i po igri čudesa stvarati. 
»Vjetar puše, gdje hoće i glas njegov čuješ, ali ne 
znaš, odkuda dolazi i kud ide. Tako je svaki, koji 
je rodjen od Duha«, 1 veli Gospodin. 

Čovjek ne zna, gdje ga čeka milost Božja. Isus 
obori Pavla u grmljavini i bljesku munje i obrati ga, 
kad se je najmanje nadao. Ignacija Lojolskog pogodi 
dobrom knjigom na bolesničkom krevetu. A bilo je 
odabranika, koje zahvati blagi povjetarac Duha sve¬ 
toga usred najživahnije igre. 

Takova je bila bi. Bartolomea Capitaneo (f 1883.) 
Kao siroče našla je sklonište u samostanu Klarisa u 
Loveru, Italija. Jednog su se dana igrale djevojčice 
u samostanskom dvorištu. U njihovoj sredini prefekta 
Marija Parpani, odlična redovnica. Usred igre našali 
se prefekta i upita vesele učenice: »Koja bi od 
vas htjela biti svetica?« Sve djevojčice dignu prst: 
Ja — ja — ja! 

Jedna predloži, da vuku slamke. Koja izvuče naj- 

dulju, ona mora postati sveticom. Brzo odskakutaše 
u sjenaru i donesoše slamke. Zatim u najvećoj tišini 
obaviše vučenje. Najdulju slamku izvuče mala Bar- 
tolomea. Nastade veseli smijeh, ali Bartolomeu ta 
»sveta« slamka pogodi u po srca. Ona je svoj »treffer« 
shvatila posve ozbiljno. Krišom se ukrade u kape¬ 
licu, i stavi svoju slamku pred sliku Majke Božje 
s riječima: »Hoću da budem svetica. Hoću da budem 
velika svetica!« Odmah je počela, a Gospodin pri- 
teče svojom milošću obilno u pomoć. Od toga dana 
pođe njezin put naglo uzbrdo i dovede je do savrše¬ 
nosti. Postade svetica! 

I košara je travničkog sjemeništa bila neka vrst 
svete igračke; ali bez dvojbe iz te je igračke često 
puta zastrujala milost Duha svetoga u mnogo mlado 
srce. 

Danas se cijeli hrv. 
narod veoma zanima 
za časnog slugu Bož¬ 
jega Petra Barbarića. 
Gdje i kada je počela 
njegova svetost? Ne 
znamo. Ali sigurno 
mnoga njegova krje- 
post ima svoj korijen 
u travničkoj košari, 
po kojoj je i on mije¬ 
šao i vukao »lutriju«, 
A miješali su i 
mnogi drugi i izvla¬ 
čili zgoditke. Da na¬ 
vedem samo dva kras¬ 
na zgoditka. 

Neke godine sjedim u ordinaciji jednog mladog 
liječnika. Bivši travnički gojenac. U sobi savršen 
red. Na stolu knjige i ostali spisi poredani kao po 
koncu. Tintamica, posušilo, olovke, pera — sve 
čisto i u savršenom redu. Pohvalim ga: 

— Čuješ, kod tebe sve poredano, kako ono na¬ 
pisa Krleža: bezobraznim njemačkim redom. 

— Tako ti je kod mene, nasmija se gospodin. 
Ako netko samo dirne u moj sto i pomakne knjigu 
za centimetar, ja to odmah opazim. 

Preda mnom iskrsnu, ne znam odakle, vrbova 
košara. Iz nje je i naš doktor izvlačio. Bio je u njoj 
i jedan zgoditak, na kojem je pisalo: Danas ću iz 
ljubavi prema Majci Božjoj osobito paziti na red 
među knjigama i tekama ... 

Šetam s jednim mladim gospodinom, isto trav¬ 
ničkim gojencem. Toga je dana bio bajram, velika 
muslimanska svetkovina. On mi je baš nešto razla- 
gao, kad li kraj nas projuri kočija, puna pustopašnih 
muslimanskih djevojaka. Pjevaju, smiju se, krište .. 
Moj mladi gospodin ni da digne oka, nego se još 
jače okrenu k meni i poče još živahnije razvi¬ 
jati svoju misao. Zna on dobro, što može učiniti 
jedan neoprezan pogled! — I opet se sjetih vrbove 
košare, u kojoj je bio i ovaj zgoditak: Danas ću na 
čast Gospi osobito paziti na čednost očiju.. . 


20. 3EDNO PISMO 

To mi je pismo slučajno došlo u ruke. Pročitao 
sam ga jedanput, dvaput i triput... Uvijek s novom 
nasladom. Pa da taj užitak pružim i drugim kato- 


71 










ličkim dušama, evo ga iznosim u cijelosti. Odmah 
napominjem, da je pismo upućeno jednom mlado- 
misniku prigodom prve sv. mise, a pisala ga je nje¬ 
gova učiteljica iz osnovne škole. 

Dragi moj Brankica! 

Kad si bio malen, sjećat ćeš se, da sam Te uvijek 
zvala »Brankica«. Kad si od nas otišao iza 4. razreda 
u Travnik na nauke i kad sam Te se tako često 
sjećala u molitvi, bilo je to uvijek »za moga dragog 
Brankicu«, da se Gospodinu svidi izabrati ga za 
svoga svećenika. 

Kad sam kasnije u razgovoru prepričavala o svo¬ 
joj najboljoj i najdražoj djeci, bio je moj Brankica 
uvijek na prvome mjestu. Tako je bilo onda, pa sve 
do danas. Ja Te, Brankica, ne mogu drukčije zvati, 
jer si mi ostao u srcu i pameti uvijek onaj isti mali, 
nevini, dobri i umiljati Brankica. Dvanaest je go¬ 
dina, da Te nijesam više vidjela, i znam, da si ve¬ 
lik, al* za mene si uvijek ono, što si nekad bio.,. 

Da znaš, kako si me obeselio i iznenadio onom 
Tvojom karticom i pozivom! Nikad nisam mislila, 
da Ti znadeš za moju veliku želju, koja je uvijek 
bila skopčana sa nekim tajnim strahom, da joj se 
moj Brankica ne bi iznevjerio. U Tjedniku sam či¬ 
tala za Tvoje ređenje i prem sam se silno veselila, 
nisam Ti htjela pisati, misleći, da me više ne po¬ 
znaješ, jer Ti se nisam nikada javljala, već jedino 
molila za Te. 

Mili moj Brankica! Kolikogod bih željela doći na 
Tvoj veliki dan, toliko je bolje, da ne dođem, jer 
bih ga svega oprala suzama radosnicama. Ne znam, 

tko se više veseli — Tvoja mama ili ja? U mislima 
ću biti s Tobom kod Tvoje prve nekrvne žrtve za^ 
zivajući na Te Njegov veliki blagoslov; a ja ću se 
opet zavući sva u Tvoj »memento« (spomen za žive 
u sv. misi. — Op. pisca), sa svim potrebama mojim 
i onih, koji su mi povjereni. Jel’ de, Branko, ne ćeš 
me zaboraviti? Ti ćeš međutim i nadalje ostati mali 
moj Brankica, kojega neću zaboraviti u sv. pričesti, 
prem ćeš odsada biti veliki Isusov Branko. 

Ti si nekad meni ljubio ruku, a danas ljubim ja 
tu Tvoju dragu posvećenu ruku i molim Te, da mi 
bar pošalješ svoj prvi mladomisnički blagoslov. Moja 
čestitka neka sastoji u tome, da hvalim Svevišnjemu, 
koji se je udostojao izabrati miloga mog Brankicu 
za svoga svećenika, i da ga zamolim na Tvoj veliki 
dan, da Ti dade jakosti, revnosti, mudrosti i svoga 
sv. straha. 

Ujedno čestitam sretnoj Tvojoj majčici, koju je 
Bog dragi odlikovao tolikom milosti. — Preporuču¬ 
jući se svome dragom Isusovu svećeniku i ljubeći 
Ti ruku pozdravlja Te i još više voli nego prije 

Tvoja učiteljica 
S. L. 

Dakle tu su dva ljudska srca. — Nijesu se vidjeli 
dugi niz godina. Mislili su, da je jedno na drugo 
zaboravilo. Ali nije bilo tako. Dok se je jedno lomilo 
po školama, u mladenačkim borbama i napastima, 
dotle je drugo, daleko u zabitnom mjestancu, svo¬ 
jom sakrivenom i pobožnom molitvom svlačilo po¬ 
moć Božju na njegove borbe. 

I Gospodin je pomogao. Tu je jedan novi misnik 
Isusov. Pred njim stoji još cijeli život. Bože moj, ko- 

liko će grješnika njegova posvećena ruka istrgnuti 
iz okova grijeha; kolike će klonule duše okrijepiti 
presv. Tijelom; kolikima će pomazati smrtne rane 
sv. uljem! 

U svim tim božanskim poslovima imat će dio i 
ova skromna, svijetu nepoznata učiteljica. Ta ona 

je godinama molila za 
tu ruku, da ju Bog iza¬ 
bere i posveti. A kad 
jednom dođe čas vječne 
nagrade, Gospodin će ih 
zajedno pozvati: »Sku¬ 
pa ste radili, skupa 
primite i apostolsku na¬ 
gradu«. 

Ova je žena čula glas 
Isusov: »Molite se Go¬ 
spodaru žetve, da poša¬ 
lje radnike u svoju že¬ 
tvu «. 1 Ali što je glavno, 
ona ga je i poslušala. 
Poslušajmo i mi poziv 
Dobrog Pastira, pa se 
puno i pobožno molimo, 
da nam Bog dadne do¬ 
brih svećenika. 


21. NAJBOLJI REVOLVER 

Jednog jutra žurno se je penjao župnik na prvi 
kat velegradske četverokatnice. Tu se je noćas 
odigrao strašan događaj. Na tom je katu stanovala 
obitelj, župniku dobro poznata. Nekoć se je gospod¬ 

ski živjelo u toj obitelji. O tom i danas svjedoči luk¬ 
suzni namještaj. Ali kad je muž, još mlad, bio pen¬ 
zioniran, morali su dobro paziti na svaku paru, kako 
bi se sastavio kraj s krajem. I on, eto, nije mogao 
podnijeti te neimaštine, pa je noćas svemu učinio 
kraj. Ubio se hitcem iz revolvera. 

S toga je župnik poletio, da bude pri ruci, ako 
bi bila potrebita njegova pomoć. No bilo je sve ka¬ 
sno. On je već davno bio mrtav. Župnik izrazi obi¬ 
telji svoje sažaljenje i brzo se zatim oprosti. Iziđe 
tužan iz stana. 

Na drugom je katu iste palače stanovao jedan 
stari gospodin, isto tako penzionirao. Davno je osla¬ 
bio na nogama i već godinama ne izlazi iz kuće. 
Dok je ikako mogao, vukao se je nedjeljom u crkvu. 
Sada već i toga ne može. 

Župnik se zamišljen uspe na drugi kat i pokuca. 
Otvoriše mu. I ovdje je raskošni namještaj svjedočio 
o nekadanjem gospodstvu i blagostanju. Ali davno 
je to prošlo. Danas se kuburi s malom penzijicom. 
Jedva se izlazi na kraj. 

Svećenik se uputi ravno u starčevu sobu. Nađe 
ga, gdje sjedi u naslonjaču s krunicom u ruci. Kad 
ugleda župnika, ostavi krunicu i povika: »Velečasni, 
velečasni! Kako je to mogao učiniti!« Svećenik ra¬ 
streseno odgovori nekoliko riječi, a u sebi je mislio: 
On je to, eto, učinio. A zašto ti, starče, to ne učiniš? 
Ti si u daleko gorem položaju. On je bio mlad i 
zdrav, a ti star i godinama bolestan, osuđen na 
kućni zatvor do smrti. On je spao na niske grane, a 
ti si još na niže. Zašto se dakle ti ne ubijaš, nego on? 

Tako razmišljajući župnik se rastreseno ogledavao 

po sobi. Tek sada opazi nešto, što mu dosad nije za¬ 
pelo za oko, premda je starca često obilazio. Povrh 
starčeva kreveta bilo obješeno veliko raspelo. Na 
noćnom stoliću jedno manje. Na suprotnom zidu opet 
jedno. I nehotice pomisli na stan u prvom katu. Vi¬ 
dio je on tu svega i svačesa: i radio i luksuznu kre- 
dencu i divane. Ali se nikako ne sjeća, da bi tu bilo 
kakvo raspelo. 

Evo odgovora na moje pitanje, pomisli župnik. 
Gospodin Bog veli: »Riječ je križa — onima, koji se 
spašavaju, sila Božja«. 1 Zato su svi sveci i dobri 
vjernici u svim nevoljama života tražili spas u križu. 
Sv. Augustin veli: »Nas kršćane zato ne obaraju bure 
ovoga svijeta, jer nas križ nosi«. A sv. Terezija piše: 
»Podignite oči svoje križu, i sve će vam biti lako«. 

Bilo je to u francuskom gradu Nevers-u. U bol¬ 
nici je ležao jedan teški bolesnik. U jednom momentu 
najvećih bolova povika očajno: »Revolver mi dajte, 
revolver! Ne mogu dalje«. Časna sestra ga je mi¬ 
rila i mirila, ali uzalud. Napokon — ne znajući, šta 
će — skide sa zida raspelo i turi ga u ruke bole¬ 
sniku: »Eto vam revolvera«. 

Bolesnik se zagleda u prigetu glavu, trnovom 
krunom ovjenčanu. Dugo je gledao prikovane ruke 
i noge. Promatrao je srce probodeno.. . Svijetla 
zraka milosti Isusove pogodi njegovo uznemireno 
srce; Kad Sin Božji nevin trpi, zašto ja, toliki grješ- 
nik, ne bi trpio? Od sada je smiren i odan u volju 
Božju podnosio sve bolove. 

I ti sigurno moraš mnogo toga trpiti i podnositi 
— možda do očajanja! Da li si ikada u takovim te¬ 

škim momentima uzeo u ruke ovaj »revolver« lju¬ 
bavi Isusove i malo ga promatrao? 

Pokušaj. 

22. DVDE OLOVKE 

Razgovarao župnik u svojoj kancelariji s jednim 
svojim prijateljem, inače oženjenim gospodinom. Raz¬ 
govor se povede i o jednoj žalosnoj činjenici, naime 
da su katolici u ovoj državi tijekom zadnjih 10 go¬ 
dina relativno opali za 2 po sto. 

Župnik odmah odlučno naglasi, kako zakon Bo¬ 
žji strogo nalaže, da se u braku moraju rađati djeca. 
Danas se naši ljudi, osobito po gradovima, ne drže 
toga zakona, pa nam se to već osvećuje. 

Gospodin se osjeti pogođen riječima župnikovim 
i odmah poče s obranom: 

— Tebi je dobro poznata biblijska pripovijest o 
Josipu Misirskom. On je prorekao i proživio onih 7 
rodnih godina, kad se je žito prosipalo; i onih 7 mr¬ 
šavih, kad se je umiralo od gladi. Ti to vrlo dobro 
znadeš. 

— Kako da ne bih znao! uskliknu župnik. Pa? 

— Eto vidiš! Mi danas proživljujemo one mr¬ 
šave, gladne godine. I to ne sedam, nego se taj glad 
otegao u bezkraj. 

I gospodin uze malo papira i olovku. Pri vrhu 
zapisa jedan broj: »Evo, to je moja mjesečna za¬ 
rada. Ni pare više! Ja imam dvoje djece, dakle sa 
ženom nas je četvero«. Zatim poče nizati brojku 
pod brojku: »Ovo za stan — ovo za meso — ovo za 
špeceraj — ovo za drva i ugljen — ovo za odijelo i 

obuću — ovo za knjige i školovanje itd. U račun ne 
bilježim ni pare za lijekove, niti za slučaj poroda i 
smrti. A takovih izdataka ima puno u brojnoj obi¬ 
telji.« 

Župnik pogleda račun. Brojke nijesu bile baš pre¬ 
tjerane. Gospodin pobjedonosno podvuče stupac bro¬ 
jeva i sabra. Ispade broj veći od njegove zarade. »I 
hajde ti sad koti djecu! Jesi li slijep? Zar ne vidiš, 
da jedva izlazim na kraj i s ovih dvoje? Velim ti opet, 
ovo je gladna perioda, u kojoj je grjehota djecu ra¬ 
đati«. — 

Imade po našim gradovima mnogo ovakovih ma¬ 
tematičara, koji će vam s olovkom u ruci nepobitno 
dokazati, da nijesu u stanju hraniti više djece. Zašto 
onda da rađaju prosjake? 

Šta ćemo na ovo reći? Evo šta: 

Postoje dvije olovke: jedna ljudska i druga Kri¬ 
stova. Ova gospoda pišu svoje račune samo ljud¬ 
skom olovkom. Mogli bismo i mi s tom istom olov¬ 
kom u ruci malo pregledati njihove račune, i u mno¬ 
gom bi slučaju našli, da sve vrvi od pogrješaka. Da 
uzgred navedemo samo jednu pogrješku. Među tim 
matematičarima imade sva sila direktora naših škola 
i drugih državnih ureda. Obično imaju dvoje djece. 

I oni s olovkom u ruci dokazuju, da nijesu u stanju 
hraniti više djece. A zavirite malo u kuće njihovih 
podvomika, pa ćete naći petero, sedmero, a možda 
i devetero djece! Dakle jasno je kao dan, da im je 
račun lažan. 

Ali sada nemamo vremena tražiti pogrješke. 
Mjesto toga dohvatit ćemo onu drugu, Kristovu 
olovku i pokušati s njom napisati račun. 

Evo, kako ona računa: »Pogledajte ptice nebe¬ 
ske, kako ne siju, niti žanju, niti sabiraju u žitnice, 
pa ih Otac vaš nebeski hrani. Nijeste li vi mnogo 
vrijedniji od njih? — I za odijelo što se brinete? 
Pogledajte ljiljane u polju, kako rastu; ne trude se, 
niti predu. A kažem vam, da se ni Salamon u svoj 
slavi svojoj ne obuče kao jedan od njih. A kad travu 
poljsku, koja danas jest, a sjutra se u peć baca, Bog 
tako odijeva, koliko će više vas, malovjerni! Ne bri¬ 
nite se dakle govoreći: Šta ćemo jesti, ili šta ćemo 
piti, ili u što ćemo se obući? jer sve ovo neznabožci 
ištu. A Otac vaš zna, da vam sve ovo treba. Ištite 
dakle najprije kraljevstvo Božje i pravdu njegovu, 
i sve će vam se ovo dodati .« 1 

A sada pitamo onog gospodina matematičara: Ili 
ti vjeruješ u Boga, Oca svemogućega, ili ne? Ako 
ne vjeruješ, ostavi knjigu, jer ovi redci nijesu pisani 
za bezbožce. A ako vjeruješ, pročitaj još jednom 
gore navedene riječi Sina njegova. Dobro ih pro¬ 
mozgaj i razmisli, pa ćeš pronaći, da se u njima krije 
jedna visoka, nepogrješiva matematika. 

Prema ovoj Kristovoj matematici posve je kriv 
račun onoga gospodina, pisan ljudskom olovkom, jer 
u njemu fali najveća brojka: Providnost Božja. 

Pravi račun mora glasiti ovako: 

Moja plaća + Providnost Božja. 

Iz ovog se računa čuje glas Gospodinov; Tvoja 
je dužnost marljivo raditi, rađati djecu i pošteno ih 
odgajati. A Ja ću, što se više vi množite, sve više 
otvarati svoju ruku i davati vam, što je potrebno 
za život. A ako se tvoja plaća i umanji, ili ne dao 
Bog spane na nulu, opet ne treba zdvajati, jer u 

primitku ostaje još uvijek bezkrajna brojka, naime: 
Providnost Božja, čije se bogatstvo ne da potrošiti. 

Taj Kristov račun ne može nikad prevariti, jer 
Bog veli: »Nebo će i zemlja proći, ali riječi moje ne 
će proći.« 2 Pokažite mi jednu obitelj, koja je nastra¬ 
dala radi velikog broja djece. Nema te obitelji! Ima, 



Bogu hvala, na hiljade naših čestitih učitelja i osta¬ 
lih činovnika i činovničića, a da ne govorimo o pod- 
vomicima i našim poštenim majstorima, koji su ra¬ 
čunali Kristovom olovkom; i pokazalo se, da su iz¬ 
vrsno računali. Ni oni, ni njihova brojna djeca ne 
prose kruha, nego su to danas naše ugledne hrvat¬ 
ske obitelji. 

Pa ipak uza sve to dobar dio naših građana neće 
da razumije ove Kristove matematike. Misle jadnici, 
da znaju bolje računati od Sina Božjega. Ali 
doći će jednom, i to brzo, dan suda Božjega, na ko¬ 
jem će morati priznati: »Dakle pogrješismo!« 3 Ali 
će onda biti kasno priznati pogrješku. 

23. OTAC MILIJUNAŠ 

Živio jedan siromašni radnik. Imao punu kuću 
djece i ništa drugo doli dvije zdrave ruke. Marljivo 
je radio od jutra do mraka, pa ipak jedva vezao kraj 
s krajem. Uza sve to bio je uvijek veseo i razpolo- 
žen. To svoje razpoloženje znao je prijateljskim ri¬ 
ječima i zgodnim šalama prenijeti i na svoje dru¬ 
gove. 



Susjedi se čudili njegovoj bezbrižnosti: 

— Ma kako ti možeš biti uvijek tako veseo? 

— A zašto ne bih? Bogu hvala, zdrav sam i još 
mlad. Nijesam gladan ni go ... 

— Ali, po Bogu brate, puna kuća djece! Tko će 
to izhraniti i na noge podići 

Aha djeca! Što se tiče djece, odgovori veseli 
radnik, ja se za njih ništa ne bojim. Moj je otac vi¬ 
šestruki milijunaš. On će se za njih brinuti, ako ja 
obolim ili ne dao Bog umrem. 

Susjedi se grohotom nasmij'aše. Kako i neće! 
Znali su, da mu je otac puka sirotinja kao i on... 

Ja ovog radnika ne poznam, niti sam ga ikada 
vidio; ali mu oca milijunaša vrlo dobro poznam. Gle¬ 
dao sam često na svoje oči, kako mu se blagajne 
presiplju od pustog blaga i bogatstva. Da spomenem 
samo jedan slučaj, kad sam malo zavirio u njegove 
tresore. 

Za vrijeme opće pometnje u svjetskom ratu ži¬ 
vjela u jednom bosanskom seocu siromašna udovica 
s malim sinom jedinkom. Nijesu imali nigdje nikog 
svog. Još k tomu bjesnio rat, pa se svatko zabavio 

o sebi. 

Jednog dana izbije u selo i župnik fra Stipo u 
svom poslu. Kad je razgovarao s ljudima o bijedi i 
nevolji onih dana, netko spomenu i sirotu udovicu. 
Iza nekoliko pitanja i odgovora utvrdiše, da je nitko 
nije vidio, ima već nekoliko dana. Šta bi to moglo 
biti! 

Zapute se njezinoj kolibi. Kad uđoše, nađu udo¬ 
vicu mrtvu. Već je zaudarala kao Lazar u grobu. Do 
nje sjedi dječak, sav pomodrio od gladi i zime. Ženu 
sahraniše ... 

Prohujalo je otada dvadesetak godina. Jedne ne¬ 
djelje u banjalučkoj katedrali redio biskup svršene 
bogoslove u svećenike. Dok su katedralom romonile 
litanije svih Svetih, mladi su leviti ležali prostrti na 
podu pred oltarom. Među njima je bio i onaj mali 
dječak... Na njemu se doslovce ispuniše riječi Sv. 
Pisma: »Otac moj i majka me ostaviše, a Gospodin 
me preuze.« 1 

Vratimo se sad onom radniku! Kad su susjedi 
prasnuli u smijeh, on ih ušutka: 

— Zašto se smijete? Zar nas nije sam Sin Božji 

učio, da ovako molimo: »Oče naš, koji jesi na ne* 
besima«? 2 Dakle Bog je moj otac. On mi sam to veli. 
A zar taj Utac nije daleko, daleko bolji i bogatiji 
od svakog milijunaša? 

Tako je, radniče! Budi samo i dalje miran i spo¬ 
kojan, dok je toga Oca. Čuj, šta ti on poručuje: »Baci 
na Gospodina brigu svoju, i On će te ishraniti«. 3 


24. ONA I TRNOVA KRUNA 

Ona je djevojka od svojih 25 godina. Iz katoličke 
je obitelji i redovito pohađa crkvu, ali je inače raz¬ 
maženo gradsko čeljade. 

Eno je, baš sada sjedi pred velikim ogledalom 
i pomno se uređuje za korzo. Pošto je dotjerala 
obrve štiftom, uze ruž, da narumeni usne. Ali joj da¬ 
nas posao nekako ne ide od ruke. Svaki čas prekida 
mazanje i nekud se zamisli. Kao da nekog nevidlji¬ 
vog gleda i sluša. 

Evo, šta je bilo na stvari: Jučer je bila u crkvi 
i slušala korizmenu propovijed. Svećenik je odmah 
na početku rekao, da će govoriti o trnovoj kruni 
našega Gospodina. Toga se još sjeća. Ali šta je dalje 
govorio, da je ubiješ, ne zna. Pa to je tako dosadne! 
Sve je to ona već sto puta slušala! A imala je me¬ 
đutim i pametnijeg posla. Svojom je grivastom gla¬ 
vom vrtila desno i lijevo, naprijed i natrag, ne bi li 
koji pogled svratila na svoju ljepotu. Često bi po¬ 
gledala i na klupu pred oltarom, u kojoj je sjedio 
mladi kapelan. 

Međutim je svećenik oduševljeno propovijedao. 
Ona je slušala kao kroz maglu, kao da se nalazi 

negdje vrlo daleko. Do nje su dopirale samo izpre- 
kidane riječi: Grozna trnova kruna — lice poplju¬ 
vano — pesnice — trstika — zdravo kralju židov¬ 
ski! — Šta je dočekao »kralj kraljeva i gospodar go- 
spodara«!... 1 

Ali najednom privuče propovjednik njezinu po¬ 
zornost. Poče pričati pripovijest o nekom dječaku: 

— Jedan dobar dječak imao je mali kip Isusov. 
U glavu toga kipa žabo je desetak komada tmja u 
obliku krune. Svako je jutro obećao svome Spasi¬ 
telju, da će se onoga dana, njemu za ljubav, čuvati 
toga i toga grijeha. U večer bi pomno ispitao svoju 
savjest. Ako je pogriješio, žabo bi novi trn u glavu 
Isusovu. A ako se je nadvladao, izvadio bi onoliko 
trnja iz glave Isusove, koliko se je puta svladao. 
Sutradan bi počeo iznova. 

— Vi ćete možda reći, nastavi svećenik: Pa to 
je djetinjarija, igra! — Dobro, uzmimo, da je to dje¬ 
tinjarija. Ali je dragi Spasitelj u onaj strašni čas 
svojih muka »gledao sve sinove čovječje«. 2 Gledao 
je i ovog dragog dječaka, kako nastoji, da povadi 
trnje iz njegove glave. Koliko je utjehe pružio ovaj 
mladić svome Spasitelju! 

— On je onda gledao mene, a gledao je i tebe. 
Pa šta je vidio? Dok On sjedi tamo na hladnom ka¬ 
menu, pod groznom trnovom krunom, lica upljuvana, 
očiju punih krvi, gledao je tebe, kako satima sjediš 
pred ogledalom i pomno frčkaš svoju kosu, mažeš 
lice, rumeniš usne ... 

Djevojka obori oči k zemlji: »Pa to sam ja!« —- 
Svećenik nastavi: 

— A vidio je Isus, i zašto ti to činiš. Dok kroz 
njegovu glavu prolazi nemilo trnje, gleda On, kako 

kroz tvoju glavu prolazi — ne trnje — nego svaka¬ 
kve bludne, ohole i izprazne misli. Zna On, zašto se 
ti tako sablažnjivo oblačiš i dotjeruješ. Htjela bi, da 
na se privučeš poglede druge njegove djece i da ih 
navedeš na grijeh. 

Djevojka još niže spusti glavu, a svećenik na¬ 
stavi: 

— Sveti je Augustin, gledajući groznu krunu na 
glavi Isusovoj, počeo da proklinje ono trnje, što se 
je tako nemilosrdno zabolo u glavu dragoga Spasi¬ 
telja. Ali se je najednom trgao: »Šta trnje zna! Nije 
ono krivo, nego ti si kriv, ti! Svaka tvoja tašta, 
bludna, sablažnjiva misao jest oštri trn, koji ti za¬ 
badaš u onu svetu glavu«. 

Sada nastade nečujni dialog između propovjed¬ 
nika i srca djevojčina: 

— S toga de, prebroji danas, koliko si trnja do¬ 
sad zabola u dragu glavu Isusovu. 

— Ako je tako, onda sam ja sama zabola, ne 
jednu, nego deset trnovih kruna, morade tiho pri¬ 
znati djevojka. 

— Dakle obećaj danas dragom Spasitelju, da ćeš 
odsele svim silama nastojati, da povadiš to trnje. 
Onaj ti je dječak pokazao put. Bit će ti za to Sin 
Božji zahvalan i nagradit će te vječnom krunom na 
nebesima — završi svećenik propovijed. 

Djevojka kleknu i zgrozi se nad svojom dosada¬ 
šnjom lahkoumnošću.- 

To je bilo jučer, a danas, eno, rasijana sjedi pred 
ogledalom. Čula je ona jučer i za jedno drugo ogle¬ 
dalo, što ga je sv. Veronika dobila od Isusa. Čula je, 

kako su mnoge 
griješne duše 
pred tim ogle¬ 
dalom našle svoj 
mir i vječno spa¬ 
senje. 

0 svemu je 
tome i nehotice 
razmišljala dje¬ 
vojka. Zato je 
bila nesabrana. 

Na koncu po¬ 
gleda na sat: 
»Za Boga! Ona 
je morala već 
davno biti na 
korzu!« Brzo se 
»sabra«. Povuče 
brzo još nekoliko 
majstorskih po¬ 
teza po licu i 
odleti iz kuće. Sutradan je već ni jesu patile nikakve 
sentimentalne misli o trnovoj kruni Isusovoj. 

Naravski, i dalje je pohađala crkvu . . . 

* 

Ako možda slučajno i ta djevojka čita ove redite, 
neka posluša, šta joj poručuje Gospodin: »Danas, 
ako budete čuli glas Gospodinov, ne dajte, da otvrd¬ 
nu srca vaša.« 3 Ove riječi dragoga Boga, po naredbi 
sv. Crkve, trubi 300 hiljada svećenika svaki dan u 
svijet. Čemu tolika uzbuna? Očevidno zato, jer je ve¬ 
liki grijeh: Čuti riječ Gospodinovu i odbaciti je. Na 

drugom mjestu veli Duh sveti: »Jer si ti odbacio riječ 
Gospodinovu, odbacio je i tebe Bog«. 4 

Zamisli se, djevojko. 

25. GRAM DOBRA PRIMJERA 

Kako je lagan jedan gram! S njim se u običnom 
životu ni ne računa. A kako je teška tona! Zdrobit 
će svakoga, na koga se surva. Pa ipak reče sv. 
Franjo Saleški, da je teži gram dobra primjera od 
cijele tone propovijedi. 

Neki dan sam, idući gradskim ulicama, našao je¬ 
dan takav gram. Evo ga iznosim. 

Jednoga jutra vraćao sam se iz crkve kući. Iza 
ugla izpade mlad oficir, inače moj dobar poznanik. 
Čim me opazi, odmah diže ruku na pozdrav i po vojf- 
nički odreza: 

— Hvaljen Isus, velečasni! 

— Uvijek hvaljen, gospodine poručnice! Zdravo 
uranio! 

Iza pet-šest koraka opazim jednoga seljaka. Po 
nošnji se pozna, da je katolik. Na licu mu čitam ne¬ 
kakvo veliko iznenađenje. Vidim, htio bi da me ne¬ 
što upita. I zaista, čim mi nazva Isusa, odmah na¬ 
stavi s pitanjem: 

— Ma ujače, po Bogu si brat, zar i oficir hvali 
Ime Isusovo? 

— A zašto ga ne bi hvalio? odgovorim. Isus je 
njegov kao i naš. 

— Ono, jest tako, ujače. Ali golem je oficir za 
Isusa, zadrma seljak glavom i ostade čudeći se. 

Padoše mi na pamet riječi sv. Franje o gramu 
dobra primjera. Kako su te riječi istinite! Po odijelu 

se onog seljaka pozna, iz kojeg je kraja. Tamo su 
župnici, svi od reda, dobri propovjednici. Slušao je 
dakle on krasnih propovijedi o presv. Imenu Isu¬ 
sovu. Čuo je on, »da se u ime Isusovo pokloni svako 
koljeno onih, koji su na nebu i na zemlji i pod ze¬ 
mljom«. 1 

Ali eto, izgleda, da sva težina propovijedi nije na 
njega toliko djelovala, koliko jedan sitni gram dobra 
primjera sa strane jednog gospodina. On će od sada 
još više štovati to sv. Ime. »Kad ga štuje jedan oficir 
mogu valjda i ja! Kad se gospoda u gradu ne stide 
Isusa, ne ću ga se beli ni ja stidjeti!« 

Uvijek je to tako bilo. Uvijek su djeca ono či¬ 
nila, što vide od roditelja; mlađi, što vide od stari¬ 
jih, siromasi od bogatih, niži od viših. Uvijek je gram 
primjera bio teži od tone savjeta i opomena. Dokaz 
je tome cijela prošlost i cijela sadašnjost. Evo jed¬ 
nog krasnog primjera iz prošlosti. 

Glasoviti vojvoda bavarski, Kristof, bio je dobar 
i praktičan katolik (f 1493). Jednog dana na šetnji 
sretne nekog starog seljaka i zavrgne s njim razgo¬ 
vor. Odmah opazi, da je seljak veoma bistar i du¬ 
hovit. S toga produži s njim šetnju u prijatnom raz¬ 
govoru. Pri rastanku htjede vojvoda da seljaka bo¬ 
gato daruje. Ali ovaj se je branio: 

— Ne treba, gospodine! Vi meni ne možete dati 
većega dara od onoga, što ste mi ga već darovali. 
Vi ste mi iskazali najveće dobročinstvo, za koje sam 
cijeli svoj život Boga molio. 

— A koje to dobročinstvo? postade vojvoda zna¬ 
tiželjan. 

— Vi ste mi sina obratili. 

— Ja tvoga sina obratio? začudi se vojvoda. Pa 
ja ga, čovječe, uopće ne poznam. 

Sada mu seljak razjasni stvar. Sin mu je bio ve¬ 
liki grješnik i bezbožnik. Badava sve opomene ro¬ 
ditelja i svećenika. Ali jednog je dana vidio, kako 
vojvoda uniđe u seosku kapelicu. Bila je to čuvena 
kapelica u Blutenburgu. Došulja se polako za njim. 
Gledao je na svoje oči, kako velikaš pobožno moli. 
To se je kasnije često puta opetovalo. Na koncu se 
njegov sin obrati i poče se moliti Bogu. Kad može 
vojvoda, mogu i ja! Postade drugi čovjek. 

Evo šta može gram dobra primjera. Jedan svjet¬ 
ski velikaš postao je tim gramom pravi apostol, koji 
dovodi ljude Kristu. 

Katolički liječniče, odvjetniče, profesore! I ti mo¬ 
žeš biti apostol i mnoge privesti Kristu. Jednostavno, 
nečujno — dobrim primjerom i uzornim katoličkim 
životom. 

Jeste li ikada za vrijeme ljetnih vrućina gledali 
ergelu konja? Idu oni jedan za drugim, polako, li¬ 
jeno. Ali ako se jedan od njih, osobito prednjak, 
razigra, pa udari u trk, odmah svi ožive i polete za 
njim. Tako je i kod nas ljudi. 

S toga, katolički gospodine, potrči naprijed sa 
svojim dobrim primjerom. Ne ćeš ostati sam, za to¬ 
bom će mnogi poletjeti. Možda u metežu svakda- 
njeg života ne ćeš ni opaziti, da idu za tobom. To 
nije opazio ni onaj oficir, ni onaj vojvoda. Ali kad se 
jednom otvori knjiga života, saznat će se, tko ih je 
doveo Isusu. To neka bude tvoja temeljna i najbolja 
katolička akcija. 

I tebi govori Krist Gospodin: »Neka tako svijetli 
vaša svjetlost pred ljudima, da vide vaša dobra djela 
i slave Oca vašega, koji je na nebesima«, 2 


26. GENIJALNI POPOVSKI IZUM 

Ima mnogo toga, što su popovi izumili. Možda 
mnogi od vas ne zna, da je engleski fratar Bacon 
izumio mikroskop-povećalo. Genijalni poljski ka¬ 
nonik Kopernik odkrio je heliocentrični sustav i na¬ 
pravio revoluciju u zvjezdoznanstvu. Isusovac je 
Schneider odkrio sunčane pjege. Talijanski je pop 
Gvido od Arezza pronašao notni sistem u muzici. 
Isusovac je Kašić napisao prvu gramatiku hrvatskog 
jezika itd. Mogle bi se cijele knjige napisati o po¬ 
povskim izumima. Ljudi ništa o tom ne znaju, ili neće 
da znaju. 

Ali ima jedan popovski izum, koji je cijelom svi¬ 
jetu vrlo dobro poznat. Taj slavni izum jest — ispo¬ 
vijed. Koliko puta na svoje rođene uši slušamo, kako 
ljudi debatiraju: »Ispovijed?! To su popovi izumili, da 
zarobe ljudske duše«. I badava se mi svećenici naj¬ 
odlučnije ograđujemo od toga slavnog izuma. Ljudi 
ne popuštaju, nego dalje svoje tešu. 

A kad ih upitamo: »Koji je to pop bio, ili možda 
biskup, ili Papa? — Ili barem recite nam: Kad je 
to bilo; koje godine, u kojem vijeku? U kojoj ze¬ 
mlji?« svi šute kao zaliveni. Dakle, da su popovi 
izumili ispovijed, to je posve sigurno. Ali koji pop, 
gdje, kada? 0 tome nitko ništa ne zna. Čudnovato! 

A ipak znademo za mnogo sitnije popovske 
»izume«, tko ih je pronašao, kada i gdje. Tako na 

pr. znamo, da je Papa Aleksander I. prije 1800 go¬ 
dina naredio, da se blagosiva voda, i da se njom 
škrope crkve i privatne kuće. — Ima u crkvenom 
Zakoniku jedna sitnica, koja glasi: »Klerici neka 
budu jednostavni u njegovanju kose«. Propisuje se 
dakle, kako će pop češljati kosu. Zaista sitnica! Pa 
ipak točno znademo, tko ju je naredio i kada: Papa 
Anicet u 2, vijeku. 

To isto znamo i za mnoge druge sitnice. Samo 
o genijalnom popovskom izumu, koji najdublje za¬ 
dire u život Crkve i dušu pojedinaca, ne znamo ama 
baš ništa. Ni tko, ni gdje, ni kada! 

Njemački je profesor Rontgen odkrio tajinstvene 
zrake, koje prodiru kroz tijelo čovječje. Zato su ljudi 
velikim slovima zapisali njegovo ime u svoju povje¬ 
snicu. Svaki deran zna za Rontgena. A jednom je 
genijalnom popu pošlo za rukom, da izumi majsto¬ 
riju nad majstorijama. Pronašao je način, kako će 
popovsko oko prodrijeti, ne kroz tijelo, nego kroz 
dušu ljudsku. Zaista epohalan izum! I ne nade se 
nitko, da zapiše njegovo ime »u spomenar poznim 
vjekovima«. Pametan se čovjek mora upitati: Je li 
to moguće?! 

Kad je Papa Leo X. godine 1514. razpisao obće- 
nite oproste, pobuni se skoro cijela Njemačka s Lu- 
terom na čelu. Milijuni su protestirali i odpali od sv. 
Crkve. Radi toga protestiranja i danas se zovu pro¬ 
testanti. A bilo je u Crkvi mnogo takovih buna. Če¬ 
sto radi kakve sitnice. 

A eto ustaje jedan pop i uvodi nečuvenu novo¬ 
tariju, koja duboko ponizuje prirođeni ljudski ponos. 
Traži taj pop ništa više ni manje, nego ovo: »Ako 

hoćeš, da ti Bog oprosti grijehe, onda moraš kleknuti 
preda me i moraš mi iskreno, kao samom Bogu, od- 
kriti sve svoje najtajnije griješne misli, želje i djela«, 
I prijeti se pop: »Ako štogod ne rekneš, jao tebi; 
propast ćeš u pakao!« 



Polako pope! Pobunit će se svijet. — Ali dogodi 
se čudo. Nit se tko buni, niti protestira. Čovjek se 
opet mora upitati: Je li to moguće? Odlučno odgo¬ 
varamo: Nemoguće! 

P-a tko je onda uveo ispovijed? Ona je tu, netko 
ju je ipak morao izumiti. Zagonetka se odmah rje¬ 
šava, ako otvorimo Evanđelje sv. Ivana. Tu čitamo, 
kako se je Sin Božji na dan svoga uskrsnuća javio 
apostolima i rekao im: »Primite Duha svetoga! Ko¬ 
jima oprostite grijehe, bit će im oprošteni, a kojima 
zadržite, bit će im zadržani«. 1 

Evo dakle, tko je »izumio« ispovijed i opraštanje 
grijeha. Ne Papa, ne kakav biskup ili pop, nego sam 
Sin Božji u svom bezkrajnom milosrđu. Vječna mu 
hvala i slava na tome! 


27. SUVREMENA TEMA 

Ta suvremena i danas veoma aktuelna tema jest 
odgovor na pitanje: Zašto se sakramenat sv. potvrde 
podjeljuje uljem? 

Sigurno će mnogi od vas, kad ovo pročita, izro- 
gačiti oči: »To da je suvremena i aktuelna tema? 
Danas u XX. vijeku? Vijeku radija i aeroplana?« A 
mnogi će sa prezimim i sažalnim smiješkom odmah 
okrenuti list, ili ostaviti knjigu: »Tko je vidio danas 
gnjaviti svijet sa krizmom! I to još odgonetati, zašto 
se ona podjeljuje uljem!« 

Pa ipak jedva da ima aktuelnije teme za današnji 
modemi naraštaj. Odmah ćemo reći, zašto. 

Bog je u svoje vrijeme kaznio Egipat strašnim 
tminama. »I bit će tmine nad zemljom egipatskom, 
da će se moći opipati« 1 , reče Gospodin. To nam pri¬ 
povijeda sv. Pismo. A ja vas pitam: 

— Šta mislite: Dok su u zemlji egipatskoj vla- 


93 
















dale te guste tmine, je li onda bilo aktuelno govoriti 
o ulju? 

— I te kako aktuelno, odgovarate vi; jer je u 
ono doba jedino ulje gorjelo u svjetiljkama, pošto 
drugog goriva nije bilo. 

Tako je! A eto, radi istog je razloga veoma aktu¬ 
elno u današnje vrijeme govoriti o krizmenom ulju. 
Naime na moderno je ljudsko pokoljenje pala tama 
još gušća od one egipatske. Uzprkos sjajnih i čarob¬ 
nih zraka, što ih je čovječji genij izumio, uzprkos 
plina, elektrike i rontgena vladaju danas na svijetu 
tatalne tmine. Mi ćemo pokušati, da ih malo rukama 
opipamo.- 

Grijeh! — Šta je grijeh? Na ovo pitanje odgovara 
sam Bog ovako: Grijeh je zmija otrovnica, koja do¬ 
nosi smrt svakome, tko joj se približi. Grijeh je kr¬ 
voločni lav, koji razdire sve, što mu dođe pod pan¬ 
dže. Evo doslovnih riječi Božjih: »Sinko, bježi od 
grijeha kao od zmije otrovnice! — Zubi su njegovi 
kao zubi lavlji, što razdiru duše. Svaki je grijeh kao 
mač s obje strane oštar.« 2 Ovo je dakle vječna i je¬ 
dina istina o grijehu. Teško čovjeku, koji ne vidi te 
istine! Toga će grijeh upropastiti. 

Tu leži i propast današnje generacije. Naime mo¬ 
derni čovjek uopće nigdje ni ne vidi grijeha. Zato 
ga je okrstio raznim, zvučnim imenima, samo ne 
pravim imenom. 

Evo na primjer: Danas su pune novine, časopisi 
i izlozi do skrajnosti bestidnih slika, crteža i kipova. 
Crkva Božja trubi na uzbunu: 

— Ne valja to, djeco! Strašni je to grijeh, koji 
će vas upropastiti. 

— Ma kakav te je grijeh snašao! smiju se groho¬ 
tom ljudi na te opomene. Nije to grijeh, nego Bo¬ 
gom nadahnuta umjetnost, slikarstvo, kiparstvo, pla¬ 
stika . . . 

Ili: Danas su naše plaže pune golotinje i sablazni. 

Sv. Crkva već decenijima, do promuklosti viče: 
»Grijeh je to ljudi! Prava Sodoma! Doći će potop i 
na nas ako se ne popravimo«. Ali ovaj se rod ne po¬ 
pravlja. Zašto? Zato jer ne vidi u tom baš nikakva 
zla ni grijeha. Pa to je higijena, sunce, voda, zrak, 
himna života!! 

Ili: Svijet je danas upravo poplavljen knjigama. 

Te knjige, od reda, zamamnim stilom opisuju razne * 
grijehe. Veliča se tu blještavim riječima najgori blud. 

Udara se, tobože u ime znanosti, na svetost braka. 

Slave se razni kriminalni tipovi. — Sv. Crkva uza¬ 
lud upozoruje na pogibelj. Badava sastavlja svoj In¬ 
deks. Moderni čovjek i dalje pomamno čita te knjige. 
Zašto? Opet isti odgovor: »Pa to nije grijeh! To je 
literatura, znanost, estetika, poezija, kultura!« Sve, 
samo ne grijeh! 

Međutim grijeh poput zmije sipa svoj otrov na 
sve strane, u duše i tijela ... 

Odakle taj kaos i pometnja? Evo šta veli Go¬ 
spodin Bog: »Grješnik hoda u tminama«. 8 A na dru¬ 
gom mjestu veli: »Tmine su sakrivene u nutrinji nje¬ 
govoj«. 4 Te su guste tmine pale danas po dušama, pa 
ljudi gledajući ne vide i srljaju u svoju propast. Ako 
je ikada jednoj generaciji trebalo svjetlosti, sigurno 
je treba današnjoj. 

Eto, to je razlog, da je danas moderno i aktuelno 
govoriti o krizmenom ulju. Naime uči nas Bog, da 

po tom ulju dolazi Duh sv. u dušu čovjeka, i pali u 
njoj božansku svjetlost. U toj svjetlosti spoznaje čo¬ 
vjek svu istinu, pa tako i pravu istinu o grijehu. Evo, 
šta veli Sin Božji: »Kad dođe On, Duh istine, uputit 
će vas u svu istinu«. 5 I dalje: »Kad dođe On, osvje- 
dočit će svijet o grijehu«. 6 

A sada je. ta¬ 
kođer jasno, zašto 
je Krist naredio, 
da se sv. potvrda 
podjeljuje uljem. 
Htio je On da 
vanjskim znakom 
pokaže, šta se ta¬ 
da zbiva u duši: 
Kaošto je ulje raz¬ 
gonilo tmine u ku¬ 
ćama egipatskim, 
tako i krizmeno 
ulje razgoni fatal¬ 
ne tmine u duši čo¬ 
vjeka. 

Na koncu samo 
još dvije riječi. Pr¬ 
vu riječ katoličkim 
roditeljima. —Kad 
se nalazimo u ka¬ 
kvoj tamnoj pro¬ 
storiji, treba samo 
jedna sekunda — 
zaokret rukom — da plane blještavo električno svjetlo i 
obasja prostoriju. Tako je i kod sv. potvrde. Biskup 
doduše brzo prođe kraj vašega djeteta. To traje ne¬ 

koliko sekunda. Ali se u to nekoliko sekunda odigra 
velika i sudbonosna tajna. Pali se u duši vašega dje¬ 
teta božansko svjetlo, koje će ga voditi kroz tamu 
ovoga života. 

Mnogi se roditelji tih dana puno brinu: za novo 
odijelo, za bijele cipelice, za krizmene darove, za 
dobar ručak itd. Sve je to dobro! Ali nemojte za¬ 
boraviti na ono glavno, naime puno se i žarko moliti 
Duhu sv., da vašem dragom djetetu udijeli što više 
svoje milosti; da se ono božansko svjetlo nikada ne 
ugasi u njegovoj duši, nego da ga sretno vodi kroz 
ovaj strašni kaos, koji danas vlada na svijetu. 

Drugu riječ odraslome katoliku. I tebe je biskup 
jednom pomazao sv. uljem. Možda je to bilo davno. 
Tada je Duh sv. i u tvojoj mladoj duši upalio svoju 
božansku svjetlost, i ti si pun nevinosti i veselja išao 
kroz ovaj život. Pa šta je bilo od one svjetlosti? Mož¬ 
da su je tamne sile tvojih strasti davno ugasile, 
i ti danas lutaš u tminama. Stavi ruku na srce i 
iskreno reci: Jesi li sretan? Možda ćeš na ovo 
pitanje odgovoriti gorkim suzama razočaranja ... 

Ali ne treba zdvajati. Ima jedna utješna istina, 
koju nas uči Bog o sv. potvrdi. Naime ako se ulje 
izlije na jedan predmet, ostavlja za sobom trag, koji 
se jedva dade očistiti. Tako radi i Duh sveti. U sakra¬ 
mentu sv. potvrde ostavlja On na duši biljeg, koji 
se nikada i ničim ne da izbrisati. S toga se i ona 
svjetlost može uvijek na novo raspiriti i zapaliti. 

Zato treba početi novi život i često se moliti 
Bogu sa prorokom: »Ti užižeš svjetiljku moju Gospo¬ 
dine; Bože moj, rasvijetli tmine moje!« 7 Ova je mo- 

litva osobito danas aktuelna, kad su ljudi sve po¬ 
brkali i na glavu postavili. 

U noći tone zemlja sva 
I bezbroj šara njezinih, 

Mi tebe slaveć molimo, 

O strogi Sudče srdaca: 

Iz naših grudi, Isuse, 

Ti pomrčinu otjeraj 

I u svom svjetlu blaženom 

Veselje sveto nama daj! (Crkveni himan). 

28. NEOTESANCI U CILINDRU 

Bila je kod nas nekad u modi, a i sada se može 
čuti, uzrječica: neotesan kao seljak! Ono, doduše, 
seljak ima grubo odijelo i žuljave šake. Ne zna on 
po parketu elegantno stupati. Ne bi se on znao po 
salonima previ jati i svijetu lagati: sluga pokoran; 
ljubim ruke, milostiva; osobita mi je čast; bilo mi je 
veoma milo itd. 

Cilindraši to savršeno znaju. I mi to zovemo 
uljudnošću, bontonom, uglađenošću. Pa ipak je onaj 
u opanku često puta daleko uljudniji od gospode pod 
cilindrom. Ovdje ćemo istaknuti samo jednu stvar. 

Aragonski kralj Alfonz (f 1458.) bio je veoma 
dobar i pobožan vladar. On se je uvijek sa svojom 
obitelji prije i poslije jela zahvalio Bogu na njegovim 
darovima. Jednog dana dočuje, da se u kućama nje¬ 
govih ministara i ostalih dvorjanika nikad kod stola 
ne moli. Kad je stvar provjerio, odluči, da ih dozove 
pameti. Priredi kraljevski ručak i pozove ministre, 

dvorjanike i ostale plemiće. Svi su bili oduševljeni 
kraljevim pozivom. 

Sjedoše za stol. Kralj se i kraljica ni ne prekr¬ 
stiše. Od gospode također nitko. Kad je razpoloženje 
bilo najljepše, uvede sluga — prema kraljevoj uputi 
— jednog bijednog prosjaka u dvoranu. Posadi ga 
za kraljev sto. Prosjak ne pozdravi ni kralja, ni 
ostale visoke gospode. Ni hvaljen Isus, ni pomozi 
Bog, nego odmah prihvati za zdjelu. Natrpa tanjur 
do vrha najodabranijim jelom i natoči u kristalnu 
čašu najboljeg vina, pa okupi jesti. 

Kad se je dobro najeo i napio, otare svilenim 
ubrusom brkove, pa se diže od stola. Iziđe, kako je 
i umšao. Niti koga pozdravi, niti reče: hvala! Go¬ 
spoda su začuđeno gledala. Onda se javi kralj: 

— Šta velite, gospodo, na vladanje ovoga čo¬ 
vjeka? 

Bezobraznik, neotesanac, prostak! zagrajaše 
gospoda sa svih strana. 

— A zašto neotesanac? upita kralj. 

Pa barem da je pozdravio Vaše Veličanstvo 
i zahvalio se na tolikom odlikovanju i ljubavi, tumače 
gospoda. Sada ustade kralj i očita im bukvicu. 

— Gospodo, iz vaših vas usta sudim. Ja sam 
kralj i smijem vam reći istinu. Vi ste skoro svi isto 
takovi neotesanci. — Gospoda izbeljiše oči! — I vas 
Gospodin Bog svaki dan bogato hrani. Ali ja čujem, 
da se po vašim kućama nitko ne zahvaljuje dragom 
* u n * P r *J e » n i poslije jela. Vi se dakle vladate 
prema Bogu isto tako kao i ovaj, kako vi sami 
rekoste, neotesanac prema meni. Šta će Gospodin 
Bog na to? 

Gospoda pokunjena moradoše priznati, da kralj 
ima pravo, — 

Pođimo po našim selima. U koju god kuću uđete, 
naći ćete, da seljaci pobožno mole i prije i poslije 
jela. Znaju oni, kako najprimitivnija uljudnost traži, 
da se čovjek zahvali onome, tko mu dobro čini. 
A čim se hrane naši seljaci? Kukuruzni kruh, grah, 
pura, kupus . . . Mesa skoro nikad. Pa ipak su tako 
zahvalni! 



Cilindraši se po našim gradovima hrane daleko 
bolje. Svaki dan meso, i to izobila. Jela se priprav- 
laju na rafinirani način. — Baš sam ove godine na 
Vel. Subotu bio u jednoj takovoj kući. Gospođa 
pita muža, šta će spremiti za Uskrs; šta bi trebalo 
kupiti itd. Muž joj se ironično nasmija: »Pa svaki 
dan ti je Uskrs!« 

Čovjek bi dakle očekivao, da će se ova gospoda 
puno bolje od seljaka zahvaljivati Bogu, pošto i 

uživaju puno bogatije darove njegove. Ali da! Sjedaju 
oni za sto, jedu i ustaju, a malo se koji sjeti, da bude 
uljudan, pa da se zahvali Onome, koji sve to daje. 

Zgodno je jedan seljak odgovorio jednom tako¬ 
vom nezahvalniku. Bio on na poslu kod toga gospo¬ 
dina i ostao kod njega na ručku. Prije ručka se po¬ 
božno pomoli Bogu. Gospodin se nije ni prekrstio, 
nego ironično upita seljaka: 

— Da li se svi kod tvoje kuće tako mole? 

— Ah, ne svi, gospodine, ne svi! odgovori seljak. 
Ima ih kod mene, koji se nikad ni ne prekrste prije 
jela ... 

— Eto vidiš! uskliknu gospodin. 

— A to su moji konji i goveda u štali, završi 
seljak. 

Jesi li i Ti možda tako neuljudan? Čuj, kako se 
Bog tuži na takove nezahvalnike: »Vo poznaje go¬ 
spodara svojega i magarac jasle gospodara svojega, 
a Izrael mene ne poznaje «. 1 Dakle i vo se zahvaljuje 
onome, koji mu pruža hranu, a ti. .. 


29. TAJNA VELIKA 

Svakom je kršćaninu poznato, kako je Bog stvorio 
prvu ženu Evu. Sv. Pismo veli: »Gospodin Bog dakle 
pusti tvrdi san na Adama; i kad je zaspao, uze jedno 
od rebara njegovih. — I od rebra, koje uze Adamu, 
stvori Gospodin Bog ženu i dovede je Adamu «. 1 Ovo 
je bilo prvo vjenčanje i prvi brak. 

Iza toga je došla strašna katastrofa naših praro¬ 
ditelja — prvi grijeh. Bijedna su djeca Adamova kroz 
hiljade godina patila od užasnih posljedica toga gri- 

jeha. Na koncu se pojavi novi Adam — Krist. On 
lzplati Bogu naš dug svojom vlastitom krvlju na 
Kalvariji. 

Stanimo malo pod njegovim križem. 

U svećeničkim casoslovima ima na svetkovinu 
presv. Krvi jedna prekrasna slika. Mrtav Spasitelj 
leži na krilu svoje prežalosne Majke. A iz ranjenog 
mu rebra niklo visoko, jako stablo s bujnim granama. 
Diže se sve do neba. Šta znači ovo čudnovato stablo? 
Evo što znači: 

Sve milosti Božje, što ih uživa čovjek, izišle su 
iz otvorenog Srca Sina Božjega. Sva čistoća naših 
djevica, sva jakost Kristovih mučenika, sva vjera 
svetih ispovjedalaca, sve suze pokajnice rasipnih 
sinova i kćeri, jednom riječi: sv. Crkva sa svim svo¬ 
jim sakramentima i milostima, sa svom svojom lje¬ 
potom i veličinom, rodila se je iz otvorenih piša 
Isusovih. 

Ovako nas uče crkveni Učitelji sa svetim Augu- 
stinom na čelu. A Crkva, nadahnuta Duhom svetim, 
ovako pjeva: 

Iz rane Srca Kristova 
Iziđe Crkva njegova; 

Tu vrata se otvoriše 
Svim ljudima na spasenje. 

Dakle ono čudnovato stablo, što je niklo iz rebra 
Isusova, jest Crkva. — A znademo, da je Crkva 
neokaljana zaručnica Kristova. To nas uči Bog na 
stotine mjesta u sv. Pismu. Da navedemo samo jedno. 
Anđeo, pokazujući sv. Ivanu apostolu slavnu Crkvu 



na nebesima, ovako govori; »Dođi, pokazat ću ti 
Zaručnicu, Ženu Jaganjčevu«. 2 

A sad se vratimo stvorenju Eve. Adam spava 
dubokim snom, a Bog iz prsa njegovih stvara prvu 
zaručnicu i ženu. — Poslije 4.000 godina spava na 
krilu žalosne Majke, mrtav, drugi Adam — Krist. Iz 
otvorenih mu prsa rađa se njegova zaručnica sv. 
Crkva. Frapantna sličnost! Eva iz rebra Adamova, 
a Crkva iz rebra Isusova. 

Da sve ovo nije samo fantaziranje pobožnih duša, 
jamči nam sam Bog, koji veli, da je sakramenat že¬ 


nidbe »tajna velika — prema Kristu i prema Crkvi«. 3 
Dakle ona sveta veza, koja spaja katoličkog muža i 
ženu, jest živa slika one tajinstvene i najsvetije veze, 
što spaja Krista s njegovom zaručnicom Crkvom. 

A sada ćemo napisati nekoliko veoma smionih 
riječi: Ako je tome tako — a jest tako! — onda bi 
muž morao ljubiti ženu, kao što Isus ljubi Crkvu. 

Već čujem, kako se mnogi katolik buni proti 
ovim riječima i žestoko protestira: Molim Vas, ne* 
mojte blatiti Isusa i njegove sv. Crkve! — Ovaj je 
protest posve na mjestu; jer kako se usuđuju ljudska 
usta da najsvetiju ljubav Isusovu prema sv. Crkvi 
dovedu u vezu sa bračnom ljubavi između muža i 
žene. 

Ali što čovjek ne bi nikad smio pomisliti ni reći, 
Bog je rekao. »Muževi, ljubite svoje žene, kao što je 
i Krist ljubio Crkvu i sebe samoga predao za nju«, 4 
veli Gospodin. Kad jedna katolička zaručnica ili 
žena čuje ove riječi Božje, mora se od čuda snebivati: 
Bože moj, je li to istina? Kako to može biti! Muž da 
mora ljubiti ženu kao Krist Crkvu! 

A kakva mora biti žena prema svome mužu? I na 
to nam odgovara Bog sličnim riječima: »Žene neka 
se pokoravaju svojim muževima kao Gospodinu, jer 
je muž glava ženi, kao što je i Krist glava Crkvi«. 5 

Dakle uči nas sam Gospodin Bog, da između ka¬ 
toličkog muža i žene mora vladati onakav odnošaj, 
kakav vlada između Krista i Crkve. Da samo u ne¬ 
koliko redaka opišemo taj odnos. 

»I zato će čovjek ostaviti oca svojega i majku 
svoju pa će prionuti za ženu svoju i bit će dvoje ta 
jednom tijelu«, 6 veli Bog. I božanski je zaručnik Krist 
ostavio svoga Oca nebeskog i došao na ovaj svijet, da 
se združi sa svojom zaručnicom Crkvom u jedno ta- 
jinstveno tijelo. — Jedan je Krist i jedna njegova za¬ 
ručnica Crkva, Tako može biti samo jedan muž i 
jedna žena u katoličkom braku. — Krist ne će do 
vijeka ostaviti svoje Crkve, ni Crkva njega. I u ka¬ 

toličkom braku ne može ostaviti muž žene, ni žena 
muža, dok ih smrt ne rastavi. 

Kardinal je Faulhaber u jednoj knjizi napisao, da 
je katolički brak »katedrala božanske arhitekto- 
nike«. Kad imamo pred očima nauk Božji, koji smo 
malo prije čuli, moramo priznati kardinalu, da ima 
pravo. Sakramenat je ženidbe zaista kao divna ka¬ 
tedrala, čiji se vršci dotiču neba. 

A model, prema kojem se mora graditi ta kate¬ 
drala, jest onaj tajinstveni vez, koji spaja Crkvu 
s Kristom Gospodinom. Tako nas uči Bog. Zaista 
»tajna velika!« 

Katolički supruzi, pročitajte ove redke još jedan¬ 
put. Molite često Gospodina, da vam rasvijetli 
pamet, pa da upoznate, kolika je svetinja sakrame¬ 
nat ženidbe. Blago vama, ako budete živjeli dostojno 
ove velike tajne! Tada će vam bračna veza biti 
vrelo vječnoga spasenja. 

30. POMLADIO SE 

Propovijeda on već dugi niz godina. I uvijek je 
rado i oduševljeno propovijedao. Jednog mu dana 
ponudiše, da govori kod svečanog primanja u Mari¬ 
jinu Kongregaciju gospođica. Spremno se je odazvao. 

To ga je primanje uvijek izvanredno veselilo. 
Onaj svečani ulazak izabrane, mlade čete pod Mari¬ 
jinom zastavom; one bjeline, pa dijeljenje krasnih 
diploma! Zatim svečana posveta iz 50 mladih grla, 
pa pjevanje!. .. Sve ga je to tako impresioniralo, da 
g r a je pri tom hvatala neka sveta jeza. 

Tako je bilo i ovaj put. Kad je primanje bilo go- 

tovo, uspe se na propovjedaonicu. Oduševljeno je 
pozivao nježna srca djevojčica, da nikad ne puste 
Marije, jer samo se po njoj dolazi do Isusa. 



Dolje su u redu 
stajale nove kon- 
greganistice. Svakoj 
u ruci bijela, čista 
diploma sa prekra¬ 
snom slikom Mari¬ 
jinom. On ih pozove, 
da tu diplomu čuvaju 
kroz cijeli svoj ži¬ 
vot, do smrti. Neka 
ih ona uvijek sjeća, 
što su danas obećale 
svojoj Majci ne¬ 
beskoj. 

U svojim se je 
propovijedima uvi¬ 
jek držao one evan¬ 
đeoske: »Bez priča 
iim ništa nije govo¬ 
rio.« 1 Tako i sada 
navede jedan pri¬ 
mjer nježne liubavi 
prema Manjci Božjoj. 

Sv. Kazimir, princ 
poljski (f g. 1484.), 

Banjalučka Gospa u župnoj crkvi. b ; Q svoj 

vot djetinjski odan 
BI. Dj. Mariji. Od svih je molitava najvolio onu 
pjesmicu: Danak svaki Božjoj Majci... Neki tvrde, 

da ju je on i sastavio. Od ove se pjesme nikada 
nije dijelio, nego ju je uvijek nosio uza se. Ali 
svetom princu nije bio dosta samo »danak svaki.« 
On se i po noći nije mogao da rastavi od te 
pjesme. Kad bi pošao na počinak, turio bi je pod 
jastuk, da i u snu ne zaboravi na svoju Majku ne¬ 
besku. Zato su mu, kad je umro, stavili tu pjesmu 
pod glavu, neka i u grobu sniva o Mariji. 

A Marija je već ovdje na zemlji proslavila svoje 
vjerno dijete. Kad su poslije 120 godina otvorili nje¬ 
gov grob, nađoše papir s pjesmom posve sačuvan. 
Htio je Isus s tim papirom da nam pokaže, kako mu 
je osobito drago, ako djetinjski ljubimo njegovu 
Majku. 

Propovjednik se zatim obrati djevojkama, upirući 
prstom u njihove diplome: neka se i one nikad ne 
rastaju od tog pisanog ugovora između njih i bi. 
Gospe — nikad do smr. . . 

Ali u po izreke lecnu se svećenik. Nešto ga 
žicnu usred duše. Dok je on dalje oduševljeno pro¬ 
povijedao, neki glas unutra poče da njemu propo¬ 
vijeda i da ga kori. Ove su dvije propovijedi tekle 
do konca paralelno. Jedna drugu nije ni najmanje 
pometala. 

Ona nečujna, nutarnja propovijed bila je doduše 
rastrgana, ali on je jasno čuo njezin glas, koji je 
šaptao: »A kad si ono ti postao dijete Marijino? Ima 
tomu godinica! Sjećaš li se, kad si iz ruke duhovnika 
— dragog »Duke« — i ti primio lijepu diplomu? Ona 
je kroz cijelu gimnaziju visjela nad tvojim krevetom. 
I ti si je pobožno poljubio kadgod si išao na počinak. 
A šta je sada s tom diplomom, gdje je? Ja je ne 

vidim nad tvojim krevetom. Stoji doduše tu velika 
slika BI. Gospe, ali Ona bi rado, da na tom mjestu 
vidi onu staru diplomu, uspomenu tvoje djetinje lju¬ 
bavi prama Njoj ,.,« 

Svećenik se je badava branio, da on ljubi Bi. 
Djevicu, da o Njoj tako rado propovijeda itd. Glas 
je i dalje korio. I što je taj glas više korio, on je sa 
sve većim elanom propovijedao sakupljenoj djeci 
Marijinoj. 

.. ^ vi su kib zadovoljni s njegovim govorom, a nitko 
nije ni slutio, kakav se je trn žabo u njegovo srce. 

Čim se je povratio kući, poče tražiti. Prevrnuo 
je cijelu svoju biblioteku, ali diplome nigdje. Ipak 
mora negdje biti! Poče kopati po sanducima. Na¬ 
jednom ispade pred njega diploma. Još je bila u 
onom starom, zlatnom okviru. Uze je u ruke kao 
dragu relikviju. Dobro je opraši i zagleda se u nju. 
Tu je stajao datum: 25. III. 1901. Dakle pred 38 
godina, u II. razredu gimnazije! Svećenik sklopi ruke: 

‘ Bože moj, šta je sve od onda prohujalo nad 
mojom glavom! Koliko grijeha ... Koliko nesavrše¬ 
nosti! »Ima ih više nego kose na glavi mojoj «. 2 A Ti 
me, evo, i danas još trpiš i čekaš moj popravak. Na 
sve moje prestupke odgovarao si još većim milosti™ 
ma. A kad si me kaznio, i ta je kazna bila milost. . . 

I sinu starom svećeniku, kao nikad dosad, u 
punom sjaju očinska strpljivost Božja i milosrđe, 
koje pokazuje prema njemu. 

Pošto je diplomu pomno obrisao, objesi je nad 
krevet iznad križa. Još je dugo u nju gledao. 
Izgledalo mu je, kao da se je povratio u II. razrad 
gimnazije. 

Iste večeri, moleći svoj časoslov, dođe i do ovih 
riječi: »Blagosivaj, dušo moja, Gospodina i nemoj 
zaboraviti ni jednog dobra, što ti je učinio: koji je 
milostiv sa svima grijesima tvojima . . . Koji ispunja 
dobrima tvoje želje: obnovit će se kao u orla mladost 
tvoja «. 8 Svećenik se nije mogao uzdržati, nego još 
jednom na glas opetova te riječi, koje je prorok 
David izvadio iz po srca njegova. I njegova se je 
mladost ove večeri obnovila. 

Sutradan, kad je podno oltara počinjao sv. misu, 
sa osobitom pobožnošću izmoli one riječi psalma 42. 
»Pristupit ću k oltaru Božjem, k Bogu, koji razvese- 
ljuje mladost moju ..,« 


31. BALET POSTAO MOLITVA 

Sv. Karla Boromejskog, nadbiskupa milanskog 
(f 1584.), salete svećenici u jednom dvorcu, da se 
s njima poigra biljara. Svetac se odazove. Usred igre 
zapita jedan svećenik prisutne: »Šta biste sada radili, 
kad bi morali za jedan sat umrijeti?« 

Jedan odgovori, da bi odmah ostavio kej i pri¬ 
hvatio krunicu. Drugi reče, da bi se odmah počeo 
spremati na veliku ispovijed. I tako redom. — Sv. 
je Karlo šutio. Znao je, da je to pitanje zapravo nje¬ 
mu postavljeno. Međutim upitaše i njega, a on bez 
oklijevanja odgovori: 

— Ja bih dalje igrao. 

— Igrao! iznenadiše se svećenici. 

— Da, igrao, poče tumačiti sv. nadbiskup. Bog 
nas je tako stvorio, da ne možemo bez prestanka 
raditi i moliti, nego moramo i odpočinuti. Dakle volja 

je Božja, da se u svoje vrijeme odmaramo i zaba¬ 
vimo; naravski poštenom i pristojnom zabavom. J a 
sam prihvatio za ovaj kej, da i zabavom vršim volju 
Božju i tako ga slavim. Vi znadete, šta je rekao sv. 
Pavao: »Ili jeli, ili pili, ili što drugo činili, sve činite 
na slavu Božju«. 1 Tako će sve, što radimo, pa i naša 
zabava, biti prava molitva pred licem Božjim. 

Zar ne, krasna nauka sv. vjere. Ako ovo imamo 
na pameti, onda se ne ćemo ništa čuditi, kad čujemo, 
da sveci Božji nijesu bježali od poštene igre i zabave! 
kad je tome bilo mjesto i vrijeme. Tako je na pr. sv. 
Franjo Saleški bio odličan jahač i sjajno je mačevao. 
veti je Ivan Bosko u svojoj mladosti rado pehlivanio 

žonglirao — po užetu, i tim zabavljao svoje seljane; 
a do konca je svoga života tjerao sve športove sa 
svojim mladićima. Veliki je Papa Pio XI. bio jedan 
od najvrsnijih planinara. Uspeo se je na sve vrhun¬ 
ce alpinskih divova: Sv. Gotthard, Matterhom, Mont- 
blanc (4800 m). Prvi se je od Talijana popeo na vrh 
Monte Rosa (4673 m). — Naravski ti su sveti ljudi 
obavljali sve svoje zabave i športove po receptu sv. 
Karla, odnosno sv. Pavla: Sve na slavu Božju! 

Jednom sam zadivljen gledao, kako su naše čč. 
sestre sa svojom djecom nastojale, da i ritmičke 
vježbe pravog pravcatog baleta pretvore u molitvu. 

Prigodom neke 50-godišnjice prirediše čč, sestre 
zabavu sa školskom djecom. Jedna je točka bila: 
»Balet: Naše zvjezdano nebo«. Prije zabave, iza ku¬ 
lisa u jednoj sobi, spremale se male igračice. Sjećam 
se dobro, sve su bile obučene u plave haljinice, 
posute blistavim zvjezdicama. Međutim sam ja u 

jednom kutu muku mučio sa govorom, kojim ću otvo¬ 
riti proslavu. 

Najednom začujem u sobi molitvu. Pogledam. 
»Danica« i ostale zvijezde sjatile se oko č. sestre i 
mole. Pomislim, da je vrijeme »pozdravu anđelovu« 
i ustanem. Ali zvono se nikako ne čuje. — Kratka 
molitva svrši sa riječima: Sve na veću slavu Božju 
i BI. Djevice Marije! 


Stvar mi je odmah bila jasna. Sestre su s djecom 
nastojale, da i ovaj balet, kojim će male »balerine« 
zabaviti svoje drugarice i razveseliti roditelje, bude 
na veću slavu Božju, i da se na taj način pretvori u 
molitvu. 

Razumije se samo po sebi, da je balet bio veoma 
pristojan i decentan. Zvjezdice su igrajući oko »Da¬ 
nice« sipale svoje blistave zrake na hrvatsku domo- 










vinu. Gledale su i na banjalučki korzo i zavirile, šta se 
radi po našim kućama, U nježnim su pjesmicama hva¬ 
lile, što je dobro, a kudile zlo. 

Na koncu nekoliko pitanja. Sveti je Karlo tako * 
živio, da je bio uvijek spreman na smrt. Dakle mo¬ 
gao je mirne duše dalje igrati, makar ga za jedan sat 
čekala smrt. — A kako ti živiš? Kakve su tvoje za¬ 
bave i igre? Bi li i ti bio spreman, da sa zabave ravno 
odletiš pred vječnoga Sudca? Možda te baš to čeka! 

»Budite spremni, jer u koji čas ne mislite, doći će 
Sin čovječji «, 2 opominje nas Gospodin. 

32. CESTO SI PUTA ZAMIŠLJAM 

Možda nije ništa tako čvrsto usađeno u sva stvo¬ 
renja — živa i neživa, razumna i nerazumna — kao 
zahvalnost. I sama crna zemlja je zahvalna. Ako 
je čovjek poškropi svojim znojem, ako je ore, zali¬ 
jeva, plijevi, zemlja mu se zahvali. Naplati stostruko 
njegov znoj svojim plodovima. »I baš radi toga je — 
veli sv. Ambrozije — Bog stvorio čovjeka iz praha 
zemaljskoga. Neka uči od svoje majke zemlje, kako 
treba biti zahvalan Bogu i ljudima, koji mu dobro 
čine«. I doista svi ljudi — ne treba za to biti kršća¬ 
nin — smatraju nezahvalnost jednom od najružnijih 
mana. Zato svi nastoje, da se kako tako oduže svo¬ 
jim dobročiniteljima. 

Tu je zahvalnost usadio Bog i u srca životinja. 
Kako je samo pas zahvalan za ono malo hrane, što 
mu daje gospodar! To mi gledamo svaki dan svojim 
očima. 

Poznata je i ona pripovijest o robu Androklu. 

Utekao on od svoga gospodara. Nakon godinu, dvije 
uhvate roba. Za kaznu ga bace pred jednog ogromnog 
lava u cirkusu. Lav se bijesno zaleti na žrtvu, da je 
rastrga. Najednom stade kao ukopan. Kratki je čas 
promatrao roba. Zatim mu se umiljato približi i stade 
mu lizati noge. A rob poče lava gladiti po grivi. 

Cirkus je bio pun rimskih građana. Svi su s udi- 
vljenjem promatrali, kako se igraju rob i lav. Masa 
postade znatiželjna i zatraži od roba, da im raztu- 
mači tu zagonetku. On se okrene publici i poče; 

Kad sam utekao od svoga gospodara, sakrio 
sam se u jednu špilju. Iza kratkog vremena doleti u 
špilju jedan veliki lav. Jednu je nogu držao u zraku 
i urlikao od boli, da se je špilja prolamala. Zamirao 
sam od straha, ali pobjeći nijesam mogao. Pogledam 
iz kuta, u koji sam se sakrio, i opazim u ranjenoj 
nozi zaboden velik trn. Polako se približim lavu. 
Prihvatim za ranjenu nogu i lagano, oprezno počnem 
izvlačiti trn. Izvučem ga. Lav prestade tuliti. 

— Od toga dana postadosmo ja i on najbolji pri¬ 
jatelji. Za sve vrijeme, dok sam se krio u špilji, do¬ 
nosio mi je hranu. — Dakle ako hoćete da znate, ovo 
je onaj lav ... 

Urnebesni pljesak u cirkusu... I roba i lava 
pustiše na slobodu. 

Dakle životinje su i divlje zvijeri zahvalne. Ne 
zaboravljaju dobročinstva. S toga se i tuži Gospodin; 
»Vol poznaje gospodara svojega i magarac jasle go¬ 
spodara svojega; a Izrael mene ne pozna !« 1 

Nije meni namjera, da sada govorim o zahvalnosti, 
koju je čovjek dužan Gospodinu Bogu. Nego ćemo 

stvar za 180° okrenuti i pogledati, kako Bog treba 
da bude zahvalan čovjeku . .. 

Često si puta zamišljam ovo. Recimo, kad bi je¬ 
danput Gospodin Bog bio gladan i žedan, go i bos. 
I našlo se negdje u svemiru jedno biće na pr. čovjek, 
koji bi pritekao Bogu u pomoć. Donio mu hrane, na¬ 
pojio ga i obu¬ 
kao, — I uzmi¬ 
mo, da su ne¬ 
prijatelji nava¬ 
lili na Gospodi¬ 
na Boga. Hoće 
da ga ubiju. A 
taj im čovjek 
pomrsio račune 
i spasio život 
Bogu. 

Kad bi to bilo, 
šta mislite, ka¬ 
ko bi Bog bio 
zahvalan tome 
čovjeku! Kad 
već griješni čo¬ 
vjek zna biti to¬ 
liko zahvalan; 
kad se životi¬ 
nje: pas, vol, 

magarac, dapa¬ 
če i krvoločni lav tako odano zahvaljuju svojim do¬ 
bročiniteljima, Bože moj, kako bi istom Gospodin 
Bog morao biti zahvalan! 

Možda će netko pomisliti: Kakve su to fanta¬ 

zije! Pa ipak to nije fantazija, jer takav je čovjek 
zaista eksistirao. — Sv. Josip! On je hranio gladnog 
Sina Božjega. Godinama se brinuo za njega i branio 
ga od neprijatelja. Može li Isus ikada zaboraviti tu 
ljubav sv. Josipa, može li mu odbiti i jednu molbu? 
Poslije gornjeg razmatranja jasan je odgovor na ova 
pitanja. 

S toga blago čovjeku, za kojeg se zauzme sv. 
Josip kod Sina Božjega. To vjernici instinktivno 
osjećaju. Zato su crkve onako pune prigodom devet- 
nice i svetkovine tihoga i šutljivoga sveca. 


33. DVIJE BOŽJE PRAL3E 

Svaka domaćica dva-tri put u godini, obično prije 
velikih svetkovina, očisti prozore na svojoj kući. To 
je prijeka potreba, jer bi se inače od prašine tako 
zamutili, da se u kući ne bi ništa vidjelo. 

I svaki čovjek ima na svojoj glavi dva divna pro¬ 
zora — dva oka, — kroz koja gleda u ovaj čarobni 
svijet. Sva ljepota zelenih šuma, sav čar razcvalih 
voćaka, divna modrina svoda nebeskog i čudne boje 
bezkrajnog oceana prodiru kroz te tajinstvene pro¬ 
zore u dušu čovjekovu. 

Kamogod čovjek makne, moraju najprije oči pom¬ 
no ispitati, kuda će stati i na što će udariti, jer inače 
može lako nastradati. Teško čovjeku, kojemu se za¬ 
mute ovi prozori tijela i duše. A da se to ne dogodi, 
potrebno je i njih brižno prati i čistiti. 

I gle divnog čuda! Netko se je sjajno za to po¬ 
brinuo. Iznad svakog oka postavio je po jednu 
marljivu pralju, koje bez prestanka budno paze i 

marljivo čiste. Njihovoj pažnji ne može izmaknuti ni 
najsitniji prašak. 

To su očni kapci. Samo ih promotri malo iz bli- 
žeg! Čim se čovjek rodi, počnu oni sa svojom važ¬ 
nom službom. Od toga časa pa sve do smrti, skoro 
svake sekunde — izuzev vrijeme spavanja —, trepnu 
kapci po jedanput i otaru prašinu s očiju. Svoju 
službu obavljaju tako strjelovitom brzinom, da čo¬ 
vjeka pri gledanju ni najmanje ne pometaju. Mi ni- 
jesmo ni svijesni, da se naše zjenice svaki čas po¬ 
kriju i odkriju. 

Jednom sam se vozio željeznicom. Od dosade 
sam počeo promatrati, kako moji suputnici trepću 
očima. Odmah sam opazio ovo.' Ako se čovjek u 
nešto zagleda, kapci za kratak čas prestanu raditi. 
Ali odmah zatim počnu puno brže treptati, da 
namire svoj kratki nerad, I opet divno čudo: uza 
sav svoj neprekidni, str jelo vi ti posao nikad se ne 
umore! 

Osim toga netko se je pobrinuo i za kristalnu 
vodu, kojom će se ti naši prozorčići prati i čistiti. 
To su toliko opjevane suze. Pod kapke navire bez 
prestanka toliko suza — ni više ni manje! — koliko 
je potrebno za brisanje oka. 

Promatrajući ovo čudo na svojim očima mora se 
čovjek i nehotice zadiviti i upitati: Pa tko je pričvr¬ 
stio na oči te čudnovate kapke? 

U jednoj se beogradskoj galeriji nalazi bizarna 
slika. Kroz magličastu se atmosferu naziru dva ljud¬ 
ska bića, muško i žensko. Na njima je sve ispremje- 
šano: oko se nalazi na ramenu, uho na čelu, nos na 
nozi itd. Podpuni kaos! 

Kad čovjek promatra ovu sliku, prekrsti se od 
čuda: Šta mu je ovo sad! Koja je to budala naslikala? 
Ali riječi ispod slike sve odgonetaju. Tu piše; 
»Iza bala!« Dakle ovako bi po prilici čovjek gledao 
i slikar slikao iza kakvog noćnog lumperaja, kad se 
sve miješa u glavi. 

A sada da odgovorimo na gornje pitanje: Tko 
je pričvrstio kapke na oči? Ljudi su dali nekoliko 
odgovora. Jedni vele: To je stvorila majčica priroda. 

Lijepo je to rečeno! Ali mi pitamo: Tko je i šta 
je ta vaša majčica? Ima li ona razum? Jer jasno je 
na prvi pogled ovo: Onaj, koji je te kapke baš na to 
mjesto postavio, nije bio »iza bala«, nego je pokazao 
čudesni razum i znanje. A eto ja ne mogu — uz naj¬ 
bolju volju — da vidim ni truna razuma u blatu i ka¬ 
menju, po kojem gazim; u vadi, po kojoj plivam; u 
stablima, koje sječem ... A sve to skupa čini vašu 
majčicu prirodu. U cijeloj prirodi ima samo jedan 
razum, a to je čovjek. 

Pa da nije čovjek postavio te kapke? Glupo pi¬ 
tanje! Čovjek se uopće ne brine za to. Bez njegova 
znania i volje vrše kapci svoju tajinstvenu službu. 
— Ili ih je možda postavila majka, u čijoj su se utrobi 
razvijali udovi tijela čovječjega? Još gluplje pitanje, 
na koje ne treba odgovarati. 

Nego tko je onda? Na ovo pitanje ima samo jedan 
odgovor. A to su riječi majke Makabejke, kojim je 
hrabrila svoje sinove, neka prije junački poginu, nego 
li da pogaze zakon Božji. »Ne znam — veli ona — 
kako ste nastali u mojoj utrobi, jer ja vam nijesam 
dala duha ni duše ni života; i nijesam ja sastavila 

vaših udova — nego Stvoritelj svijeta, koji gradi 
čovjeka u njegovu začetku «. 1 

Prirodopisac Ernest Baer napisao je ove riječi: 
»Kad sam jednog dana promatrao čovječje tijelo, 
učinilo mi se, kao da slušam snažnu propovijed. Ski¬ 
nuo sam kapu i došlo mi je, da zapjevam: Alleluja!« 

Mi smo promotrili samo jednu neznatnu sitnicu 
na ljudskom tijelu, očni kapak. Pa i taj nam mali 
kapak bez prestanka, kadgod trepne, glasno dovi¬ 
kuje: Ima Bog, ima Bog, ima Bog! 

34. NAPOLIČARI 

Kad koji seljak u Bosni nema svoga posjeda, 
onda uzme u zakup komad zemlje i pogodi se s vla¬ 
snikom: rod ćemo dijeliti na pola! Taj se zakup 
zove »napolica«, a seljak »napoličar«. 

Dragi Bog nema ništa proti ovim seljacima, koji 
u znoju lica pošteno zarađuju kruh svoj. Ali imade 
drugih napoličara, koji se dragom Bogu silno gade. 
On im se prijeti, da će ih odbaciti, ako se ne ostave 
svoje napolice. Bilo je uvijek takovih napoličara, a 
danas sve vrvi od njih. Evo jednoga iz starog doba: 

Povjesne nam listine bilježe interesantan detalj 
o pokrštenju Iraca. Bio je to junački, ratnički narod. 
Desnica im obikla sabljom baratati i rumenu krvcu 
prolijevati. 

Onda dođe sv. Patrik sa svojim misijonarima. 
Irci u masama prihvatiše sv. Evanđelje i pokrstiše 
se. Krštenje se je redovito obavljalo u rijekama. Ali 
mnogi od tih okorjelih ratnika ne dadoše svoje de¬ 
snice, da im se pokrsti. Naime kod krštenja bi cijelo 

tijelo zagnjurili pod vodu, samo desnu bi ruku vi¬ 
soko digli iznad vode. Htjeli su tim da reknu: Eto, 
sve neka bude Isusovo! I noge i prsa i glava i lijeva 
ruka, samo desnice ne dam. Čim bih ja onda sablju 
držao i mlatio, kad bih još i nju dao Isusu, koji traži 
krotkost i blagost? To jok! 

Evo predstavnika svih napoličara, koji hoće da 
dijele između Boga i đavla. Ljevica neka služi Isusu, 
a desnica đavlu! 

Bože moj, koliko ovakovih i sličnih katolika ima 
i danas. Razlika je samo u tome, što su stari Irci tako 
radili iz neznanja, pa im je Bog sigurno i oprostio; 
a ovi su modemi i te kako poučeni. — 

Bilo je to prije kojih pet-šest godina na katolič¬ 
koj zabavi u jednom našem većem gradu. Deklama¬ 
cije, pjesmice, dialozi nevine dječice, da ti suza sama 
ide na oko. — Slijedeća točka: Pjeva Kongregacija 
gospođica. 

Diže se zastor... Za vrijeme dizanja — to traje 
samo dvije-tri sekunde — ugledaš na pozornici naj¬ 
prije pedesetak ženskih nogu, golih do iznad ko¬ 
ljena. Poredane jedna do druge u savršenom redu. 

Šta je to sad? Ne će valjda biti natjecanje za 
najljepšu žensku nogu! Pa ovo je katolička zabava! 

Međutim se je zastor digao i jasno ti je, šta je na 
stvari. Sve su se članice Kongregacije obukle u pod- 
puno jednako odijelo. Od kape na glavi pa do cipela. 
U ono su vrijeme bile u modi veoma kratke suknje i 
tanke, zategnute čarape u boji ljudskoga tijela, ili 
»mesne čarape«, kako ih zgodno okrsti jedna naša 
seljanka. Dakle u stvari sablažnjiva, poganska moda: 
dočaravanje gole ženske noge. 

po malo je dijelio.., Zato se Gospodin veoma rasrdi 
na njega i zaprijeti mu; »Znam tvoja djela, da nijesi 
studen ni vruć. O, da si studen ili vruć! Ali jer si 
mlak, izbacit ću te iz usta svojih.« 2 

Dakle svaki se napoličar gadi Gospodinu kao 
kakvo bljutavo jelo. Ako se ne popravi, prijeti se 
Bog, da će ga odbaciti od sebe. 

A sada ne bi bilo zgorega, da malo pogledaš i na 
sebe. Da nema i pri tebi kakve napolice, koja je tako 
mrzka Gospodinu ... 


35. BRAČNA OGRADA 

Kad su se njih dvoje uzeli, ona tek što je stupila 
u 16. godinu, a on se je vrzao nekako oko 35. Ako 
nije koja više, manje sigurno nije. Dakle podpuni 
nepar. Šta nijesu radili prijatelji, da ga odvrate od 
toga braka! 

»Što će ti neiskusno dijete! Ti si već sada star¬ 
kelja, rugali se oni. A kad ona bude u najboljim go¬ 
dinama, ti ćeš biti »dido«. Pa pogledaj je, kako je 
naočita, a duša joj onako malo »šamuti«. Bit će tu 
belaja, kajat ćeš se ti«, svjetovali prijatelji. Ali on 
ne popušta, nego vjenčati i vjenčati! 

I na nju su navalili obratnim razlozima. Ništa 
nije pomoglo. Uzeli su se. 

Evo opet jednoga nesretnog braka, pomislim. A 
tako su svi od reda mislili. Bilo je za to puno raz¬ 
loga. 

Prošle su od tada godimice. Pa?-Svi smo 

se prevarili. Brak sretan, da ne može bolje. Evo, 
kako se je to razvijalo. Muž je bio pametan čovjek. 

Jasno je on vidio, da je sve istina, što su nm pri . 
jatelj 1 govorili. P a da se ne dogodi zlo, koje su oni 
predviđali, počeo čovo svoj brak odmah opasivati 
jakom, visokom ogradom. Evo te ograde: 

Već prve godine rodi mu žena krasna sina. Po- 
slije godinu i po rodi se drugi. Pa onda treći, četvrti 
ltd. Širilo se to i tićilo točno prema temeljnom re¬ 



ceptu, koji je sam Bog propisao za svaki brak: »Ra- 
štite i množite se«. 1 Danas ovako izgleda ta obitelj: 
U sredini mlada, lijepa žena. Do nje star muž. Oko 
njih jaka ograda od osmero djece. 

Ograda je to, prava ograda! Jača od kamena i 
armiranog betona; kadra, da odoli i najvećoj sili 
neprijateljskoj. I odolila je. 

Kao kod svakog braka, tako se je i ovdje mnogi 

nalickani pokvarenjak šuljao oko obiteljskog zida. 
Škiljio je preko. Opazio mladu ženu i stara muža, pa 
pomislio: Evo zalogaja! I kušao svim silama, da pre¬ 
skoči ogradu i prodre u obiteljsko svetište. Ali 
ni jedan nije uspio. Za mladom se ženom nikad 
nije čuo kakav rđav glas. 

Šta ju je spasilo? Možda njezina krjepost? Ne 
znam. Ili bolje, u to ne ulazim, jer jedini »Bog ispi¬ 
tuje srca i bubrege« 2 . Ali jedno je posve jasno i si¬ 
gurno: Ona se naprosto nije mogla grijehu odazvati, 
sve da je i htjela. 

Pa i kako će! Za grijeh i bezposlicu treba vre¬ 
mena i dokolice. A ova mlada majka, i ako je svega 
imala, vremena beli nije imala. Od jutra je do mraka 
bila zaposlena oko svoje djece. Tako iz dana u dan, 
iz godine u godinu. 

Ali još je nešto bilo po srijedi. Oko nje je danju 
i noću bdila četa djece kao zbor anđela čuvara. A 
ti čuvari imaju nevino, veoma bistro oko. Pred tim 
se jasnim očima nije mogao nikakav grijeh sakriti. 
Kako bi dakle ona toliko zlo počinila na očigled 
svojih dragih anđelića. Ona to naprosto nije mogla, 
ni smjela učiniti, sve da je i htjela! 

I dok su mnoge žene oko nje, sa jednim ili dvoje 
djece, upropastile obitelj, nju su spasile drage stra- 
žarske oči sa visoke bračne ograde. A s majkom je 
bila spasena i cijela obitelj. Tako Bog nagrađuje 
svakoga, koji živi po njegovim zapovijedima. 

A sada evo jedne tužne slike sa naličja. 

Kad su se uzeli, bio je on krasan mladić, a ona 
još ljepša djevojka. Iskreno su se ljubili. Oboje iz 

dobrih obitelji. Dovoljno situirani. Dakle svi uvjeti 
za sretan brak. 

A danas? Kadgod pomislim na taj brak, dođu mi 
na pamet riječi Božje: »Prođoh kroz vinograd bu- 
dale, i gle — kamena ograda razvaljena«. 3 »Zašto si 
mu razvalio ogradu, da ga kida, tkogod prođe? Gor¬ 
ski vepar uništi ga i poljska zvijer pojede ga.« 4 

Jeste li ikada gledali cvijetnjak ili voćnjak bez 
ograde? Jadan je to cvijetnjak! Tkogod prođe, guli, 
ništi i potire. I ljudi i životinje. Eto, to vam je tužna 
slika ovoga nesretnog braka. Žena je nekoliko puta 
bježala sa kojekakvim propalicama i opet se vra¬ 
ćala. Ono dvoje djece, što ih imaju, razmaženo i po¬ 
sve neodgojeno. 

Jednog dana šeta on s mjesnim župnikom, inače 
svojim prijateljem, koji je dobro poznavao tužne pri¬ 
like u njegovu braku. Dugo su šutjeli. Svaki zaro¬ 
nio u svoje misli. Najednom će on kao sam za sebe: 

Sada jasno uviđam kardinalnu pogrješku svo¬ 
ga života ... 

A koja bi to bila? upade župnik znatiželjno, 

— Evo koja: Mogao sam imati desetero djece 
kao i moj otac. Ali ja ne htjedoh, nego samo 
dvoje. To ti je, brate, moja životna pogrješka. Da 
je moja žena imala punu kuću djece, ne bi naprosto 
imala vremena, da pođe krivim putem. Djeca bi ispu¬ 
nila cijelo njezino vrijeme, ne samo dane, nego i noći. 
Djeca bi spasila i nju i mene i sebe. A ovako . . . 

36. HLAČE SV. IVANA 

Bio je to sv. Ivan Vianney (t 1859). Ovdje za¬ 
pravo nije govor o tim hlačama, nego o jednom bo¬ 
sanskom župniku, koji je htio da pozlati crkvene 
kaleže. Ali te hlače ipak imaju logičnu vezu s ovom 
pozlatom. Zato ćemo najprije o njima. 

Evo šta čitamo 
u životopisu sv. 

Ivana. On se je 
uvijek priprosto i 
siromaški odije¬ 
vao. To je narod 
opazio. Kad je bio 
još kapelan, dogo¬ 
vori se nekoliko 
župljana i donesu 
mu na dar gospod¬ 
ske, čvrste hlače. 

Prvi put ih obuče, 
kad je jednog zim¬ 
skog dana pošao 
na vjeronauk u 
jedno udaljeno se¬ 
lo. Župnik ga je 
ispratio i pravio šale na račun njegovih ispeglanih 
hlača. 

Pred večer stoji župnik na prozoru i zuri u zim¬ 
sku krajinu. Iza ugla se pomoli kapelan. Ide nekako 
bojažljivo. Osvrće se lijevo i desno, da neopažen uđe 
u župski stan. To pobudi pozornost župnikovu. Raz¬ 
motri ga malo bolje, kad ima šta vidjeti! Na Ivanu 
mjesto gospodskih hlača sami dronjci. 

Za večerom navrne župnik govor o novim hla¬ 
čama kapelanovim. Ovaj počne nešto mucati. 

Stvar se je brzo razjasnila. Kapelan je na po¬ 
vratku kući sreo jednog starog prosjaka u posve po¬ 
deranom odijelu. Starac zaprosi milostinju. Ivan nije 
puno razmišljao. Ponudi prosjaku, da zamijene hlače. 
Mislio je: on je star, pa mu treba toplog odijela na 
ovoj zimi. A ja sam mlad. Lako ću ja! I tako ode 
prosjak u novim hlačama, a sveti se kapelan vrati 
kući u dronjcima. 

To je ta pripovijest o hlačama sv. Ivana. 

A sad nešto o pozlati kaleža. Bilo je to na svr¬ 
šetku velikoga svjetskog rata. Mladi svećenik došao 
za župnika u jedan bosanski gradić. Ogledao se malo 
po župskoj crkvi. Sve siromašno i pohabano: misno 
ruho pocijepano, spala pozlata sa sv. kaleža, zvona 
otela država . .. 

Novi župnik odluči najprije pozlatiti kaleže. Oni 
su, veli, najbliži Isusu. Ali u crkvenoj kasi ni pre¬ 
bijene pare. S toga slijedeće nedjelje razloži stvar 
župljanima i odredi dvojicu vjernika, da pokupe mi¬ 
lodare u tu svrhu. 

Ali nekoji župljani ni da čuju o toj pozlati. Bili 
su to od reda bolje stojeći, koji nijesu baš puno za¬ 
lazili u crkvu. »Kakva je to glupost, vele, u ovim 
teškim vremenima još kaleže pozlaćivati! Nama je 
sada najpreče, da se pobrinemo za ratnu siročad. A 
Isusu je svejedno, bio u drvenoj kutiji ili u zlatnu 
kaležu. Bit će vremena i za pozlatu.. .« 

Tako je i Juda protestirao, kad je sv. Magda¬ 
lena izlila skupocjenu pomast na noge Sina Božjega: 
»Zašto se ova pomast nije prodala za trista dinara i 

razdijelilo to siromasima? A ovo ne reče, što bi se 
brinuo za siromahe« 1 veli sv. Evanđelje. 

Narod je — i to onaj siromašni — ipak pozlatio 
kaleže Isusove! 

Ovdje se sada nameće pitanje: Imaju li ovi »lju¬ 
bitelji« siročadi pravo? Odgovor će nam dati jedna 
druga crtica iz života sv. Ivana. 

On je doskora postao župnik u Arsu, malom 
selcu kraj Liona. Jedan se župnik iz lionske okoline 
zatekao jednog dana u Lionu. Svratio s poslom i 
u jednu radnju skupe pomodne robe. Trgovac, ne¬ 
kako ljutito, upita župnika: 

— Ma koji je onaj novi svećenik, što se u zadnje 
vrijeme viđa u Lionu; mlad, mršav, mizerno odjeven? 

— Aha, to je Vianney! odgovori župnik. A što 
ste vi ljuti na njega? 

— Taj svećenik mora da je nekakvo zanovijetalo, 
nastavi trgovac. Došao on skoro u moju radnju. Traži 
svile i brokata za oltar. Ja mu iznesem nešto veoma 
dobro i skupo. On malo pregleda i upita, imam li 
što bol : e. Iznesem bolju robu. I ta mu se nije svi¬ 
djela. Onda mu iznesem, što uopće ima najbolje od 
toga artikla. Nije bio ni s tim zadovoljan. — Kažem 
vam, velečasni, nekako zanovijetalo! — — — 

Kad pročitamo ovu crticu i sravnimo s onom o 
hlačama, moramo se zamisliti. Ovdje imamo jednog 
čovjeka, koji tako ljubi siromahe, da skida novo 
odijelo sa sebe i daje njima. Mi bismo sada — ne¬ 
kako s pravom — očekivali, da će i on zapuhati u 
isti rog s Judom i s onim »ljubiteljima« siromaha: 
»Šta treba Isusu brokat i svila! Ne može on ozebsti. 
Bolje je to razdijeliti siromasima.« 

Ali se događa nešto posve protivno. Ivan tjera 
pravi luksuz na oltaru Isusovu. Kako ćemo riješiti tu 
zagonetku? Evo kako: 

Župnik je arški ljubio Isusa svim srcem svojim. 
Zato tjera na oltaru luksuz. Traži najljepšu svilu 5 
najskuplje zlato, da pokaže Isusu, sakrivenu u sv. 
Hostiji, koliko ga ljubi. Ta ga je ljubav nužno go¬ 
nila i na jedan drugi luksuz. On je znao, da je Isus 
sakriven još na jednom drugom mjestu, naime 
pod obličjem siromaha, jer Isus veli: »Što ste 
god učinili jednomu od ove moje najmanje braće, 
meni ste učinili«. 2 Zato on skida sa sebe odijelo i 
daje siromahu, ili bolje Isusu. Da nije bilo prvog 
luksuza, ne bi sigurno bilo ni drugog. 

Tako je to uvijek bilo i tako mora biti. Tko rado 
i puno daje za ukras crkve Božje, taj rado i puno 
daje i siromasima. I obratno. Tko je tvrd prema 
Isusu, tvrd je i prema siromasima. 

37. NJEGOVA NERVOZA 

Čuveni se je grčki liječnik Galenus vježbao cije¬ 
log svoga života u strpljivosti i blagosti. Šta ga je 
potaklo na to? Evo šta on sam priča. 

Još kao dječak vidio je jednog čovjeka, kako 
hoće da odključa vrata. Ali se vrata nijesu dala od- 
ključati. Čovjek se je radi toga toliko razbjesnio, da 
je počeo golim pesnicama lupati po bravi, dok nije 
obje ruke okrvavio. Onda stade iz sve snage nogama 
udarati o vrata. Napokon, sav izvan sebe, poče zu¬ 
bima gristi gvozdenu bravu. 

Ja sam, veli Galenus, gledao pred sobom zvi- 

jerku, a ne čovjeka. I od toga mu se je dana srditost 
tako ogadila, da se je počeo ustrajno vježbati u str¬ 
pljivosti. 

Ovaj je bijesni čovjek bio poganin. Nije još ništa 
znao za Isusa i njegov zakon krotkosti. A koliko 
puta mi, u svojoj katoličkoj sredini, gledamo iste ili 
slične prizore. Koliko se puta katolički muž ili žena 
u svojoj obitelji za svaku malenkost upravo razbje¬ 
sne. A ako pomno ispitaš svoju savjest, možda ćeš 
naći, da si i ti često puta — možda redovito — ta¬ 
kav. Pa šta veliš na to? Čuli smo, šta je rekao 
poganin Galenus. A evo šta meni reče jedan kršća¬ 
nin katolik: 

— Velečasni, u mojoj kući nikad mira! Uvijek 
nekakve svađe i prepirke. 

— A zašto. Gdje fali? 

— Priznajem, velečasni, ja sam silno nervozan. 
Za svaku sitnicu odmah planem . .. 

Eto ga dakle! Danas je kamuflaža moderna, pa 
tako modemi čovjek hoće, da kamuflira i grijehe, 
Svaki je grijeh pokrio kakvim lijepim, zvučnim iz¬ 
razom. On je tako i svoju naprasitost jednostavno 
okrstio nedužnim imenom: nervoza! I nikom ništa! 
A Bog tu »nervozu« naziva pravim imenom: srditost. 
I uči nas, da je to jedan od 7 glavnih grijeha. 

Zato nas i poziva Gospodin na bezbroj mjesta u 
sv. Pismu, da se brižno čuvamo toga grijeha, jer 
»srditost čovječja ne čini, što je pravo pred Bogom«. 1 
A to jasno uviđa i naš razum. 

Gdje je izvor svim strašnim psovkama, kletvama 
i hulama, što ih svaki dan slušamo? U srditosti. Za¬ 
čepite taj mutni izvor, i nestat će u isti mah psovke 

na zemlji. — Odakle dolaze sve svađe, tučnjave i 
ubijstva. Odakle more krvi, što se pred našim očima 
prolijeva na zemlji? Od srditosti. Izbacite toga de¬ 
mona iz srdaca ljudskih, i nastat će vječni mir ovdje 
na zemlji. — Šta je uzrok neslogama i svađama po 
našim obiteljima? Zašto je obitelj često puta slična 
paklu ovdje na zemlji? Uzrok je srditost. Učinite 
muža i ženu krotkima i blagima, i pretvorit ćete 
obitelj u kutić neba na zemlji. 

Kad imamo ovo na pameti, ne ćemo se ništa za¬ 
čuditi riječima našega Gospodina: »A ja vam kažem, 
da će svaki, koji se srdi na brata svojega, biti kriv 
sudu«. 2 Dakle nije potrebno da psuješ bližnjega, da 
ga tučeš ili ubiješ. Dosta je, da se na njega srdiš, i 
sudit će te za to Bog. »Ako se ti srdiš« veli sv. Au- 
gustin »odmah odlazi Krist iz tvoga srca. Neće On 
da stanuje pod istim krovom s demonom srdžbe.« 

Čitamo u životopisu glasovitog Nijemca Ema- 
nuela Ketteler-a (i 1877) dvije značajne crtice; jednu 
iz mladih dana, drugu iz zrelih godina. 

Taj je čovjek po svojoj naravi bio veoma napra- 
sit i ljut. Jednog dana za vrijeme študija pođe u lov. 
Brzo obori jednu patku. Njegov ker šćepa patku i 
ponese, ali je noseći svu raskomada. Ketteler ubije 
odmah i drugu. S njom se dogodi isto. Tako i s tre- 
nanišanio i ubio kera, kojega je veoma volio, 
ćom. To ga toliko razbjesni, da je ne promišljajući 

Bijesan se vrati kući. Poče izuvati čizme. Kako su 
bile mokre, nije ih mogao lako izuti. To ga opet to¬ 
liko razpali, da je dohvatio nož i razrezao čizme od 
vrha do dna. — Jednog dana uhvati ga za ručkom 

toliki bijes, da je zubima zagrizao u čašu i odgrizao 
komad stakla. 

Pa šta je radio mladi Ketteler? On je imao vrlo 
dobar odgoj i bio dobro poučen u katekizmu. Zato 
nije svoju naprasitost zvao nervozom, nego je na 
nju gledao očima Božjim i zvao je pravim imenom: 
srditost, jedan od sedam glavnih grijeha. I uhvatio 
se je u koštac s tim grijehom. Počeo se je uporno 
vježbati u blagosti i krotkosti. Sve je to zalijevao 
pobožnom molitvom: »Isuse krotki i ponizni srcem, 
učini srce moje nalik na srce tvoje!« 

U tom su vježbanju i molitvi prolazili dani i go¬ 
dine. Naprašiti je mladić svršio pravo i postao dr¬ 
žavni činovnik. Kasnije se upisa u bogosloviju. Po¬ 
stade svećenik i napokon biskup u Mainz-u. 

Dođoše i burne godine 1848-1849., kad su bjesnite 
revolucije po cijeloj Evropi. Jednog dana iziđe bi¬ 
skup iz svoje katedrale. Jedan dječak poleti prema 
njegovoj ruci, da će ga poljubiti. Ali ga ne poljubi, 
nego pijunu na biskupov prsten, i spremi se, da po¬ 
bjegne. Biskup ga čvrsto prihvati, da mu ne umakne: 

— Sinko, koliko si dobio, da ovo učiniš? upita 
ga umiljato. 

— Dva pfeniga, odgovori uplašeni dječak. 

— Evo ti deset pfeniga, i nemoj više tako šta 
raditi. Ružno je to! 

Ispitaj se malo, da nijesi i ti »nervozan«. Možda 
je ta tvoja »nervoza« veliki križ tvojoj dragoj obi¬ 
telji, a i samom tebi. Kako bi dakle bilo, da počneš 
liječiti tu »nervozu«? Recept za lijekove napisao je 
sam Bog u Evanđelju, odakle ga je i Ketteler uzeo. 

38. VODA SV. VINKA 

Ova voda stvara čudesa kod sviju bračnih parova, 
ali ne će škoditi i nama ostalima, ako je češće po 
malo gucnemo. 

Čudotvornu ljekovitost ove vode odkrio je sv. 
Vinko Ferrerski (f 1419) i to na ovaj način. U jednoj 
je kući bio pravi pakao. Uvijek nekakve svađe i 
prepirke između muža i žene. Jednom zgodom po¬ 
sjeti žena sv. Vinka u njegovu samostanu i potuži 
mu se: 

— U mojoj se kući, velečasni, ne može više iz¬ 
držati. Moram bježati, kud bilo! 

— A zašto, šta je na stvari? 

Moj muž ... ! poče žena sipati na muža oštre 
strijele svoga okretnog jezika, i završi sa skloplje¬ 
nim rukama: Pomaži dobri oče, ako ikako možeš! 

— Mogu, mogu, odvrati svetac. Vidiš li onaj bu¬ 
nar u samostanskom dvorištu. U onom je bunaru 
čudotvorna voda. Dat ću ti jednu bocu te vode. Od¬ 
nesi je kući, pa kadgod tvoj muž plane i otvori svoja 
pogana usta, ti odmah potegni malo te vode. Ali 
pazi dobro: Voda ima čudesnu moć, da gasi svaku 
srditost i svađu. S toga ju moraš držati u ustima tako 
dugo, dok nije utrnula i zadnju iskru srdžbe kod 
tvoga muža. Kad se on posve umiri, onda ćeš je istom 
progutati. 

Žena se zahvali svetom redovniku i vesela otide 
kući. Strogo se je držala danog recepta. Čim je muž 
planuo i počela svađa, ona je odmah potražila bocu 
i potegla iz nje, kako joj je naredio sveti redovnik. 

Ubrzo prestadoše svađe u kući. Muž postade po¬ 

sve drugi čovjek. Počeo je dapače hvaliti svoju ženu, 
kako je dobra i umiljata. — Kad je boca bila prazna, 
odnese je žena svecu: 

— Dobri oče, hvala ti do neba! Ova je voda stvo¬ 
rila čudesa u mojoj kući. Od kako se njom služim, 
nastao je raj u mojoj obitelji. Daj mi, molim te, još 
jednu bocu. 

Svetac joj onda raztumači, odakle potiče čudo- 
tvomost one vode ... 

Svatko vidi, da je ova žena bila po malo i be¬ 
dasta. Nije voda stvorila čudesa, nego šutnja. Dok 
je ona držala vodu u ustima, nije, naravski, mogla 
reagirati na srdite riječi svoga muža. Tako se je muž 
brzo umirio i svađa je odmah bila likvidirana. 

Sv. Ivan Zlatousti raspravljajući o ovom pred¬ 
metu navodi krasnu prispodobu: Na jednoj kući, veli, 
dvoja vrata. Ako u isto vrijeme otvoriš obadvoja, 
odmah nastaje u kući vjetar i propuh, A zatvori samo 
jedna vrata, u isti se čas umiri zrak, nestaje propuha. 

Isto je tako, veli svetac, kad se svađaju bračni 
drugovi. Onda su u isto vrijeme obadvoja vrata otvo¬ 
rena: usta muža i žene. Odatle propuh, to jest nemir 
u kući. Pokušaj dakle, pa zatvori svoja vrata — ušuti 
— i vidjet ćeš, kako će brzo nastati mir i sloga. 

Šutnja je najbolji lijek proti svim pokretima sr- 
ditosti, svim svađama i prepirkama. To su zneji već 
i stari pogani. A to je davno rekao i Duh sveti: »Sva¬ 
ki čovjek neka bude brz da čuje, a spor da govori i 
spor na srdžbu«. 1 

Zato su se svi dobri kršćani i svi sveci Božji 
šutnjom vježbali u blagosti i krotkosti. Da nave¬ 
demo samo jednoga. 

Poznata je stvar, da je sv. Franjo Saleški, biskup 
u Ženevi (t 1622), bio jedan od najumiljatijih svetaca 
sv. Crkve. A znamo opet iz njegova životopisa, da 
je baš on po svojoj naravi bio čovjek veoma nagal i 
ljut. Za svaku bi sitnicu odmah žestoko planuo. Pa 
kako je postao uzor krotkosti i umiljatosti? Evo 
kako. 

Jednog dana navali neki mladić najpogrdnijim 
psovkama na svetoga biskupa. Biskup ostade pod- 
puno miran i šutio je cijelo vrijeme kao zaliven. Tu 
je bio i jedan njegov prijatelj. Poslije ga upita: 

Ma presvijetli, kako ste mogli ostati onako 
miran na one bezobrazne pogrde? 

Ja sam, priznade sveti biskup, davno sklopio 
ugovor sa svojim jezikom. Obvezao sam jezik, da 
ne smije ni jedne riječi progovoriti, dok je srce uzru¬ 
jano. 

Dakle i ovdje je »voda sv. Vinka« učinila čudo. 
Jednog žestokog i temperamentnog čovjeka pretvo¬ 
rila je u krotko janje, koje sjaji u cijeloj Crkvi kao 
uzor blagosti. 

Kako bi bilo, da se i ti malo poslužiš ovom ču¬ 
desnom vodom? Ona bi uklonila mnogi gorki križ 
sa ramena tvoga i tvojih milih i dragih. A i Gospo¬ 
din strogo traži od tebe, da pomno paziš na svoj 
jezik. Evo šta On veli: »Tko rekne (bratu svojemu): 
budalo, bit će kriv paklu ognjenomu«. 2 

39. PAMTI KRIZMU! 

Kad biskup podjeljuje sakramenat sv, potvrde ili 
krizme, udari svakog krizmanika po obrazu i izgo¬ 
vori dvije latinske riječi. 

Narod u Bosni veli, da biskup pri tom rekne: 
Pamti krizmu! Međutim to nije istina. Biskup dijeleći 
taj udarac veli: »Pax tecum — Mir s tobom!« Ali i 
ono bosansko »Pamti krizmu« ima krasni smisao. Jer 
zaista onaj biskupov udarac zaslužuje, da ga za cijeli 
život duboko urežemo u svoju pamet. 

Šta znači taj udarac? 

Gospodin se Bog ne šali s čovjekom. Evo šta veli 
Sin Božji: »Tko ljubi oca ili majku više nego mene, 
nije mene dostojan. I tko ljubi sina ili kćer više nego 
mene, nije mene dostojan. I tko ne uzme križa svoga 
i ne ide za mnom, nije mene dostojan. — A tko iz¬ 
gubi život svoj radi mene, naći će ga.« 1 

Dakle traži Krist od tebe, da ga ljubiš više nego 
sve drugo na svijetu, i da budeš spreman prije sve 
izgubiti: oca i majku, sina i kćer, dapače i sam život, 
nego li njega zatajiti. I moramo znati, da to nijesu 
samo isprazne fraze. Bog se ne šali sa svojim rije¬ 
čima. On zaista često puta traži od čovjeka najveće 
žrtve. 

Eto, to je razlog, zašto biskup daje onaj udarac 
kod sv. potvrde. Hoće Bog tim da rekne: Sjeti se, 
sinko, da ćeš morati radi mene podnijeti mnoge, te¬ 
ške udarce. A možda ću od tebe tražiti i onaj najteži 
udarac: da žrtvuješ život svoj radi mene. 

Ali kad te stignu i najteže kušnje i najbolniji 

udarci, ne boj se! Pax tecum! Budi miran. Ja sam 
s tobom! 

Možda ćeš ti na ovo reći: »Zaista lijepa ceremo¬ 
nija i puna simbolike! Nijesam ja to znao.« 

lako je! Ali s tim nije sve rečeno; jer ta krasna 
ceremonija nije samo puna simbolike, nego je puna 
i milosti Božje. Naime u sakramentu potvrde daje 
nam Duh sv. snagu, koja je potrebna, da za sv. vjeru 
spremno podnesemo sve žrtve, pa i one najteže. Evo 
šta nam Krist veli; »Primit ćete silu Duha svetoga 
— i bit ćete mi svjedoci«. 2 



Ova je nepobjediva krizmena sila kroz 2000 go¬ 
dina — od apostola do modernog Mexika i Španjol¬ 
ske rađala neustrašive junake i svjedoke Kristove. 
Da navedemo samo jednog iz naših dana. 

Vatikanski list »Osservatore Romano« donosi g. 
1935. ovaj izvještaj. Za vrijeme bokserskog ustanka 
u Kini godine 1900. bio je radi Krista osuđen na smrt 

Antun Wankoang i sva njegova muška djeca. Na 
stratište ih je pratila žena, odnosno majka sa dvije 
djevojčice. Najmlađeg je sina nosila na prsima. 

Najprije odrubiše glavu ocu, zatim srednjem, pa 
najstarijem sinu. Onda se baciše na majku, da joj 
s prsa otrgnu i najmlađega. Majka u neizrecivoj ža¬ 
losti nehotice izpusti dijete iz naručaja, ali ga je ipak 
čvrsto držala za ručice. Dok je dijete visjelo u zraku, 
krvnik zamahne maljem i smrska mu glavicu. 

Mnogu će majku, kad ovo samo pročita, proći 
trnci užasa. A šta uradi jadna kineska majka? Po 
ljudskom bi računu očekivali, da će poluditi, ili da 
će se kao izbezumljena tigrica baciti na krvnike. Ali 
se dogodi nešto posve obratno. Ova junačka majka 
iza onog užasa kleknu i u najvećoj sabranosti izmoli 
s djevojčicama: Tebe Boga hvalimo! 

Evo jedne, koja je dobro upamtila udarac bisku¬ 
pov i onaj »Pax tecum«. Radi Isusa prima najteži 
udarac s najvećim mirom. Evo šta radi krizmena sila 
Duha svetoga. A takovih je bilo u sv. Crkvi na sto¬ 
tine hiljada i milijune. Muževa i žena, staraca i djece, 
mladića i djevojaka. 

A sada na koncu jednu primjedbu. — Možda je 
gdjekoji čitatelj, kad je pročitao prve redke ovoga 
članka, zijevnuo od dosada: »Uh, o krizmi! Nesuvre¬ 
meno, brate!« 

A meni se opet čini, da je vrlo suvremeno i ak- 
tuelno. Evo zašto. 

Možda je prije pet-šest godina — ovo je pisano 
godine 1940. — u kojoj španjolskoj crkvi svećenik 
tumačio baš ovaj krizmeni udarac biskupov. Možda 
je spomenuo i ovu junačku kinesku majku. 

A tamo je dole u crkvi gdjekoji Španjolac zijevao 
od dosade. Šta se njega tiče neki Kinez Wankoang 
i njegova žena! »Daleko je Kina od Španjolske, bra- 
jane moj! I davno je to bilo! Deder ti nama štogod 
suvremenije reci!« 

Ali se je već iza nekoliko dana pokazalo, da se to 
njega, i te kako, tiče! Bezbožni boljševici ugrabiše 
vlast i počeše paliti i rušiti sve, što je Božje i ka¬ 
toličko. Najednom stade pred njega Sin Božji i za¬ 
traži najveću žrtvu: život. 

Što je jučer bilo u Španjolskoj, može sutra izbiti 
na svakoj točki kugle zemaljske, pa i kod nas. Već 
sutra može Gospodin i od mene i od tebe zatražiti 
najveće žrtve. S toga, ako ikad, danas je vrijeme, 
da se često sjetimo sv. potvrde i udarca biskupova, 
koji smo tada primili. Ako ikad, danas je suvremeno 
puno se pomoliti, da »sila Duha svetoga« ne oslabi 
u našem srcu. 


40. NE ĆE ON UMRIJETI! 

Jedan kolonista u Bosni teško obolio. Pozovu me 
hitno k njemu. Skrušeno se je ispovjedio i pobožno 
primio sv. sakramente pričesti i pomazanja. Kad 
smo bili gotovi, odmah utmem svijeću, što je gorjela 
za vrijeme sv. obreda. Na to bolesnik teškom mukom 
podiže glavu i upilji oči u svijeću. Onda se — makar 
i na silu — pobjednosno nasmija: 

— Ne ću umrijeti, ne ću umrijeti! 

I ja se nadam. Dat će Bog zdravlja, tješim 

ga ja. 

Ozdravit ću sigurno, raduje se on i upire 

prstom u svijeću: Eno dim pada k zemlji, a ne ide 
u vis . ..! 

Aha! Zato on ne će umrijeti. Osim u Boga vjeruje 
on i u dim. A eno taj dim pokazuje put k zemlji, a 
ne u nebo. Dakle još će on koju godinicu hodati po 
ovoj suznoj dolini. 

Sutra smo ga pokopali.... 

Mogli bismo mi svećenici izpričati na hiljade 
ovakovih i sličnih crtica. Prosti, neškolovani narod 
pun je praznovjerice. Vjeruje on u vile, vještice, vu¬ 
kodlake, dim i razne druge čarolije. — Ali onaj mo¬ 
demi, školovani čovjek, naravno, daleko je od 
takovih gluposti! Jedva on vjeruje u Boga, a kamo 
li će u kojekakve bezposlice. 

Tako sam uvijek mislio; ali sam se prevario. 

Pretražite malo na pr. gospodska auta, pa ćete 
unutra štošta naći. Zapet će vam noga ili ruka za 
kakvu podkovicu, za kakvu bebicu ili drugu koju 
hamajliju. A koji put ne treba ni pretraživati, bode 
samo u oči. Jednom sam se vozio u gospodskom autu. 
Vlasnik mu je obrazovan čovjek. Do vjere doduše 
slabo on drži; jedva da vjeruje u Boga. Ali ipak pun 
je vjere u — konjsku podkovu! Eno na pročelju auta, 
na samom hladnjaku, prikovao je podkovetinu, da ti 
iz daljine bode oči. Biva: neka ona, mjesto Boga, 
svojom tajinstvenom snagom čuva auto i glavu go¬ 
spodara. 

A nađe se takovih podkova i na drugim mjestima. 
Mi svećenici blagosivamo kuće o Božiću. I pri tom 
štošta vidimo i doživimo. Ima na pr. katoličkih kuća, 
gdje te baš kršćanski, razkriljenih ruku dočekaju. 
Pobožno se krste, ljube križ, mole se. Ali uza sve to 

na njihovom kućnom pragu zapne čovjeku noga o 
konjsku podkovu. Ona je tu prikovana, da čuva 
dom od nesreće. 

Još bi se moglo puno pripovijedati o bacanju 
graha i karata, o nesretnom broju 13, o salijevanju 
strave, o kukanju kukavice itd. Ali dosta je i ovo, 
što navedosmo. 

Šta ćemo dakle reći na sve ovo? Evo šta veli Bog 
Mojsiju: »Nemoj trpiti, da živu oni, koji se bave 
gatanjem«. 1 Pročitaj još jednom strašne riječi Božje 
i upamti ih! Eto, Gospodin toliko mrzi gatanje i praz¬ 
novjerje, da traži kaznu smrti za one, koji se tim 
bave. 

Kad ovo čuješ, možda ćeš se začuditi i upitati: 
Ma je li to moguće! Pa zašto je praznovjerje tako 
velik grijeh? Evo zašto. 

Ostanimo kod gornjih primjera. Naš Gospodin 
veli: 

— Bdijte, jer ne znate dana ni časa. 2 

Kako, kako? odgovara praznovjeran čovjek. 
Tko ne zna dana ni časa? Ja barem znam. Eno mi 
dim pokazuje, da još ne ću umrijeti. 

I jadni čovjek više vjeruje dimu ili ptici kukavici, 
nego Bogu, pa umire često nepripravan. 

Ili uzmimo podkovu. — Gospodin veli: 

Pogledajte, da sam ja sam, i da nema drugoga 
Boga izvan mene. Ja ubijam i ja oživljujem. — I nema 
nikoga, tko bi mogao iz moje ruke izbaviti. 3 

Kako, kako? odgovara opet praznovjerni čo¬ 
vjek. Nema nikoga, tko bi mogao izbaviti! Kako da 
nema! Evo konjske podkove. Ja nju lijepo prikujem 
na svoj auto, u svoj avion, na svoj prag, pa da vidiš, 

što izbavlja. Ne bojim se ja, dok je meni moje pod¬ 
kove. 

Ljudi to ne govore riječima, ali govore djelima. 
Oni postavljaju dim, igraću kartu, kukavicu, grah, 
podkovu — u isti red sa Bogom svemogućim i sve¬ 
znajućim. — Promisli malo, kolika je to nepravda 
Gospodinu, koliki je to grijeh. 

41. ONA PLACE 

Poganstvo naglim koracima prodire u sav naš 
javni i privatni život. U literaturu, u kazalište, u 
kino, u brak. Uvlači se dapače i u najnježnije osje¬ 
ćaje, pred kojima inače u dubokoj šutnji skidamo 
kapu. Evo jednog takovog osjećaja. 

Jednoj katoličkoj gospođi umro sin. Istom završio 
studije. Skupili se prijatelji, da isprate pokojnika do 
groblja. Kad svećenici započeše s potresnim pogreb¬ 
nim molitvama, udari majka u plač i lelek. Bolni se 
krikovi prolamali zrakom. To više nije bio plač, nego 
rikanje lavice, kojoj su oteli mlado. Kad donesoše 
poklopac, da zatvore lijes, pade majka po mrtvom 
sinu. Nije se dala od njega otrgnuti. Morali su je 
fizičkom silom odstraniti. 

Na groblju isti vrisak i krikovi. Kad su spuštali 
lijes u zemlju, moradoše je svom silom pridržati, da 
ne skoči za sinom u grob. 

Koliko bi ovakovih i sličnih primjera mogli pripo¬ 
vijedati naši župnici po gradovima, a i ostali vjernici. 
Šta ćemo reći o ovoj i ovakovoj žalosti? Najprije na- 
glašujemo, da Gospodin ne brani plakati. Ta i sam 
je plakao kraj groba svoga prijatelja Lazara. A Crkva 

ne pozna nježnijeg osjećaja od neizrecive tuge Ža¬ 
losne Majke. Zato i pjeva: 

Stala Majka pod raspelom, 

Pod raspetim Sinka tijelom; 

Zaplakala gorki plač. 

Dakle plakati se smije. Ali plač može biti kršćan¬ 
ski ili poganski. Je li ona katolička majka plakala 
kršćanski? Mjesto odgovora čujmo, kako je plakala 
jedna druga žena. 



Toj je ženi umro sin i ona mu je na grobu podigla 
spomenik. Na spomeniku dala urezati sliku sunca na 
zapadu. Ispod toga riječi: »Sa suncem i ja zapadam«. 
Velika se nauka krije u ovom spomeniku. 

Jedna od najljepših slika u prirodi jest zalazak 
sunca. I često puta ljudi, začarani tom čarobnom 
slikom, stanu i dive se veličanstvenom prizoru. — 
Tako je to bilo jedne tople i tihe večeri na obalama 

Gangesa. Neki izletnici veselo, uz pjesmu i smijeh, 
pozdravljali ogromnu, crvenu ploču, što je polako 
tonula za horizont. U to stupi pred njih neki mudrac 
i poče filozofirati: 

— Vi se, eto, veselite, a morali bi gorko plakati. 

— Plakati! A zašto? začude se ljudi. 

— Zato, jer sunce zalazi. 

— Zato, jer sunce zalazi! snebivaju se ljudi od 
čuda. 

— Da, zato, nastavi mudrac. Vi znadete, da je 
sunce izvor svega života na zemlji. Od njega dolazi 
sva svjetlost i toplina. Sunce zemlju hrani i odijeva. 
Od njega šume i mirisno cvijeće . . . Bez sunca je 
zemlja mrtvac. I sada dolazi ono čudnovato. Vi to 
sve znadete, pa ipak se, eto, veselite i smijete gleda¬ 
jući, kako se sunce gasi. A morali bi gorko plakati... 

Tako je umovao indijski pametar. — A sada vas 
pitam: 

— Šta velite za ovoga čovjeka? 

— Velimo, da je jedna obična budala, odgovarate 
vi. Mi bismo plakali, i te kako! da sunce, ne dao Bog, 
za uvijek zalazi. Ali znamo mi, iza malo vremena 
eto nam ga opet, da još ljepše i novom snagom zasja. 
Čemu onda plakati! 

Tako je! — A sada pazi, da i ti ne budeš takav 
luđak. Ti sigurno imaš koju dragu osobu, koja je — 
štono se veli — sunce tvoga života. I to je sunce 
zapalo ili možda zapada. Pa kako se ti vladaš u tim 
teškim časovima? 

Možda — točno prema receptu onog »mudraca« 
— bez mjere plačeš i ne daš se utješiti, premda sasvim 
sigurno znadeš, da tvoje »sunce« nije za uvijek za- 

palo. To ti jamči sam 
Bog, koji veli: »Zatru- 
bit će truba i mrtvi će 
uskrsnuti«. 1 A na dru¬ 
gom mjestu opet veli: 

»Krist je uskrsnuo od 
mrtvih, p r v e n a c od 
onih koji su umrli.« 2 
Dakle Krist prvi, a mi 
svi za njim! 

I ona je druga majka sigurno plakala; ali je bila 
puna žive vjere u uskrsnuće mrtvih. S onom je sli¬ 
kom na spomeniku htjela da ispovjedi tu vjeru i da 
cijelom svijetu dovikne: Kao što se sunce na zapadu 
ne gasi za uvijek, tako i moj dragi sin nije umro za 
uvijek. Ustat će on opet iz groba i sa mnom se u 
nebu sjediniti. Ova je živa vjera zasladila njezine 
suze, i ako ih nije posve osušila. 

Sv. Crkva hoće da nam u tim teškim časovima 
ublaži bol i otare suze. Zato kod svake sv. mise za 
pokojne ovako pjeva: »U Njemu (Isusu) nam je za¬ 
sjala nada blaženog uskrsnuća, te premda nas žalosti 
siguran udes umiranja, ipak nas tješi obećanje budu¬ 
ćeg uskrsnuća. Jer tvojim se vjernicima, Gospodine, 
život mijenja, a ne oduzimlje«. 

S toga gore glavu! Slobodno plači, ali plači kao 
kršćanin, a ne kao »ostali, koji nemaju nade«. 3 



42. ON PLACE 


Ili bolje: On ne plače! jer je ovdje govor o jed¬ 
nom mužu, koji je suha oka podnio najteži udarac. 

Bio je to sv. Franjo Borgija, tada veliki vojvoda 
španjolski (f 1572.). 

Jednog se dana uputi svetac nekim poslom u dvor 
španjolske regentice Donne Ivanke. Na putu mu stiže 
vijest, da je njegova ljubljena kćerka, grofica Lerma, 
žena u najljepšoj dobi, nenadano umrla. Ta se žalosna 
vijest zabode kao oštra strjelica u njegovo srce. 
Ranjeni otac stade jedan čas, da se sabere. Onda se 
polako prekrsti i pomoli za dušu drage pokojnice. 
Zatim nastavi put u palaču. 

Kad je s regenticom obavio posao, mirno joj sa¬ 
opći žalosnu vijest i preporuči pokojnicu njezinim 
pobožnim molitvama. Regentica se sva zgrane na tu 
vijest, jer joj je pokojna grofica bila najbolja i naj¬ 
vjernija prijateljica, koju je od srca ljubila. 

Iza prvog časa zaprepašćenja pogleda ona sv. 
muža. Ovaj je smiren i spokojan stajao pred njom. 
Tome se ona veoma začudi. Zato ga upita i ujedno 
ukori: »Kako može otac tako mirno i suha oka govo¬ 
riti o smrti svoje najdraže kćerke?!« 

Borgija joj dade odgovor, dostojan jednoga sveca. 
Da nam se taj odgovor što jače zasiječe u pamet, evo 
jedne pripovijesti: 

Jedan grkokatolički župnik bio oženjen. Imao je 
veoma dobru, pobožnu ženu i dva sina. Ljubio ih je 
kao dva oka u glavi. Jedne je nedjelje držao krasnu 
propovijed o 7. zapovjedi Božjoj. Uvjerljivo je govo¬ 
rio o dužnosti čovjeka, da tuđu stvar povrati njezinu 
gospodaru. 

Slijedeće nedjelje ode župnik u crkvu. Žena 
ostade sa dječacima kod kuće, pošto je već bila na 
jutarnjoj sv. misi. Dok se je ona bavila u kuhinji, ne- 

sretnim slučajem poginu oba dječaka. Majka ih sva 
slomljena položi na krevet. Kako će javiti mužu taj 
strašni slučaj! Svisnut će on od žalosti! Ali se po¬ 
božna žena brzo snađe. 

Iza službe Božje dočeka muža na kućnim vratima 
i mirno ga upita: 

— O čemu si ti ono prošle nedjelje propovijedao? 

— Da smo dužni vratiti tuđu stvar. A zašto pitaš? 

— Meni je jedan gospodin nešto veoma drago¬ 
cjeno posudio. I baš je danas poslao svoga glasnika, 
da mu to vratim. Da ti pravo kažem, meni se je 
veoma teško od toga rastati i dragocjenost povratiti. 
Šta ti veliš? 

— Naravski s mjesta vratiti, što je tuđe; odmah! 
odgovori župnik rezolutno i ne pitajući o čemu se 
radi. 

Međutim mudra i jaka žena otvori sobna vrata i 
pokaza mrtvu djecu na krevetu. Otac je gorko za¬ 
plakao, ali oštrica je njegove tuge bila otupljena. — 
Otac je nebeski došao, da uzme dragocjenost, koja je 
i bila njegova. 

Mukotrpni Job izgubi za jedan dan 7 sinova i 3 
kćeri. Kakav se je očaj morao slegnuti na to jadno 
roditeljsko srce! Pa ipak to srce nije klonulo. U svo¬ 
joj neizrecivoj žalosti, pun žive vjere, ovako Job bla- 
gosliva Boga: »Gospodin dao, Gospodin uzeo. Kako 
se je Gospodinu svidjelo, onako se i dogodi. Budi ime 
Gospodinovo blagoslovijeno!« 1 

Tako moraju plakati kršćani. Iz njihovih suza, pa 
bile i najgorče, moraju se čuti riječi Očenaša: »Budi 
volja tvoja, kako na nebu, tako i na zemlji!« 2 

Sveti je Franjo bio pun žive vjere i predanja u 

volju Božju. Ta je vjera bila tolika, da je posve 
osušila suze u njegovim očima. On mirno odgovori 
regentici: »Sennora! Ako smo od nekoga dobili što 
u zajam, i vlasnik to zatraži, moramo spremno i sa 
zahvalom vratiti«. 


43. SLADKI NERED 

Dr. Schmitz (t 1899.), posvećeni biskup u Kolnu, 
pripovijedao je na katoličkom sastanku u Wiirzbur- 
gu god. 1877. slijedeće: 

Prije nekoliko tjedana bio sam u Irskoj. Ta me je 
zemlja od moje mladosti veoma zanimala. Irski je 
narod od uvijek bio za mene jedna velika zagonetka. 

Bila je baš nedjelja u jutro, kad sam prispio la¬ 
đom u glavni grad Dublin. Odmah potražim crkvu, 
Slučajno se namjerim na jednu manju crkvu, posve¬ 
ćenu sv. Andriji. Uniđem. Crkva puna; i to skoro 
sami muškarci. Pobožno mole. Kad dođe vrijeme sv. 
pričesti, svi se od reda pričestiše. 

Mislio sam, veli dr. Schmitz, da je toga dana neka 
izvanredna svečanost, pa se zato ljudi u tolikom 
broju pričešćuju. Ali nije bilo tako. U sakristiji mi 
rekoše, da je to redovita mjesečna pričest Bratov¬ 
štine presv. Srca Isusova, i da je toga dana u toj 
crkvi 1300 muškaraca pristupilo k sv. pričesti. 

Odjednom mi je bila cijela zagonetka irskog na¬ 
roda riješena. Ja sam naime pošao u Irsku, da odgo¬ 
netnem tajnu: kako može taj mali narod kroz sto¬ 
ljeća voditi onu gigantsku borbu za sv. vjeru i svoju 
slobodu. Na prvom sam koraku našao, što sam tra- 

žio. Taj je narod dobivao snagu iz božanskih vrela 
presv. Oltarskog Sakramenta. 

Dovle kolnski biskup. A evo šta vele Božji ljudi¬ 
nu blizmi presv. Sakramenta žalosni postaju veseli, 
ludi postaju mudri, slabi jaki, a siromasi bogati« (Sv! 
Alfonz Lig.). _ »Sv. pričest pretvara slabiće u la¬ 
vove. Zato dršće pakleni duh, kad ugleda usne ru¬ 
mene od Krvi Isusove« (Sv. Ivan Zlat.). Da je tomu 
tako, jamci nam božanska riječ Isusova: »Dođite 

. m . em SV1 ’ ko i‘ ste umorni i obterećeni i ja ću vas 
okrijepiti «, 1 

1Q ° Ve . SU , mi 86 misIi vrzle P° Ž Ia vi, kad sam god 
prigodom imendana Dr. Mačeka, motrio ogrom¬ 
nu povorku hrv. katol. naroda u Banjoj Luci. Na čelu 
je povorke jašio mlad fratar. Za njim konjanici sa 
sumom hrvatskih zastava. Urnebesni poklici hrv. 
domovini, vođi i narodu! 

Najednom se povorka — tamo negdje daleko — 

poče kolebati i preki¬ 
dati. Nešto nije na 
mjestu. Redatelji se 
užurbali i poletiše, da 
uzpostave red. Pođem 
za njima. 

Nađemo zaista ne¬ 
red. Ali taj je nered 
bio ljepši od svih onih 
zastava i konjanika i 
poklika. Povorka je 
naime prolazila ispred 
katedrale. Čim su kraj 
crkve naišli seljaci, 
nastade nered. Svaki 

je od njih stao pred crkvom. Stavio je — prema obi¬ 
čaju — desnu ruku na prsa, prigeo koljeno i onda se 
pobožno prekrstio. Kako bi oni prošli kraj crkve, a da 
ne pozdrave Isusa u presv. Sakramentu! Ništa ih nije 
smetalo, što ih masa neprijatelja podrugljivo motri 
sa trotoara. 

I tako svi redatelji nijesu bili u stanju, da doskoče 
tome slatkom neredu. Istom kad su kraj crkve naišli 
građani i gospoda, opet bi uspostavljen red. 

Zaista naš narod izvanredno štuje Isusa u presv. 
Sakramentu. Kad čovjek prisustvuje pučkoj sv. misi 
u kojoj bosanskoj seoskoj crkvi, ostaje mu neizbrišljiv 
prizor, koji se odigrava kod podizanja. Ona šuma 
ruku, što ih seljačka masa diže prema sv. Hostiji, i 
pri tom oni glasni uzdasi i povici, znak su žive vjere 
i pouzdanja u Isusa. 

Pa onda ono duboko sagibanje za vrijeme pauze 
između dizanja sv. Hostile i kaleža. Nedavno sam u 
jednoj seoskoj crkvi s kora promatrao taj prizor. 
Zapela mi je za oko jedna muška figura. Čelo mu je 
bilo na prašnom podu. Ali se je vidjelo, da bi on 
još dublje, kad bi to bilo moguće, prigeo glavu pred 
Isusom. 

Pomislio sam: to je sigurno kakav starac, koji 
stoji jednom nogom već u grobu. Odkajava grijehe 
mladosti! Ali sam se prevario. Iza podizanja uhvatim 
priliku i pogledam čovjeka u lice. Bio je mladić u 
naponu snage .,. 

A iza svega toga zabruji »Zdravo Tijelo«, najjed¬ 
nostavnija, ali i najuzvišenija himna naše sv. vjere. 
Da li je ijedan katolički narod ispjevao nešto slično 
u čast presv. Sakramentu? 

Mi Hrvati, slično Ircima, stoljećima vodimo žilavu 
borbu za sv. vjeru i svoju dragu slobodu. Do danas 
nijesmo podlegli. Oci su naši bili uz Krista, a On je 
prema nama sjajno izpunio svoje božansko obećanje, 
pa je kroz duge i tmurne vjekove snažio i krijepio 
svoj »umorni i obterećeni« narod. 

Da li ćemo i u budućnosti izdržati? U ovo bi se 
pitanje morali svi mi sa zebnjom dobro zamisliti, 
osobito naši svećenici i vođe, jer po malo nestaje 
u Hrv. Narodu onoga sladkog »nereda«. Već je pri¬ 
likom one manifestacije bilo grupa — i to vodećih! 
— koje su u savršenom »redu« defilirale kraj Spa¬ 
sitelja. Ni kape da skinu! 

A tko će nam onda pomoći. . .? 


44. OVAKO JE ON REZONIRAO. 

Jedna stara grčka priča pripovijeda, da je fri- 
gijski kralj Midas imao tajinstvenu, čudesnu moć. 
Čega bi se god taj čovjek dotakao, veli priča, bilo 
drveta, bilo željeza, bilo kamena ili blata, sve bi se 
pretvorilo u zlato. 

Svaki će se od nas, kad to čuje, sladko nasmijati 
i reći: To je bajka! Takova čovjeka nema na zemlji, 
niti će ga biti. — Pa ipak svaki od nas na dnu srca 
po malo priželjkuje: Bože moj, kad bih ja imao ta¬ 
kovu moć, kako bi to bilo krasno! Nestane ti, recimo 
para, a ti se samo prihvatiš čega bilo, i ono se pro¬ 
metne u suho zlato. Ali ove moći Bog nikome nije 
dao. 

Pa ipak- 

Oko god. 660. umro je u selu Ouvac-u kraj Liona 

sveti Baldomer. Bio je najobičniji seoski kovač. Ali 
taj je mudri kovač znao za jednu čarobnu riječ, ko¬ 
jom je sve, čega se je god dotakao — i čekić i kli¬ 
ješta i nakovanj i sav drugi alat — pretvorio u čisto 
zlato pred licem Gospodinovim. 

Evo te čarobne riječi. Kad je ujutro prihvatio za 
čekić, doviknuo bi svojim pomoćnicima: »Djeco, u 
ime Božje!« I onda udri kuj cijeli dan. Za vri¬ 
jeme posla češće bi pogledao na nebo, pobožno iz¬ 
govorio istu riječ i odmah dalje nastavio svoj posao. 

Sta je značila ova riječ u ustima kovača Baldo- 
mera? Ovako je on rezonirao: 

— U svakom narodu mora biti netko kralj, ili 
predsjednik republike. Ali ne možemo biti svi kra¬ 
ljevi i predsjednici. U jednom narodu mora biti sve¬ 
ćenika i učitelja, trgovaca i seljaka itd. A netko mora 
biti i kovač. 

— A tko je to tako uredio? Tko drugi nego Go¬ 
spodin Bog, koji je stvorio čovjeka i ljudsko dru¬ 
štvo. On postavlja svakog čovjeka dobre volje na 
njegovo pravo mjesto. 

— Mene je Providnost Božja tako vodila kroz 
život, da sam danas kovač. Dakle volja je njegova, 
da čekićem zarađujem svakdašnji kruh sebi i svojoj 
obitelji. On hoće, da ja kao kovač poslužim svome 
narodu. Pa dobro, ako je to njegova volja, onda u 
ime Božje — jer On tako hoće! — ja ću marljivo, 
strpljivo i pošteno kovati. 

S ovim je mislima počeo, nastavio i završio svoje 
kovanje. Tako iz dana u dan, kroz cijeli život do 
svoje smrti. I postao svetac. 

A sada vas pozivam da malo promislite: 

1. Je li rezoniranje ovoga kovača bilo izpravno? 
Da se možda u njem ne krije kakva pogrješka? Ja 
od svoga djetinjstva tražim tu pogrješku i ne mogu 
je naći. 

2. Je li istinita tvrdnja, da se je u rukama ovoga 
kovača sav njegov alat pretvorio u jedino čvrstu, 
zlatnu valutu, koju »ni rđa ni moljac ne kvari i — 
tatovi ne podkapaju niti krađu«, 1 kako veli Gospo¬ 
din? 

PS. Ovaj je članak imao i svoj logični završetak, 
ali sam ga iz straha, da ne budem dosadan, prekri¬ 
žio. Naime ne znam, s kim imam posla. Možda ove 
redke čita kakav učitelj ili profesor ili krojač ili ad¬ 
vokat ili kakva brižna mamica itd. Pa što bi jednom 
rekao, ne bi pristajalo drugom. S toga molim dragoga 
čitatelja, da sam završi ovo razmatranje nadovezu- 
jući svoje misli na rezoniranje kovača Baldomera. 


45. DVIJE KUGLE STANIJOLA 

Bilo je to u ravnoj i pitomoj Bačkoj. U kući jed¬ 
nog mladog, odličnog advokata sjedilo malo društvo 
pri čašici vina. U društvu je bio i jedan gospodin 
iz Bosne. Znao sam, da je to dobra katolička i 
hrvatska kuća. Idu svake nedjelje u crkvu, poste, 
mole se Bogu. Ali me je ipak jedna stvar začudila i 
iznenadila. 

Među ostalim je đakonijama na stolu bilo i ne¬ 
kakvih kolačića, zamotanih u stanijol. Gost iz Bosne 
dohvati jedan kolačić i odmota ga. Brižno izravna 
zgužvani stanijol i, šaleći se, stavi ga kavalirski pred 
mladu domaćicu: 

— Ovo vama, milostiva, za uspomenu na moj bo¬ 
ravak u vašoj slavnoj Bačkoj. 

— Najljepša hvala! prihvati gospođa šalu; ali ja 
sam ipak zaslužila malo ljepšu uspomenu. 

Međutim se javi mali nećak gospođin, koji se je 
muhao oko stola: »Teta, sada možeš početi treću 
kuglu«. Zatim odleti u drugu sobu i donese dvije ve¬ 
like grude stanijola. U prvi kraj nijesmo znali, o čemu 
se radi; ali domaćin se nasmija: »To moja žena, 
onako, za misije ...« 

A, tako dakle! Misli se u toj kući i na misije. Pazi 
se pri tom i na sitnice, kao što su komadići neupo¬ 
trebljivog stanijola. Točno prema onoj Gospodinovoj: 
»Pokupite komade, što pretekoše, da ne propadnu«. 1 

Te dvije kugle ne vrijede baš mnogo — par di¬ 
nara. Ali kad se ti dinari stave na misijsku vagu, 
odmah dobiju nadprirodnu težinu. Težak je misijski 
dinar! Evo dokaza. 

Seoce Vinh-Quang u Indokini broji oko 200 duša. 
Svi do jednog pogani. Nikad nije misijonareva noga 
stupila među njih. A ipak jednoga dana osvanu mala 
deputacija iz toga sela kod misijonara na dalekoj 
postaji Blang-Balang. Zamole ga, da dođe k njima. 
Misijonar pošalje katehistu, da vidi, šta je. 

Katehista ode s njima i javi poslije misijonaru, 
da je selo dobro poučeno u sv. vjeri. Samo ih treba još 
malo utvrditi. Žetva je bila zrela. 

Misijonaru je sve to bilo zagonetno. Kako mogu 
biti poučeni, kad svećenik uopće nije bio kod njih? 
Ali se je ubrzo sve razjasnilo. 

Jedan seljak iz toga sela, koji je znao čitati, na¬ 
basao negdje »slučajno« na katolički katekizam. Do- 

nio ga u selo. Čitao sam i čitao drugima. Ljudima se 
veoma svidjela božanska nauka. Kad su se tako me¬ 
đusobno sami poučili, dozvaše misijonara i svi se 
pokrstiše. To selo postade božanski kvas za cijelu 
okolinu. Poslije u njem osnovaše misijonari i župu. 

Dakle jedan mali katekizam spasio je na stotine 
duša. — Šta vrijedi taj katekizam? Par dinara. A 
odakle misijonaru tih par dinara? Tamo daleko, u 
jednoj bačkoj palanci, skupljala plemenita, dobra 
duša stanijol i nakupila dvije velike grude. To se je 



prodalo za nekoliko dinara. Za te dinare nabavio 
misijonar katekizam i ubacio ga među poganske 
mase .., 

Za misijski dinar može se »kupiti« duša. A duša 
je teška kao krv Sina Božjega, pošto je odkupljena 
»skupocjenom Krvlju Krista kao nedužnog i neoka- 
Ijanog Jaganjca«. 2 Dakle težak je, vrlo težak misijski 
dinar. 

Ima jedna krasna ruska priča, koja nam odkriva 
pravu težinu stvari. Teški petrogradski bogataš, do¬ 
brotvor ruskoga naroda, došao na sud Božji. Anđeli 
iznesoše vagu. Na jednu stranu istovari đavao gri¬ 
jehe, i ona pade duboko dolje, a druga skoči u vis. 
Sada počeše anđeli stavljati na drugu stranu njegova 
dobra djela. Najprije donesoše ogromnu palaču — 
javnu biblioteku — koju je dobrotvor poklonio svome 
narodu. Bogataš se smjehuljio: Težina je to, brate! 
Prevagnut će! — Staviše palaču na vagu, i gle čuda! 
Dobra strana spusti se tek neznatno, za koji mili¬ 
metar. 

Zatim donesoše drugu, još veću zgradurinu, uni- 
verzu. Ali na Božjoij vagi bila je i ta zgradurina 
veoma lagana. Vaga se opet spusti samo za par mi¬ 
limetara. Onda donesoše jedan cijeli javni park, što 
ga je bogataš poklonio svome rodnom gradu. Vaga 
ostade skoro u istom položaju. 

Anđeli su dalje donosili palaču za palačom, in¬ 
stitut za institutom, ali vaga se je slabo mijenjala. 
Dobra je strana bila još uvijek visoko gore. Bogataš 
se prestade smjehuljiti, probi ga smrtni znoj. 

— Ima li još štogod dobra? upita Gospodin. 

— Nema više ništa, odgovoriše anđeli. .. 

— Ima, ima! prisjeti se jedan i donese povelik 
kruh, što ga je nekom zgodom dao bogataš siromahu 
»u ime Hrista«. 

Jadni čovjek na smrt problijedi: Šta će tu kruh 
vagnuti, kad nijesu odvagnule tolike palače! Propao 
sam! 

Staviše kruh na vagu, i — gle opet čuda! — si¬ 
tuacija se za jedan tren promijeni u korist bogataša. 

Grijesi se digoše u vis, a dobra strana duboko pre 
vagnu, - 

Ovo je samo priča, kojom je htio narod da po¬ 
kaže, kako je težak komad kruha darovan siroma¬ 
sima u ime Isusovo. Ta priča podpuno odgovara ri¬ 
ječima Božjim: »Zaista vam kažem, što ste god učinili 
jednomu od ove moje najmanje braće, meni ste uči¬ 
nili«. 3 

Doći će jednom čas, kad će se i onaj lagani sta- 
nijol staviti na vagu Božju. Istom onda će se vidjeti 
njegova prava težina. Bit će tada teži od svakoga 
kruha, jer kruh je darovan za trbuh siromaha, a ovaj 
stanijol za besmrtne duše pogana, najbjednije braće 
Isusove, koji ne znaju za Boga i »ne razlikuju, šta je 
desno, šta li lijevo«. 4 


46. KALEŽ PUN KRVI ISUSOVE 

Jednoga ljetnog dana drndala je mala Šipadova 
željeznica silazeći s Oštrelja prema Sanskom Mostu. 
Putnika bilo malo. U vagonu trećeg razreda, u jed¬ 
nom uglu, sjedila mlada žena. Na krilu joj dva krasna 
dječaka, blizanca. Žena je bila iz dobre katoličke 
obitelji, vrlo pomno odgojena. Ovo su joj bila prva 
djeca. 

Vagon je inače bio prazan, samo u suprotnom uglu 
sjedilo malo društvo, u kojem je bila i jedna musli¬ 
manka veoma slobodna ponašanja. Na prvi se po¬ 
gled vidjelo: šareno društvo! Najprije su među sobom 
nešto šaputali i raskalašeno se smijali. Zatim posta- 
doše slobodniji, pa su glasno pripovijedali ili činili 

aluzije o grijehu, za koji reče Bog: »Neka se i ne 
spominje među vama«. 1 

Mladoj, poštenoj majci bi toga previše. S nego* 
dovanjem upozori raskalašeno društvo, kako ona ne 
dozvoljava, da se pred njom vode takovi razgovori. 
Društvo zašuti; ali raskalašena žena nije se dala 
smesti, nego bez stida dobaci: »Šuti, šuti! Što se pra¬ 
viš sveticom. Kao da i ti ne voliš onako malo ... A 
odakle ta djeca? Nijesu ti valjda s neba pala u krilo. 
Ha-ha-ha!« 

Ne zanima nas, kako se je svršila ova putnička 
epizoda, nego ovdje ćemo samo nešto konstatirati: 
Ova bestidna žena stavlja u isti red svoju raskala- 
šenost i kršćanski brak. 

A nije ona osamljena. Koliko modernih književ¬ 
nika to isto čini u svojim romanima, novelama, dra¬ 
mama i operama. Opisuju oni blud blještavim, umjet¬ 
ničkim stilom i stavljaju ga na istu visinu — ako ne i 
više! — s kršćanskim brakom. Koliko učenjaka danas 
razpravlja o braku kao o nekom procesu iz živo¬ 
tinjskog carstva, zoologije. U njihovim se knjigama 
govori samo o mužjaku i ženki. I to sve »sa strogo 
znanstvenog stanovišta«! 

Šta ćemo na ovo reći? Evo šta: Ako čovjek nema 
besmrtne duše, kako to na sva usta uče današnji ma- 
terijalisti, onda brak zaista nije ništa drugo do li spoj 
mužjaka sa ženkom. A između mužjaka i ženke nema 
govora o braku, ali nema ni bludnosti, nego se to 
dvoje poklapa. Dakle ako gledamo tjelesnim, mate¬ 
rijalističkim očima, onda nema nikakve razlike iz¬ 
među bluda i bračnoga života. 

Ali ako na brak pogledamo očima Božjim, odmah 

se mijenja situacija. Evo šta reče u jednoj propovi¬ 
jedi glasoviti miinchenski kardinal Faulhaber: »Kr¬ 
šćanski je brak kalež, pun Krvi Isusove do vrha«. 

Kad čovjek pročita gornje riječi, osjeća to kao 
neku pogrdu i sablazan. Rado bi pozvao toga kardi¬ 
nala na odgovornost: »Čovječe, kako se usuđuješ, da 
jednu ustanovu, tako tjelesnu i zemaljsku, kao što 
je brak, miješaš sa presv. Krvlju našega Spasitelja?« 
Ali kardinal se ne da smesti, nego nastavlja i veli, 
da je brak: vrelo svrhunaravnog života — cvijet iz 
Božjega vrta — katedrala božanske arhitektonike 
i t. d. 

Odakle mu ove čudnovate riječi? Tko ga nauči, 
da ovako visoko uzdiže brak? Naučila ga je sveta 
Grkva, koja u ime Božje veli, da je kršćanski brak 
jedan od sedam svetih sakramenta; ili — kako isti 
kardinal pjesnički reče: posvećeno zvono u sedmero- 
strukom akordu sv. sakramenata. 

A evo, šta to znači: Na križu je probodeno Srce 
Sina Božjega. Odatle poteče sedam božanskih rijeka 
milosti, koje bez prestanka natapaju duše ljudske. 
To su sv. sakramenti. Sv. Crkva ovako pjeva na svet¬ 
kovinu presv. Srca: 

Odonud milost poteče 
Ko potok sedmerostruki, 

Da na njem blatnu haljinu 
U Krvi Janjca peremo. 

Jedan od tih sedam potoka jest kršćanski brak. 
Dakle kadgod se sklopi sakramenat ženidbe, onda u 
isti čas poteče iz Srca Isusova rijeka presvete Krvi 
njegove i počne natapati taj bračni život: i muža i 

ženu i djecu. I natapa ih bez prestanka, da uzmognu 
odgovoriti svojim teškim i svetim obiteljskim dužno¬ 
stima. Tako nas uči Bog i njegova sv. Crkva. Dakle 
kardinal ima podpuno pravo, kad veli, da je brak: 
kalež, pun Krvi Isusove do vrha. 

Katolički mladiću i djevojko, mužu i ženo! Zamisli 
se malo i odluči, s kim ćeš: s onom raskalašenom 
ženom, za kojom stoje bezbožni modemi pisci i to¬ 
božnji učenjaci — ili s kardinalom, za kojim stoji 
Bog i njegova sv. Crkva. Na koncu upamti, šta veli 
isti kardinal; »)Ulaz je u brak pomazan Krvlju Kri¬ 
stovom; s toga ne smiješ nečistim nogama preko¬ 
račiti toga praga.« 

47. OPASNA D3AVLI3A KOŽA 

Đavo je ružan i sva su njegova djela gadna. Zna 
on to predobro. A zna također, da bi svi ljudi od 
njega bježali, kad bi se pokazao u svojoj pravoj slici. 
Zato je za sebe i za svoje pomoćnike uredio bogatu 
garderobu sa svim mogućim vrstama krzna. Ima tu 
koža, koje sve blistaju od nebeske svjetlosti, pa kad 
se njima ogmeš, izgledaš poput anđela s neba. 

Dakle kad đavlu i njegovim pomoćnicima zatreba, 
da sakriju svoju rugobu i svoje prave ciljeve, onda 
se zaogmu tim kožama. Naravski, ne navlače oni 
uvijek iste kože, nego prema prilikama i modi. 

U naše je vrijeme moderno jedno divno krzno, 
sve načičkano križevima i riječima Božjim. Evo toga 
krzna: 

Na vratima se mnoge katoličke kuće često puta 

odigra ovaj prizor: Pokuca čovjek blaga izgleda, s 
torbom na ramenu. U torbi knjige. 

— Šta želite? 

— Evo imam veoma dobrih i jeftinih knjiga, od¬ 
govara od smjerno. 

— A šta piše u tim knjigama? 

— Samo nabožne stvari. Riječi Isusa i proroka 
Božjih. Pogledajte! 

Uzmeš knjigu i malo zaviriš. Zaista! Evo u knjizi 
slika Isusa raspetoga, tako ganutljiva, da bi je od¬ 
mah ondje na vratima poljubio. Listaš dalje. Nabasaš 
na drugu, prekrasnu sliku: sudnji dan! Ruše se ne¬ 
besa, a Sin Božji silazi na oblacima. Sve ti se koža 
ježi od svetoga straha. — Čitaš malo po knjizi. Pa 
to je divno! Sve same riječi sv. Pisma, A jeftino, 
skoro badava. 

Naš kršćanin plati i veselo unese knjigu u kuću. 
Ni ne sluti jadan, da je upustio u svoju obitelj, među 
svoju djecu, strašnog vuka derača, koji je samo na¬ 
vukao na se pobožno krzno sv. Pisma. 

U ovo se krzno oblače danas adventisti ili subo- 
tari. Tko su oni? 

Naš je božanski Spasitelj upravo potresnim rije¬ 
čima opisao propast svijeta i svoj drugi dolazak, kad 
će doći suditi žive i mrtve. Na izričito pitanje apo¬ 
stola, kad će to biti, odgovorio je: »O danu onom i 
času nitko ne zna, ni anđeli nebeski, nego samo 
Otac«. 1 Ali ipak se je našlo lažnih proroka, koji re¬ 
koše, da to znaju. To su vam ti adventisti. Oni uče, 
da će vrlo brzo biti konac svijeta i dolazak Isusov. 
Odatle im i ime (advent = dolazak). Odredili su 
točno i datum sudnjeg dana: 23, ožujka 1843. 

Tada je frieđu njihovim pristašama nastao pravi 
kaos. Roditelji su zanemarili svoje najsvetije dužnosti 
prema djeci. Nijesu ih htjeli slati ni u školu, ni na 
zanate. Šta će im to, kad će svakako sve brzo pro¬ 
pasti! Svoju teško stečenu muku, kuće i posjede, 
prodavali su bud po što, i trošili. Šta će im kuće, kad 
će se i onako sve brzo srušiti! 

Kad je prošao onaj kritični dan, čovjek bi mislio: 
eh, kad nije propao svijet, sad će propasti adventisti! 
Ali da! Što đavao uhvati u svoje pandže, ne pušta 
šale. Oni su odredili drugi datum sudnjega dana i 
čekaju ga. Bogati Englezi i Amerikanci daju im 
silne pare. Tako oni štampaju svoje knjige u svim 
mogućim jezicima i šire ih po svijetu. 

Osim gornje zablude o sudnjem danu uvukle su 
se još mnoge kobne laži u njihovo učenje. Tako 
na pr.: Nema pakla — Isus nije Bog — ne smije se 
svetkovati nedjelja, nego subota (subotari!) itd. A 
sve je to, kako vidjesmo, upravo zatrpano svetim 
slikama i riječima Isusovim. Zato imaju uspjeha i kod 
mnogog našeg, inače dobrog katolika. 

S toga smo uvijek dužni, kad kupujemo koju na- 
božnu knjigu, pogledati, da li je ta knjiga odobrena od 
kojeg našeg biskupa. To odobrenje mora biti štam¬ 
pano na prvoj ili zadnjoj stranici knjige. — Davno nas 
je opomenuo naš božanski Spasitelj: »Čuvajte se la¬ 
žnih proroka, koji dolaze k vama u ovčijem odijelu, 
a unutra su vuci grabežljivi«. 2 

A sada na koncu samo još jedno pitanje: Zašto 
Bog krije od nas vrijeme naše smrti i sudnjeg dana? 

Mjesto odgovora evo jedne crtice iz života gla¬ 
sovitog njemačkog vojskovođe Moltke-a starijeg. 


11 


161 








On je bio dulje vremena gost kod jedne kne- 
ževske obitelji. Prvi dan svoga boravka, odmah iza 
večere, uredi on brižno svoje kovčege, kao da će 
onu noć putovati. Ukućani se začude: 

— Zar ćete noćas odputovati? 

— Ne ću, ne ću, odgovori Moltke. 

— Pa zašto onda pakujete? 

— Eh moja djeco, raztumači vojskovođa. Ja sam 
u službi carevoj i hoću da mu vjerno služim. Svaki 
čas može stići od njega brzojav: Moltke, idite odmah 
tamo i tamo! Ako su kovčezi spremni, lako mi je 
onda izvršiti carev nalog. 

Isus hoće da svaki od nas bude takav jedan 
Moltke. S toga nam dovikuje: »Bdijte, jer ne znate 
dana ni časa«. 3 Što se brineš, kad će biti taj dan i 
čas. To ne spada na tebe. Ti pripazi malo, je li tvoj 
kovčeg u redu, je li ti duša čista, a ostalo prepusti 
Meni. 

Dakle da nas natjera, te uvijek budemo spremni, 
sakrio nam je u svojoj dobroti dan smrti i suda. 


48. NJEGOV ŠTAP 

Bio vam je on stari austrijski činovnik u Bosni. 
Sad je u mirovini. Lani ga je malo dohvatila kap i 
nekoliko je dana lebdio između života i smrti. Ali 
malo pomalo on se pridiže. O podpunom zdravlju, na- 
ravski, nema ni govora. Ipak se starčić, makar i skr¬ 
hana tijela, slobodno kreće po kući, iz koje već go- . 
dinu dana ne izlazi. 

Neki dan ga posjetismo ja i jedan mlađi svećenik. 
Starčić nas dočeka razkriljenih ruku, kao da mu je 

car došao u kuću. Veseo, nasmijan, upravo obijestan. 
Zabavlja nas veoma zgodnim latinskim citatima i nudi 
rakijom. Pita za svog »starog čobanina«, kako on u 
šali zove mjesnog župnika. 



Odmah me na početku začudi njegovo razpolože- 
nje. Čovjek u godinama, skrhana tijela, bez izgleda 
na podpuno zdravlje. Drugi u takovim prilikama da- 

nas traže lizola ili octene kiseline, a eto on upravo 
kipi od veselja. 

Bilo je govora o svemu i svačemu, na koncu i o 
štapovima. On izlazi iz kuće samo do obližnje bri¬ 
jačnice. 

— Pa uzmete li štap? upitam ga. 

— Ne treba mi. Mogu i bez njega. Ali bez jednog 
štapa ipak ne mogu. 

Starac ode do kreveta, skide nešto) sa zida i do¬ 
nese k stolu. Pokaza nam: priprost drveni križ. 

Evo mu štapa. Kad hoću da posrnem, na 
njega se oduprem. Nema tvrđeg štapa na zemlji. 

Držeći tako križ u ruci i gledajući u njega na¬ 
stavi starac više kao sam za sebe: 

— Često puta moram ovako slab satima ležati u 
krevetu. Onda se počnem s Njim razgovarati. 

— Pa o čem razgovarate? upitam znatiželjan. 

— Vi znate onu krasnu pjesmu Velikog Petka 
»Puče moj, što učinih tebi?« I ja slušam, kako mene 
Isus kori: »Karlo, Karlo, što učinih tebi? Ja tebi otvo- 
rih vrata raja, a ti?. ..« 

I starčić, kao da mu je u ruci koplje, zamahnu 
prama prsima Isusovim: »A Karlo otvori svojim stra¬ 
šnim grijesima tvoje presv. Srce!« 

Na starčevu se licu odražavala iskrena žalost nad 
vlastitim grijesima, a u isto vrijeme nije mogao za¬ 
tomiti velike radosti, što je to Srce ipak otvoreno. 

Pogledah na mladoga svećenika. Ovaj je očito 
uživao u riječima starčevim i sav sjao od radosti, 
što se jedna duša toliko veseli nad otvorenim Srcem 
Isusovim. — Sjetih se sv. Bonaventure, koji je pre¬ 
krasnim riječima opisao to veselje: »Blaženo koplje 

kojemu je bilo dozvoljeno, da otvori sveti bok Isu¬ 
sov i njegovo presladko Srce! O da sam ja bio na 
mjestu toga koplja! Ne bih se nikad dao odatle iz¬ 
vući, nego bih rekao: Ovo će biti stan moj do vijeka.« 

Govor pređe na drugi predmet. Razgovarali smo 
o politici, prijateljima itd. Međutim donesoše crnu 
kavu. Servirano je za troje. Dakle i domaćin će piti. 
Zato ga upitam, šta veli doktor; dozvoljava li crnu 
kavu. Mjesto odgovora poče starčić nježno kuckati 
po križu, što je ležao na stolu: 

— Ovo je moj doktor i moja politika i moj pri¬ 
jatelj i sve moje! 

Sad mi je bilo podpuno razumljivo veselje ovog 
skrhanog starca. On je našao onog pravog Prijatelja, 
koji ne može nikad zatajiti. I svetom je Pavlu bio križ 
jedini štap mukotrpnog života. Zato on ovako kliče: 
»A ja, Bože sačuvaj, da se čim drugim hvalim osim 
križem našega Gospodina Isusa Krista« 1 ; a sv. Crkva 
na ove riječi odmah nadovezuje: »U kojem je tj. u 
križu — nas spas i život i uskrsnuće!« (Rim. Misal). 

49. DOMAĆI NEPRIJATELJI 

Svima nam je dobro poznata divna priča Isusova 
o milosrdnom Samaritancu. Razbojnici opljačkali ne¬ 
kog putnika. Izranili ga i ostavili polumrtva u jarku 
kraj ceste. 

Dok se je on borio sa smrću, naiđe tuda jedan 
Samaritanac. Kad je ugledao izranjena čovjeka, sa- 
žali mu se. Brzo siđe s konja. Otvori svoju putnu 
apoteku i — ne gubeći časa — izapra mu rane jakim 

vinom, pomaza ih blagim uljem i pritegnu čistim za¬ 
vojima, Čovjek je bio spasen. 

Prije Samaritanca naišao je tuda jedan židovski 
svećenik. Pogledao nesretnog čovjeka i pošao dalje. 
Isto tako i neki levit, — Mi to možemo nekako razu¬ 
mjeti. Šta se njih tiče taj nepoznati čovjek u jarku, 
Bog zna, tko je i šta je! Moraju se oni žuriti kući! 

Ali ima nešto, što se ne može nikako razumjeti, 
Naime često sam puta gledao, kako onuda prolazi 
rodbina onog ranjenika: majka — kći — brat — se¬ 
stra. Oni se, naravski, zaustavljaju i gorko nariču nad 
polumrtvim sinom — bratom ... I dok su oni tako 
naricali, vidio sam, kako tiho nailazi blagi Samari- 
tanac. Spremno silazi s konja i odmah pristupa ne¬ 
sretniku s uljem i vinom i bijelim zavojima. 

Sada dolazi ono, što čovjeku ne ide u glavu. Sva 
rodbina složno skočila i svim silama brani Samari- 
tancu, da pristupi k ranjeniku: »Hvala vam lijepa! — 
Ne treba! — Sad je vrlo nezgodan momenat. — Zvat 
ćemo vas poslije, kad on malo dođe do sebe«. Tako¬ 
vim i sličnim riječima gone oni milosrdnog Samari¬ 
tanca. Ali se ovaj ne da otjerati. Ustrpljivo dokazuje 
zblanutoj rodbini, da se mora odmah pomagati, jer 
će poslije sve biti kasno. 

I često sam puta gledao, kako se milosrdni Sa- 
maritanac uzalud trudi. Rodbina uporno ostaje pri 
svom: Nije potreba! Na koncu on sa suzom u oku 
odlazi. 

Možda će sada netko upitati: »A kad si ti to sve 
vidio?« Prije nego odgovorim, reci mi po duši: Šta 
veliš za ovu rodbinu? Već čujem, kako s prezirom 
odgovaraš: »No, hvala lijepa na takovoj rodbini! Pa 

to uopće nije rodbina. To su neprijatelji, krvnici, a 
ne rođaci!« 

Tako je! Ali dobro pazi, možda si baš ti taj krv¬ 
nik . .. 

Poznata je stvar, da je naš Spasitelj u tom Sama- 
ritancu naslikao sama sebe. On je naš Samaritanac 
u Betlehemu i na Kalvariji, u ispovjedaonici i na ol¬ 
taru. Ali sigurno nikad nije tako sličan milosrdnom 
Samaritancu, nego kad sa posudom sv. ulja u jednoj 
ruci i s Kaležom božanskog vina u drugoj pristupa 
bolesnom kršćaninu, da ga u najtežem času njegova 
života ojači sakramentima sv. pomazanja i pričesti. 



Pa šta se događa? Često puta najbliža rodbina 
bolesnikova goni Ga iz kuće: »Hvala lijepa! Nije 
još potrebno! — Dok se malo pridigne, doći će sam« 
itd. Doslovno se ispunja riječ Isusova: »Neprijatelji 
su čovjeku domaći njegovi«. 1 Takove žalosne prizore 

gledamo počesto mi svećenici, osobito po našim gra¬ 
dovima. 

Čovječe kršćanine! Ne budi neprijatelj i krvnik 
osobi, koja ti je najdraža. Kad božanski Samaritanac 
posjeti tvoga dragog bolesnika, ne zatvaraj pred njim 
vrata, nego Ga dočekaj razkriljenih ruku: »Blagoslo- 
vljen, koji dolazi u ime Gospodnje!« 2 — »I molitva 
vjere spasit će bolesnika, i podignut će ga Gospo¬ 
din, i ako je u grijesima, oprostit će mu se« 3 , veli 
Duh sveti. 

50. ZAČUDJENI ANDJEO 

U Stambulu zasijedalo carsko vijeće. Sultan sje¬ 
dio na zlatnom prijestolju, a oko njega prvi doglav¬ 
nici. Sjedio tu — odmah do sultana — i stari, mudri 
vezir. Vijećalo se o veoma važnoj stvari. S toga je 
vezir duboko pogeo glavu i gladio svoju sijedu bradu 
razmišljajući, kakav će savjet dati. 

Kad su već svi rekli, šta misle, izpravi se i on 
da rekne svoje mnijenje. Ali mu riječ zape u grlu. U 
jednom uglu ogromne dvorane ugleda anđela smrti: 
Uperio oči ravno u vezira i nečem se veoma čudi. 
Vezir sav protrne od toga pogleda i brzo obori oči k 
zemlji. Iza nekoliko trenutaka oprezno opet pogleda, 
ali u dvorani već nije bilo košćatog anđela. 

Starac se zaveze u turobne misli i šutio je do 
kraja sjednice. Kad je vijeće bilo gotovo i dvorjanici 
se razišli, pristupi vezir k sultanu: 

Jesam li ti, padišahu, cijeli svoj život vjerno 
služio? upita sultana. 

— Jesi veziru, i hvala ti! 


— Pa bi li mi sad učinio jednu ljubav? 

— Bi, štogod želiš. 

— Onda mi daj iz svoje štale najbržeg konja, što 
ga imaš. Hoćeš li? 

Sultan naredi, da mu se izvede najbolji hat. 

Starac žurno uzjaha vilovitog konja i nemilo ga 
podbode. Hat poleti kao krilat.. . Letili su poput vi¬ 
hora preko brda i dolina, preko rijeka i potoka. Samo 
naprijed, uvijek naprijed; što dalje od Stambula, od 
carske vijećnice, od anđela smrti! Uteći uteći! Bio 
je vruć ljetni dan. Konj se i konjanik pretvoriše u 
golu vodu, ali starac ne miruje, nego sve više pod¬ 
bada. Minulo je davno podne, a oni još uvijek po- 
mamno lete. 

Napokon se spusti večer. Starac ugleda u daljini 
jedan visoki miljokaz na rubu ceste. Kraj miljokaza 
lijepa ravnica, zarasla mekom travom. Eh! ovdje će 
se sad odmoriti. Svezat će konja za miljokaz, neka 
pase, a on će se malo pružiti po travi. Sad može, 
pogibelj je minula. Daleko je ostao Stambul sa vijeć¬ 
nicom i anđelom smrti. 

Tako razmišljajući doleti do miljokaza. Najednom 
se lecnu... Šta je ono?!... Na miljokazu — sjedi — 
onaj isti — anđeo smrti... 

— A odakle ti tuđe? promuca starac. 

— Čekam tebe, odgovori anđeo. 

— A zašto si se jutros onako začudio, kad si me 
ugledao? upita starac umirući. 

— Gospodin mi jutros zapovjedi, da se popnem na 
ovaj stup, toliko i toliko milja od Stambula, i da te 
ovdje čekam. Ja sam znao, da si ti u glavnom gradu; 
ali ipak sam malo zavirio u vijećnicu, da se uvjerim. 

I kad sam te vidio, čudom sam se začudio: Kako ćeš 
ti, tako star i nemoćan, još danas doći ovamo do 
ovoga stupa. Da imaš krila, ne možeš! A evo, ipak si 
stigao- 

Ovu priču, punu azijske fantazije, proživljujemo 
mi svaki dan u najraznijim varijacijama. Evo jedne- 

Doselio iz hrvatskog Zagorja u okolicu Banje 
Luke dobar katolički seljak sa ženom i dvoje sitne 

djece. Kupio zemlju i napravio pismeni ugovor. _ 

Ne prođe nekoliko dana, a čovjek nastrada na dr¬ 
žavnoj cesti kod četvrtog kilometra od Banje Luke 
Nesretno skočio iz trapkkog teretnog auta i slomio 
vrat. Zemlja ostala ne prepisana. 

Iza nekoliko tjedana razgovaram s njegovim bra¬ 
tom, majstorom Jurom; 

Šta sada, Juro? Ugovor sigurno više ne vrijedi, 
jer eto čovjek nastrada. 

Daaaa! odgovori Jure. Ugovor vrijedi, jer je u 
njemu izričito napisano, da nasljednici moraju izvr¬ 
šiti ugovor, ako koja stranka umre prije prepisa. 

I sada mi raztumači majstor Jure, kako je to došlo 
u ugovor. Njegov je brat bio jak i snažan čovjek. A 
žena, od koje je kupio zemlju, boluje već godinama 
od sušice. Izgleda kao smrt i neprestano kašlje. Nje¬ 
gov se je brat, videći je onako slabu, pobojao, da bi 
ona mogla lako umrijeti. A onda bi nasljednici razva¬ 
lili ugovor, i on ostade bez zemlje. Zato je izričito 
zahtijevao da se ta eventualnost o smrti napiše u 
ugovoru. 

Međutim je na četvrtom kilometru od Banje Luke 
čučao anđeo smrti i čekao .., 

Jedna pametna osoba reče: »Smrt čeka čovjeka; 

ali pametan čovjek čeka nju«. A evo, šta veli Go¬ 
spodin: »Ovo znajte; kad bi znao domaćin, u koji će 
noćni sat doći tat, bdio bi i ne bi dopustio, da pod- 
kopa kuću njegovu. Zato i vi budite spremni, jer u 
čas, u koji ne mislite, doći će Sin čovječji«. 1 

